Raajje-India Air Bubble: Igthisaadhee dhuveli baaru kohlladhin\nރާއްޖެ-އިންޑިއާ އެއަރ ބަބްލް: އިޤްތިޞާދީ ދުވެލި ބާރުކޮށްލަދިން!\nމިދިޔަ އަހަރުގެ ތެރޭގައި މުޅި ދުނިޔެއިން ކުރިމަތިލި އެންމެ ނުރައްކާތެރިކަމަކީ ކޮވިޑް-19ގެ އާލަމީ ވަބާއެވެ. އަތުން ގުނާލެވޭފަދަ މަދު ޤައުމުތަކެއް ފިޔަވައި، ދުނިޔޭގެ ގިނަ ޤައުމުތަކުން ދިޔައީ ކޮވިޑާއި ދެކޮޅަށް ހަނގުރާމަކުރަމުންނެވެ. މި ހަނގުރާމައިގައި ދިފާޢު ވަރުގަދަކުރަން، ޤައުމުތަކުން ނުރުހުމުގައިވެސް މުހިންމު ފިޔަވަޅުތަކެއް އަޅަން ޖެހުނެވެ. އެއީ އިޤްތިޞާދީގޮތުން ނުރަނގަޅު ފިޔަވަޅުތަކަކަށް ވީނަމަވެސްމެއެވެ. އެގޮތުން ބޯޑަރުތައް ބަންދުކުރުމަށް ޤައުމުތަކުން ނިންމުން ވެގެންދިޔައީ، މުޅި ދުނިޔޭގެ ދަތުރުފަތުރަށް ހުރަސްއެޅިގެންދިޔަ ކަމަށެވެ.\nމި ފިޔަވަޅު އެޅި އެއް ޤައުމަކީ އަޅުގަނޑުމެންގެ ދިވެހިރާއްޖެއެވެ. އިޤްތިޞާދީ ހަރަކާތްތެރިކަމުގެ ބޮޑުބައެއް ދަތުރުފަތުރާއި ފަތުރުވެރިކަމަށް ބަރޯސާވެފައިވާ ދިވެހިރާއްޖޭގެ ބޯޑަރުތައް ބަންދުކުރުން ވެގެންދިޔައީ އިޤްތިޞާދަށް ވަރުގަދަ ލޮޅުމެއް އައިކަމަކަށެވެ. އެކަން ކުރި އިރުގައިވެސް، ގިނަ އެއާލައިންތަކާއި ފަތުރުވެރިން ދަތުރުކުރުން ހުއްޓާލުމުން ރާއްޖެއަށް އަންނަ ފުލައިޓްތައް އޮތީ ވަރަށް ބޮޑަށް މަދުވެފައެވެ.\nގިނަ މަސްތަކެއްގެ މެދުކެނޑުމަކަށްފަހު، ޖުލައިމަހުގެ 15ވަނަ ދުވަހު ދިވެހިރާއްޖެއިން ބައިނަލްއަގްވާމީ ފަތުރުވެރިކަމަށް ބޯޑަރުތައް ހުޅުވާލީ އިޤްތިޞާދު އަލުން އާރާސްތުކުރުމުގެ މަސައްކަތުގައި އިތުރު ބާރެއް ލިބުމުގެ އުންމީދުގައެވެ. ދިވެހިރާއްޖޭގެ މަޝްހޫރު "ވަން އައިލެންޑް- ވަން ރިސޯޓް" ޔޫއެސްޕީއާއި އެކު ރާއްޖެ މާކެޓް ކުރެވިގެންދިޔައީ ސޭފް ޓޫރިޒަމް ޑެސްޓިނޭޝަނެއްގެ ގޮތުގައެވެ. ދިވެހިރާއްޖެއަށް ވަނީ ވޯލްޑް ޓްރެވަލް އެންޑް ޓޫރިޒަމް ކައުންސިލްގެ ސޭފް ޓްރެވަލްސް ސްޓޭމްޕްވެސް ލިބިފައެވެ.\nދިވެހިރާއްޖޭގެ ބޯޑަރު ހުޅުވާލި ފުރަތަމަ ދުވަސްވަރު، ގިނައިން އަންނަމުންދިޔައީ ޔޫރަޕްގެ ޤަމުތަކާއި މެދުއިރުމަތީގެ ޤައުމުތަކުގެ ފަތުރުވެރިންނެވެ. މިޤައުމުތަކުގެ ފަތުރުވެރިންނަކީ އާންމުގޮތެއްގައި ދިވެހިރާއްޖޭގެ ރިސޯޓްތަކަށް ޗުއްޓީ ހޭދަކުރަން އަންނަ ފަރާތްތަކެވެ. އަންނާނީ ޢާއިލާއެއް، ދެމަފިރިން ނުވަތަ ދެ ލޯބިވެރިންގެ ގޮތުގައެވެ. ބޯޑަރު ހުޅުވި ދުވަސްވަރުގައި މިޤައުމުތަކާއި ރަޝިޔާ ފަދަ މަންޒިލްތަކުން ދިވެހިރާއްޖެއަށް ފަތުރުވެރިން އަންނަމުންދިޔަ ނަމަވެސް، ޔޫރަަޕްގައި ކޮވިޑްގެ ކޭސްތައް މަތިވާން ފެށުމާއި އެކު ދަތުރުކުރުން ކުޑަކޮށް މަޑުޖެހިގެންދިޔައެވެ. އެހެނަސް، މިވަގުތާއި ދިމާކޮށް އެހެން މާކެޓަކުން ދިވެހިރާއްޖެއަށް އަންނަ ފަތުރުވެރިންގެ އަދަދު މަޑުމަޑުން އިތުރުވާން ފެށިއެވެ.\nދިވެހިރާއްޖޭގެ ފޮރިން މިނިސްޓަރ އަބްދުﷲ ޝާހިދު އަދި އިންޑިއާގެ އެކްސްޓާނަލް އެފެއާޒް މިނިސްޓަރ ޑރ.ސުބްރަމާނިޔަމް ޖައިޝަންކަރުގެ ދެމެދުގައި މިދިޔަ އަހަރުގެ އޮގަސްޓްމަހުގެ ތެރޭގައި ބޭއްވުނު ވާޗުއަލް ބައްދަލުވުމުގެ ތެރެއިން އެއްބަސްވެވިގެން ދެޤައުމުގެ މެދުގައި ގާއިމުކުރެވުނު އެއަރ ބަބްލްގެ އެހީގައި އިންޑިއާގެ ގިނަބަޔަކު ދިޔައީ ދިވެހިރާއްޖެއަށް ޗުއްޓީ ހޭދަކުރުމަށް ޒިޔާރަތްކުރަމުންނެވެ. ކައިރީގައި އޮންނަ، ފެންވަރު ރަނގަޅު، ދުބާއީ ފަދަ މަންޒިލްތަކާ އަޅާބަލާއިރު އަގުހެޔޮ، މީހުން މަދު އަދި ފަސޭހައިން ދަތުރުކުރެވޭ މަންޒިލެއްގައި ގޮތުގައި އިންޑިއާގައި ދިވެހިރާއްޖެ މަޝްހޫރުވާން ފެށިއެވެ. މިކަމަށް އެންމެބޮޑު އެހީއަކަށް ވެގެންދިޔައީ އިންޑިއާގެ ބޮލީވުޑްގެ ފަންނާނުންނާއި އަދި އިންފްލުއެންސަރުންވެސް ދިވެހިރާއްޖެއަށް ޗުއްޓީ ހޭދަކުރަން އަންނަން ފެށުމެވެ. ތުންތުންމަތިން އިވޭގޮތުގައި، މީގެ ތެރެއިން ބައެއް ދަތުރުތަކަކީ ސީދާ ޕްރޮމޯޝަނަށް އަމާޒުކޮށްގެން އެކި ފަރާތްތަކުން ދީފައިވާ ދަތުރުތަކެކެވެ.\nމިއަހަރުގެ ފެބްރުއަރީމަހުގެ 4ވަނަ ދުވަހުގައި މޯލްޑިވްސް އިމިގްރޭޝަނުން އާންމުކޮށްފައިވާ ތަފާސްހިސާބުތަކަށް ބަލާލާއިރު، ޖެނުއަރީމަހުގައި ދެވަނައަށް އެންމެ ގިނަ ފަތުރުވެރިން ރާއްޖެއަށް އައިސްފައިވަނީ އިންޑިއާއިންނެވެ. އެގައުމުން 19،135 މީހަކު ދިވެހިރާއްޖެއަށް ވަނީ އައިސްފައެވެ. މިއީ އެއްވަނައިގައި އޮތް ރަޝިޔާއާ އަޅާބަލާއިރު އެންމެ 1838މީހުން މަދު އަދަދެކެވެ. މިފަހަކަށް އައިސް މާލެއާއި ރަށްރަށުގައި ގެސްޓްހައުސްތައް އަލުން ހުޅުވުމުގެ ހުއްދަ ދެމުންދާތީ، ކުރިއަށް އޮތް ދުވަސްތަކުގައި އިންޑިއާއިން ރާއްޖެއަށް އަންނަ ފަތުރުވެރިންގެ އަދަދު އިތުރުވުމަކީ ވަރަށް ގާތުގައިވާ ކަމެކެވެ. ސަބަބަކީ އެޤައުމުގެ ގިނަ ފަތުރުވެރިންނަކީ މިޑްލް ކްލާސް އަދި ބަޖެޓް ފަތުރުވެރިންކަމުގައި ވާތީވެއެވެ.\nމި އެއަރ ބަބްލްގެ ސަބަބުން ފައިދާވަނީ ހަމައެކަނި އިންޑިއާގެ ފަރާތްތަކަށް ނޫނެވެ. ޒަމާނުއްސުރެ ދިވެހިން ބޭސްފަރުވާކުރަންދާ އެއް ޤައުމުކަމަށްވާ އިންޑިއާއަށް ދިވެހިންނަށް އަދިވެސް ދަތުރުކުރެވެއެވެ. ކޮވިޑްގެ ސަބަބުން އެކަމުގެ ބިއުރޯކްރަސީ އިތުރުވެފައި ވީނަމަވެސް، ބޭސްފަރުވާގެ ކަންކަމަށް ގިނަ އަދަދެއްގެ ދިވެހިން ވަނީ މި އެއަރ ބަބްލް މެދުވެރިކޮށް ޓްރިވެންޑްރަމް ފަދަ ޝަހަރުތަކަށް ދަތުރުކޮށްފައެވެ. މީގެ ތެރޭގައި ކެންސަރ އަދި ކިޑްނީ ފެއިލްވުން ފަދަ ސީރިއަސް ބަލިތައް ތަހައްމަލްކުރަމުންދާ ފަރާތްތަކާއި، އެ ފަރާތްތަކުގެ ޢާއިލާތައް ހިމެނެއެވެ.\nދިވެހިރާއްޖޭގައި ހުންނަ އިންޑިއާގެ ހައިކޮމިޝަނުން މައުލޫމާތުދޭ ގޮތުގައި 2020ވަނަ އަހަރުގެ ޖޫން މަހުން ފެށިގެން ސިއްހީ ބޭނުންތަކަށް ދިވެހިން އިންޑިއާއަށް ދަތުރުކުރުމުގެ ފުރުސަތު ހުޅުވާލެވުނު އިރު، މިހާތަނަށް 4577 ފަރާތެއް ވަނީ އެގައުމަށް ދަތުރުކޮށްފައެވެ. މީގެ ތެރޭގައި ބަލި މީހުންނާއި އެފަރާތްތަކުގެ އެހީތެރިން ހިމެނެއެވެ. ފާހަގަކޮށްލެވޭ ގޮތުގައި އިންޑިއާގެ ބޯޑަރުތައް އަދިވެސް ގިނަ ގައުމުތަކަށް ވަނީ ބަންދުކޮށްފައެވެ.\nމީގެ އިތުރުން، މި އެއަރ ބަބްލްގެ ޒަރިއްޔާއިން، ކޮންމެ ދުވަހަކު ކަހަލަ ގޮތަކަށް އިންޑިއާގެ ޝަހަރުތަކުން އަންނަ ފުލައިޓްތަކުން ބައެއް ވިޔަފާރިވެރިން ގިނަ އަދަދެއްގެ މުދާތައް ގެންނަކަންވެސް ފާހަގަކޮށްލެވެއެވެ. މިވަގުތު އިންޑިއާގެ7ޝަހަރަކާއި ދިވެހިރާއްޖެއާ ދެމެދު ހަފްތާއަކު 50 ފްލައިޓް އޮވެއެވެ.\nކޮވިޑް-19ގެ ސަބަބުން މުޅި ދުނިޔޭގެ އިޤްތިޞާދީ ހަރަކާތްތެރިކަން މަޑުޖެހި، އޭގެ ނޭދެވޭ އަސަރު މުޅި ދުނިޔެއަށް ކުރަމުންދިޔަ ފަދައިން ދިވެހިރާއްޖެއަށްވެސް ކުރިއެވެ. އެހެން ނަމަވެސް، ގަދަ ހިތްވަރާއެކު ބޯޑަރުތައް ހުޅުވާލައި ދިވެހިރާއްޖޭގެ އިޤްތިޞާދީ އިންޖީނު އަލުން ހިންގައިގަތުމަށް ގިނަ މަސައްކަތްތަކެއް މިދަނީ ކުރެވެމުންނެވެ. އެކަމުގައި އެންމެ ގާތް އެއް މަދަދުވެރިއަކަށް މިއަދު ވެފައި މިވަނީ އަވައްޓެރި އިންޑިއާއެވެ. އިޤްތިޞާދު އަލުން ކޮޅަށް ޖެހުމުގެ މަސައްކަތުގެ އެންމެ ވަރުގަދަ އެއް ތަނބު އަދި ސިއްރަށް ވެފައިވަނީ ރާއްޖެ-އިންޑިއާ އެއަރ ބަބްލްއޭ ބުނުމަކީ ދޮގަކަށް ނުވާނެއެވެ.\nރާއްޖެ-އިންޑިއާ އެއަރ ބަބްލް: އިޤްތިޞާދީ ދުވެލި ބާރުކޮށްލަދިން!06 days ago\nއިންޑިއާއަށް ދަތުރުކުރާ ދިވެހިންނަށް އަނެއްކާވެސް ލުއިތަކެއް04 months ago\nވިސާ ނެގުމުގައި ފަސޭހަ ގޮތްތަކެއް ކުރިއަށް އޮތް ދެތިން ދުވަހުގެ ތެރޭގައި ހަމަޖައްސާނަން: އިންޑިއާގެ ހައިކޮމިޝަން04 days ago\nއައްޑޫ މަގު ހެދުމުގެ މަޝްރޫއުގެ އެއްބަސްވުމުގައި ސޮއިކޮށްފި01 week ago\nއިންޑިއާއިންއަޅާ 2000 ހައުސިންގ ޔުނިޓުގެ ފައިނޭންސް ކުރުމާއި ބެހޭ އެއްބަސްވުމެއްގައި ސޮއިކޮށްފި01 week ago\nކުޅިވަރު ތަރައްޤީ ކުރުމަށް އިންޑިޔާއިން ހިލޭ އެހީ ދިނުމަށް ނިންމައިފި01 week ago\nރަސްމީ ދަތުރުފުޅެއްގައި އިންޑިއާގެ ޚާރިޖީ ވަޒީރު ދިވެހިރާއްޖެއަށް ވަޑައިގެންފި01 week ago\nއިންޑިއާގެ ޚާރިޖީ ވަޒީރުގެ ދަތުރުފުޅުގެ ތެރެއިން މުހިންމު އެއްބަސްވުންތަކެއްގައި ސޮއިކުރާނެ!01 week ago\nIndian External Affairs Minister Jaishankar to visit Maldives01 week ago


Meehaku Dhoneh Dhinfahun Dharifulhu Maraai Hanguraamakuranee - Vaguthu\nއުމުރުން 24 އަހަރުގެ މަންމައަކު މި ވަނީ އޭނާގެ އަންހެން ދަރިފުޅަށް މީހަކު ދޮނެއް ދިން ފަހުން ވީ ކަންތައްތަކުގެ ވާހަކަ ހިއްސާ ކޮށްފައެވެ. ޒޯއީ ޕިކްނެޓް ނަމަކަށް ކިޔާ އެ އަންހެން މީހާގެ ދަރިފުޅު، ޓެޑީ އެއް ދުވަހު ނިދިން ހޭލިއިރު އޮތީ ވަރަށް ބޮޑަށް ފިނިވެފައެވެ.\nނޯތް ޔޮކްޝިރޭގައި ދިރިއުޅެމުން އަންނަ ޒޯއީ ވަނީ ވަގުތުން ހޮސްޕިޓަަލަށް ގުޅައި ހާލަތު ކިޔާދީފައެވެ. އެދުވަހު ކަންތައް ކުރަންވީ ގޮތުގެ އިރުޝާދު ޑޮކްޓަރުން ދިނެވެ.\nއެއީ ފެބްރުއަރީ އެއް ވަނަ ދުވަހު އެވެ. ނަމަވެސް އޭގެ އަނެއް ދުވަހު އުމުރުން 16 މަހުގެ ޓެޑީގެ ހާލަތު ގޯސްވިއެވެ. ވަގުތުން އޭނާ ގޮވައިގެން އޭ އެންޑް އީ ހޮސްޕިޓަލަށް ދިޔައެވެ. އެނގުނު ގޮތުގައި އެ ކުއްޖާއަށް ކުރިމަތިވެގެން އުޅެނީ ވައިރަސްއެއްގެ ސަބަބުން ކުރިމަތިވި ކަމެކެވެ.\nމިކަން ދިމާވި ފަހުން އެ ކުއްޖާއަށް ދެ ސްޓްރޯކް ޖެހުނެވެ. އަދި ފިޓް ޖެހުނެވެ. މިއާއެކު އޭނާ އަށް ވާހަކަދެއްކުން ހުއްޓުނެވެ.\nޒޯއީ ބުނީ،މިކަން ދިމާވީ މީހަކު ދަރިފުޅަށް ދޮނެއް ދިން ފަހުން ކަމަށެވެ. ދަރިފުޅަކީ ކުރިން ވަރަށް ވާހަކަދައްކާ ކުއްޖެއް ކަމަށްވެސް ބުންޏެވެ. މިހާރު ޒޯއީ ދަނީ ދަރިފުޅަށް އަތުގެ ހަރަކާތުން ވާހަކަދައްކަން ދަސް ކޮށްދެމުންނެވެ.\nއޭނާ ބުނީ، ދަރިފުޅަށް ކުރިމަތިވެގެން އުޅެނީ އެޗްއެސްއީ-1 އިންފެކްޝަން ކަމަށެވެ. ބެލެވޭ ގޮތުގައި މީހަކު ދަރިފުޅަށް ދޮނެއް ދިނީ ކަމަށާއި، ނޫނީ މީހަކު ބޮއެފައި ހުރި އެއްޗެއް ދަރިފުޅަށް ދިނީ ކަމަށް ބެލެވޭ ކަމަށެވެ.\nޒޯއި ފާހަގަކުރިގޮތުގައި، ދަރިފުޅުގެ ފަރާތުން ފުރަތަމަ ފެންނަން ފެށި އަލާމަތްތަކަކީ ނިދުމެވެ. އޭނާގެ ދަރިފުޅަކީ ވަރަށް އުފާވެރިކޮށް، އަދި ކުޅުމުގައި ކުރިން ހޭދަކުރި ކުއްޖެކެވެ. ނަމަވެސް ފަހުން ދަރިފުޅު މާ ގިނައިން ނިދައެވެ. އަދި ކާން ދެކޮޅު ހަދައެވެ.\nޒޯއީ ދަރިފުޅު ގޮވައިގެން ފުރަތަމަ ދިޔައީ ރެޑްކާ ޕްރައިމަރީ ހެލްތް ކެއާ ހޮސްޕިޓަލަށެވެ. އޭނާ ދަރިފުޅު ގޮވައިގެން ހޮސްޕިޓަލަށް ދިޔައީ، ފައި ނޫވެ، ދަރިފުޅުގެ ގައި ވަރަށް ބޮޑަށް ރަތް ވުމުންނެވެ. އަދި ދަރިފުޅު ގައި ހުރީ ވަރަށް ބޮޑަށް ފިނިވެފައެވެ. އެތަނުން ބުނީ، ދަރިފުޅުގެ މައްސަލައެއް ކަމަށެވެ. އަދި ގެއަށް ދިއުމަށް އެދުނެވެ.


Kuda Kudhin Thaana Kiyun Faritha Kurumah Haassa Foiy Set Eh Nerefi - Vaguthu\nކުޑަކުދިން ތާނަ ކިޔުން ފަރިތަކުރުމަށް ހާއްސަ ފޮތް ސެޓެއް ނެރެފި\nކުޑަކުދިން ތާނަ ކިޔުން ފަރިތަކުރުމަށް ހާއްސަ "ތާނަ އަހަރެންނަށް ކިޔޭނެ" ފޮތްސެޓް މިއަދު ހަވީރު ނެރެފިއެވެ. މިއީ މި ފޮތްސެޓުގެ ފުރަތަމަ ބައެވެ.\nމިއަދު ހަވީރު ކުޑަކުދިންގެ ބަގީޗާގައި އޮތް ހަފްލާއެއްގެ ތެރެއިން މި ފޮތް ނެރެެދެެއްވީ ކެންގަރޫގެ ކިޑްސްގެ ޕްރިންސިޕަލް އައިމިނަތު ތަޙުމީނާއެވެ.\nމި ފޮތަކީ އާމިނަތު ހުނައިޝާ ކުޑަކުދިންނަށް ޚާއްޞަކޮށްގެން ތައްޔާރުކޮށްފައިވާ ފޮތްސެޓެކެވެ.\n"މި ފޮތްސެޓް ނެރެން ބޭނުންވީ ދިވެހި ކުޑަކުދިން ކިޔަން ފަށައިގަންނަ އުމުރުގައި ބަސް ދަސްކުރާނެ ފޮތްތައް ބުކްޝޮޕްތަކުން ފެންނަލެއް މަދުވެފައި، ކުދިން ގަޔާވާގޮތަށް ތަސްވީރުތައް ހިމަނައިގެން ވާހަކަ ތަކެއްގެ ގޮތުގައި ފޮތްތަކެއް ނެރެފިނަމަ ކުދީން ކިޔަން ފަރިތަވެ ޝައުގުވެރިވެގެން ދާނެތީ". ހުނައިޝާ ބުންޏެވެ.\nހުނައިޝާ ބުނިގޮތުގައި، މި ފޮތް އެކުލާވާލާ ނެރުމުގައި އޭނާ ވަރަށް އެންމެ ބޮޑަށް ވިސްނި އެއްކަމަކީ ފަސޭހައިން ހަލާކުނުވާގޮތަށް ހާޑްކަވަރެއް ލައިގެން ފޮތްތައް ޕްރިންޓްކުރުން ކަމަށެވެ. އޭރުން ކިޔަން ފަށައިގަންނަ އުމުރުގެ ކުދީންނަށް އެފޮތް ގެންގުޅެންވެސް ފަސޭހަވެގެންދާނެކަމަށްވެސް އޭނާ ފާހަގަކުރެއްވިއެވެ.\nމި ފޮތް ސެޓްގެ ތެރެއިން، ފުރަތަމަ ދެފޮތް އަމާޒުކުރެވިފައިވާނީ ކުދިން ތާނަ ކިޔުން ފަރިތަކުރުމަށެވެ. އަދި ތިންވަނަ ފޮތް އަމާޒުކުރެވިފައިވާނީ ފުރަތަމަ ދެފޮތް ކިޔުމަށްފަހު، ކުއްޖާއަށް އެނގިފައިވާ މިންވަރު ވަޒަންކުރުމަށެވެ.\n"މިފޮތް ނެރުމުގައި، އަޅުގަނޑަށް ފަންނީ ލަފާދެއްވި ބޭފުޅުންނާއި، އެކިގޮތްގޮތުން އެހީތެރިކަން ދެއްވި ފަރާތްތަކަށް މިފުރުޞަތުގައި، ވަރަށް އިޚްލާސްތެރި ޝުކުރެއް އަރިސްކުރަން. ޚާއްޞަ ގޮތެއްގައި މިފޮތް ސެޓުގެ ކުރެހުންތައް ކުރަހާދެއްވި ޢިސްމާޢިލް ޔާނިމް ޢަބްދުﷲއަށް ވަރަށް އިޚްލާސްތެރި ޝުކުރެއް އަރިސްކުރަން. ފޮތް ނެރުމުގެ މަސައްކަތުގައި ޗާންދަލިޔާގެ މެނޭޖްމެންޓުން އަޅުގަނޑަށް ވެދެއްވި އެހީތެރިކަމަށް ވަރަށް ޚާއްޞަ ޝުކުރެއް އަރިސްކުރަން. އަދި އަޅުގަނޑުގެ މި ބުރަ މަސައްކަތަށް ވަގުތު ހޯއްދަވައިދެއްވުމަށް އަޅުގަނޑުގެ މައިންބަފައިން ވެދެއްވި އެހީތެރިކަމަށް، ވަރަށް ޚާއްޞަ ޝުކުރެއް ރައްދުކުރަން". ހުނައިޝާ ބުންޏެވެ.\nހުނައިޝާ އިތުރަށް ބުނީ މިއަދު މި ނެރުނު ފޮތް ސެޓަކީ ކުދީންނަށް ކިޔަން ދަސްކޮށްދޭން އޭނާ ނެރޭނެ ފޮތް ސީޒަންގ ފެށުުމެއް ކަމަށެވެ. އަދި ކުރިއަށް އޮތްތަނުގައި މިފަދަ އެހެން، ފޮތް ސެޓެއް ތިޔަ އެންމެހާ ކުދީންނަށް ކިޔަން ލިބިގެން ދާނެކަމަށް ބުންޏެވެ.\nއޭޕްރީލް 14, 2018 20:26\nމިފޮތް ސެޓް ލިބެން ހުރީ ކޮން ބުކޮޝޮޕް ތަކެއްގައި؟\nއޭޕްރީލް 14, 2018 21:19\nމި ފޮތް ލިބެން ހުންނާނީ ކޮންތާކުތަ؟\nއޭޕްރީލް 14, 2018 22:16\nއެބުނަަާހެން ލިބެން ހުރި ތަނެެއް އެނގުނިީމަތަާ ގަނެވެޭނިީ?\nއޭޕްރީލް 15, 2018 01:48\nAvailable in Chandelier\nއޭޕްރީލް 15, 2018 01:57\nޗާނދަލިޔާ ބުކްސޮޕް ތަކުން


Covid-19 in araigathumah misaalu naganvee New Zealand in!\nކޮވިޑުން އަރައިގަންނަން މިސާލު ނަގަންވީ ނިއުޒިލޭންޑުން!\nނިއުޒީލޭންޑް: ކޮވިޑްގެ ބަލާއިން ސަލާމަތްވާން އެ ގައުމުން އެޅި ފިޔަވަޅުތައް ބަލައި އެ ފިޔަވަޅުތައް މަތީ ހިނގާން ޖެހޭ\nދުނިޔޭގެ އެހެން ހުރިހާ ގައުމުތަކަށް ވުރެ ތިރީގައި އޮންނަ ނިއުޒިލޭންޑަކީ ޖޯގްރަފީ ގޮތުން އެހެން ގައުމުތަކާއި ތަފާތު ގައުމެކެވެ. ބޮޑު ދެ ރަށަށް -- ނޯތް އައިލޭންޑް އަދި ސައުތް އައިލޭންޑް -- ބިން ބެހިފައިވާ އެ ގައުމަކީ އާދަޔާ ހިލާފު ރީތި ކަމެއް ލިބިފައިވާ ވެސް ގައުމެކެވެ. އާބާދީގައި ފަސް މިލިއަނެއްހާ މީހުން ދިރުއުޅޭ އެ ގައުމުގައި ވެރިކަން ކުރަނީ ވެލިންގްޓަންގަ އެވެ.\nނިއުޒިލޭންގް ގުދުރަތީ ޗާލު ކަމުގެ އިތުރުން އެ ގައުމު ދުނިޔޭގެ ސަމާލުކަން ހޯދާފައި ވަނީ ސަރުކާރު ހިންގުމުގެ ސިޔާސަތާއެކު އެވެ. ޓްރާންސްޕޭރަންސީ އިންޓަނޭޝަނަލް އިން އެކުލަވާލާ ކޮރަޕްޝަން ބަލާ މިންގަނޑެއް ކަމުގައިވާ ކޮރަޕްޝަން ޕާސެޕްޝަން އިންޑެކްސް އެންމެ ކުޑަ ގައުމުތަކުގެ ތެރޭގައި ނިއުޒިލޭންޑް ހިމެނެ އެވެ.\nވިހިވިހީގައި ވޯލްޑް ހެލްތް އޯގަނައިޒޭޝަން އިން ގްލޯބަލް ޕެންޑެމިކެއް ގޮތުގައި ކަނޑައަޅާފައިވާ ކޮވިޑް-19 އާއި ކުރިމަތިލައި ނިއުޒިލޭންޑް ވަނީ ކުރި ހޯދާފަ އެވެ. އެ ގައުމުގައި ކޮމިއުނިޓީ ސްޕްރެޑަކަށް ދިޔަ ފަހުން އާ ކޭހެއް ނުފެންނަތާ މިހާރު 30 ދުވަހަަށް ވުރެ ގިނަ ވެއްޖެ އެވެ.\nނިއުޒިލޭންޑް އާދަޔާ ހިލާފު ރީތި ގައުމެއް: އަދި އުސޫލުތައް ރީތީ ވެސް ގައުމެއް\nއެ ގައުމުން ގެންގުޅުނު ސިޔާސަތު ހަރުދަނާވެފައި ވަރުގަދަ އެވެ. އެ ގައުމުން ފުރަތަމަ ކޭސް ފެނުމާއެކު އެ ގައުމުގެ އަޒުމަކީ ކާވް ތެދު ކުރުމުގެ ބަދަލުގައި ވައިރަސް އެއްކޮށް އެ ގައުމުން ނައްތާލުން ކަމަށް ޕްރައިމް މިނިސްޓަރު ޖަސިންޑާ އާޑަަން ވިދާޅުވި އެވެ.\nނިއުޒީލޭންޑްގެ ފިޔަވަޅުތަކުގެ ތެރޭގައި ގައުމުގެ ބޯޑަރު ބަންދު ކުރުމާއި، ސުކޫލާއި އޮފީސް ކެފޭތައް ބަންދުކޮށް ހަ ހަފުތާގެ ލޮކްޑައުނެއް ގެނަ އެވެ. ފްރަންްޓްލައިންގައި މަސައްކަތް ކުރާ މީހުނާއި އަސާސީ ހިދުމަތް ދޭ ތަންތަން ފިޔަވާ ހުރިހާ ތަނެއް ތަޅުލީ މައިގަނޑު ހަތަރު ލެވެލަކަށް ބަހައިލައި ފިޔަވަޅު އަޅައިގެނެވެ. އެވަރުން ވެސް އެ ގައުމުން 1154 ކޭސް ފެނުނެވެ. އަދި 22 މީހުން މަރުވި އެވެ.\nޕްރައިމް މިނިސްޓަރު ޖަސިންޑާ އަޑާން\nޕްރައިމް މިނިސްޓާ ޖަސިންޑާ އާޑަންއަކީ ނަމޫނާ ލީޑަރެކެވެ. އޯގާތެރިކަމާއި ހިތްތިރިކަމާއެކު ރައްޔިތުންނަށް ވިސްނައި ދެއްވީ ބަލީގެ ސީރިއަސް ކަމެވެ. ރައްޔިތުންނާއި ހިނިތުންވުމާއެކު އެކަމަނާ ދިޔައީ ބަރާބަރަށް މުހާތަބް ކުރައްވަމުންނެވެ. ޒާތީ ދިރިއުޅުމުގެ ވާހަކަ ދެއްކެވި އެވެ. އަދި ރައްޔިތުންގެ އިތުބާރު އެކަމަނާ ހޯއްދެވީ ބަލީގެ ސީރިއަސްކަން ހާމަ ކުރައްވައި މައުލޫމާތު ހާމަކަން ބޮޑުކޮށް ރައްޔިތުންނަށް ގެނެސްދެއްވައިގެނެވެ. ރައްޔިތުންގެ އިތުބާރު ފުރަތަމަ ދުވަހުން ފެށިގެން އެކަމަނާ ހޯއްދެވި އެވެ.\nއިޖްތިމާއީ ގައިދުރުކަން ބެހެއްޓުމަށް ނިއުޒިލޭންޑް ގެންގުޅުނު އުސޫލަކީ "ބަބްލް" އެޕްރޯޗެވެ. ލެވެލް4ގައި އެއްކޮށް ދިރިއުޅޭ މީހުން ފިޔަވާ އިތުރު ބަޔަކާއި ބައްދަލުވުމެއް ނެތެވެ. ހަރުކަށި އުސޫލެއް ގެންގުޅުނެވެ. މި އުސޫލުގެ ލެވެލް3ގައި އާއިލާއާއި އިތުރު މީހުންނާއި ބައްދަލު ކުރެވޭ ގޮތް ހެދިއެވެ.\nކޮވިޑް-19 ނައްތާލުމަށް ސިޔާސަތު ކަނޑައެޅީ މީހުންގެ ޖިސްމާނީ ދުޅަހެޔޮ ކަމާއި އެއްވަރަށް ނަފްސާނީ ދުޅަހެޔޮ ކަމަށް ވެސް ވިސްނައިގެނެވެ.\nއިޖްތިމާއީ ގައިދުރު ކުރުމަށް "ބަބްލް" އުސޫލް ތައާރަފް ކުރި\nގައިދުރުކަން ބޭއްވީ މީހުންނަށް އެމީހުންގެ ނަފްސާނީ ދުޅަހެޔޮކަމަށް ބޭނުންވާ ވަރަށް ދޫ ދީގެންނެވެ. ރައްޔިތުން ޒިންމާދާރު ކުރުވި އެވެ. އެކަނި އުޅޭ މީހުން އިތުރަށް އެކަނިވިޔަ ނުދިނުމަށް ބާރު އެޅުއްވި އެވެ. ލެވެލް3ގައި އެކަނި ދިރިއުޅޭނަމަ އާއިލާގެ ކޮންމެވެސް އެއްބަޔަކާއި ދިމާވެލުމަށް ފުރުސަތު ދިނެވެ. އަބަދުވެސް ދިމާވާ އެއްބަޔަކާއި ދިމާވެވޭ ކަހަލަ އުސޫލެކެވެ. އަދި މިއީ އެމީހަކު އެމީހެއްގެ "ބަބްލް" ގައި އުޅުން ކަމުގައި ނިންމި އެވެ. އަދި މިގޮތަށް ގައި ދުރު ކަން ބެހެއްޓުމުން އިޖްތިމާއީ ގުޅުންތައް ނެތުމުގެ ސަބަބުން މީހުންނަށް ކުރާ ނަފްސާނީ ބަލިމަޑުކަމުން ރައްޔިތުން އެއްކިބާވި އެވެ.\nޕްރައިމް މިނިސްޓަރުވެސް އިޖްތިމާއީ ގައިދުރު ކުރުމުގައި މިސާލު ދެއްކެވި އެވެ. ވެލިންޓަން ސިޓީގެ ކެފޭއަކަށް އެކަމަނާ ވަޑައިގަތް ދުވަހަކީ ލޮކްޑައުން ލުއިކޮށް ކެފޭތައް ހުޅުވި ދުވަހެވެ. އަދި އިޖްތިމާއީ ގައިދުުރު ކުރުމުގެ ގައިޑްލައިންގައިވާ ގޮތުން ވަކި އަދަދަަށްވުރެ މީހުން ވަނުން މަނާކޮ ށްފައިވާ އިރު އެކަމަނާ އެކަމަށް އިހްތިރާމް ކުރައްވާ އެހެން އާއްމު ރައްޔިތެއް ގޮތުގައި ކިއޫގައި ހިދުމަތަށް މަޑު ކުރެއްވި އެވެ.\nމީގެ ކުރިން ވެސް ޖަސިންޑާ އަކީ މަގުބޫލު ލީޑަރެކެވެ. އެކަމަކު ކޮވިޑް-19 އާއި ދެެކޮޅު ހަނގުރާމައިގައި އެކަމަނާގެ ލީޑަޝިޕާއި ގެންގުޅެއްވި ސިޔާސަތުތަކާއި އުސޫލުތަކުގައި ހިފެހެއްޓުމުގައި ދައްކެވި ނަމޫނާގެ ސަަބަބުން ދުނިޔެ އެކަމަނާއަށް ތައުރީފު ކުރި އެވެ.\nމިދިޔަ އަހަރުގެ ހަމާލާއަކީ ނިއުޒިލޭންޑްގައި ތާރީހުގައި ދިން އެންމެބޮޑު މި ފަދަ ހަމަލާ\nކުރީން ދުނިޔޭގެ ސަމާލުކަން އެކަމަނާ ހޯއްދެވީ ކްރައިސްޓްޗާޗްގެ ދެ މިސްކިތަކަށް މި ދިޔަ އަހަރު ދިން ޓެރަރިސްޓް ހަމަލާގައި 50 މީހުން މަރާލި ހާދިސާއިންނެވެ.\nނިއުޒީލޭންޑްގައި މިހާރު ކޮމިއުނިޓީ ސްޕްރެޑެއް ނެތުމުން އެލާޓް ލެވެލް ދަށްކޮށް މަސައްކަތް ކުރަމުން ދަނީ އިގްތިސޯދަށް އެރި ލޮޅުން ކުޑަ ކުރާށެވެ. ތައްޔާރުވަނީ ބޯޑަރު އަވަށްޓެރި އޮސްޓްރޭލިއާ އަށް ހުޅުވާލާށެވެ. މިކަމުގައި ވެސް އަވަސް އަރުވާލައިގެން މުޅި ދުނިޔެއަށް ހުޅުވުމުގެ ބަދަލުގައި ގެންގުޅެނީ އިޖްތިމާއީ ގައިދުރު ކުރުމަށް އެ ގައުމުން ބޭނުން ކުރާ "ބަބްލް" އުސޫލެވެ.\nރާއްޖެއަށް ރަނގަޅު މިސާލެއް\nރާއްޖެއަށް ނިއުޒިލޭންޑުން މިސާލު ނެގޭނެ ބައިވަރު ކަންކަން އެބަހުއްޓެވެ. ނިއުޒިލޭންޑްްގެ ނޯތުއައިލޭންޑްގެ ސިޓީއެއްގައި ދިރި އުޅޭތާ 13 އަހަރުވެފައިވާ އެކުވެރި ދިވެހި އާއިލާއެއްގެ މެންބަރަކު އެމީހުންގެ އެ ތަޖުރިބާތައް ހިއްސާ ކުރި އެވެ.\nކޮވިޑް-19 އާއެކު ދުނިޔޭގެ އެކި ހިސާބުތަކުން ފެނިގެން ދިޔައީ މީހުން ހާސްވެ ކާބޯތަކެއްޗަށް ޖެހިދާނެ ކަމުގެ ބިރާއިއެކު އުފެދުނު "ޕެނިކްބައިން" އެވެ.\nނިއުޒިލޭންޑްގައި އެކުވެރިއެއް ދިރިއުޅޭ ހިސާބު\n"އަހަރުމެން އެއްވެސް ވަރަކަށް ޕެނިކް ބައި އެއް ނުކުރަން. އަހަރުމެންނަށް އޮތީ އަންގާފަ ކާބޯތަކެތި ގަންނަ އިރު ވީހާވެސް ނޯމަލްކޮށް ކަންކަން ކުރުމަށް. އާއްމު ދިރިއުޅުމުގައި ކާތަކެތި ހަފުތާއަކު ގަންނަ ގޮތަށް ހަމަ އާދައިގެ މަތިން ކަން ކުރަން. ރޯދަމަހު ކޮންމެ ހަފުތާއަކު ކާބޯތަކެތި ގަންނަން ބޭރަށް ދިއުމުގެ ބަދަލުގައި މަހަކަށްވާ ވަރަށް އެއްޗެހި ގަތިން. އެކަމު އޭގެ ކުރިން އަދި ފަހުން ކާބޯތަކެތި ގަންނަމުން އައި ކުރިން ވެސް އެކަން ކުރަމުން އައި ގޮތަށް. ފިހާރަތަކުގައި މީހުން ވަރަށް ޑިސިޕްލިން ބެހެއްޓި. ކިއޫގައި ތިބެނީ ދެ މީޓަރު ދުރުގައި. ބޭރުން އެއްވެސް ކޮތަޅެއް ވެއްދުން މަނާ. މީހަކު ހުރޭ ޑިސްއިންފެކްޓް ކުރަން. ޑީސްއިންފެކްޓްކޮށް އަތްސާފުކޮށްގެން ފިހާރައަށް ވަދެވެނީ."\nމިއީ މި ރާއްޖޭގައި ވެސް ކަންކަން ކުރާ އުސޫލެވެ. އެކަމަކު ތަފާތު އެހެން ކަމެއް ފެނެ އެވެ. އެކުވެރިޔާ ބުނި ގޮތުގައި މާސްކެއް އަޅާކަށް ނުޖެހެ އެވެ.\n"ލެވެލް4އަށް އެލާޓްގައި އެކަނި ކާއެއްޗެހި ގަންނަން ސުޕަމާކެޓަށް ގެއަކުން އެކަކަށް ދެވެނީ. ލެވެލް2ގައި އެކަކަށް ވުރެ ގިނަ މީހުނަށް ފިހާރަތަކަށް ދެވޭ. އަދި އާއިލާއަށް އެއްކޮށް ވެސް ދެވޭ،"\nއެކުވެރިޔާގެ ގާޑަންގައި ފޮޅިފައިވާ މަލެއް\nލޮކްޑައުންގައި ލެވެލް4ގައި ކަންތައް ކުރި ގޮތް ވެސް އޭނާ ކިޔައިދިނެވެ:\n"އަހަރެންގެ ފިރިމީހާ މަސަައްކަތުގެ ގޮތުން، އަސާސީ މަސައްކަތްތެރިއެއް ވީމާ އެނާ މަސައްކަތަށް ނުކުންނަން ޖެހުން. ދެ ކުދިންނާއެކު އަހަރެން ހުރީ ގޭގައި. ލޮކްޑައުން ކުރީ 48 ގަޑިއިރުގެ ނޯޓިސްއެއް ދީފައި. އަަހަރުމެންނަށް ތަައްޔާރުވެލުމަށް ފުރުސަތެއް ލިބުން. މިގޮތަށް ހަ ހަފުތާ ހޭދަވި. އެހެން އެއްވެސް ބަަޔަކާއި ދިމާވުމެއް ނެތް،\nލޮކްޑައުން ކުރަން ނިންމުމުން އަހަރެން އެންމެ ފުރަތަމަ ގަތީ ސީޑްސް. އެ ގަނެގެން ގޭގައި އިންދީ. ސްޕިނޭންޗް، ކޭލް، ސިލްވާބީޓް، ސްޕްރިންގް އަނިއަން އަދި މިރުސް. އަހަރުމެން ހަތަރުމައިން ގޭގައި ހޭދަކުރީ ގިނަ ވަގުތު ގަސްއިންދުމުގެ މަސައްކަތުގައި. އަލްހަމްދުލިﷲ މިހާރު ގޭގައި މި ތަކެތި ހެދިފައި ހުރީ،"\nދިވެހި އެކުވެރިޔާގެ ގާޑަން އިން\nލެވްލް4ގައި ނިއުޒިލޭންގް ރާއްޖެ އާއި ތަފާތު ކޮށް ކުރި އެއްކަމެއް އޮތެވެ. ކޮންމެ މީހަކަށް ވެސް ދިިރިއުޅޭ ހިސާބުގަނޑުގައި ހިނގާލަން ނިކުމެވެ އެވެ.\n"ލެވެލް4ގައިވެސް ކޮންމެ ދުވަހަކު ވެސް ކަސްރަތަށް ހިނގާލަން ބޭރަށް ނުކުތުމުގެ ފުރުސަތު އޮތް. އަހަރެން މި ގަޑީގައި ފުރިހަމަ ބޭނުން ހިފައި ކޮންމެ ދުވަހަކު ވެސް ހިނގާލަން ނުކުތިން. އަދި ކަސްރަތުކޮށްލާ ތާޒާވައި ޖައްސާލާ ހެދިން. އޯޓަމްގެ ފަހުކޮޅާއި ބަލާ މޫސުން ވެސް އޮތީ ވަރަށް ރީތި ކޮށް." އޭނާ ބުންޏެވެ.\nއޭނާ ބުނި ގޮތުގައި ނިއުޒިލޭންޑުން ގެންގުޅުނު ސިޔާސަތަށް ބޮޑު ތަރުހީބެއް ލިބުނެވެ. އަދި ޕްރައިމް މިނިސްޓާ ޖަސިންޑާ އާޑަން ކޮންމެ ދުވަހަކު ޓީވީ މެދުވެރިކޮށް ދެއްކެވި ވާހަކަފުޅު އަޑުއެހުމަށް އެ އާއިލާގެ ހަތަރުމައިން ވެސް ތިބެ އެވެ.\n"ލޮކްޑައުންގައި ކޮންމެ ދުވަހަކު ޕްރައިމް މިނިސްޓާ އަދި ޑިރެކްޓަ ޖެނެރަލް އޮފް ހެލްތް ޑރ. އޭޝްލީ ބްލޫމް ކޮވިޑް-19 އާއި ނިއުޒިލޭންޑްގެ ހާލަތު ކިޔައި ދެެއްވި. ކޮންމެ ދުވަހަކު އާއިލާ އެއްކޮށް މެންދުރު 1:00 ޖަހާއިރު ޓީވީ ކައިރިއަށް ދަނީ. ސޯޝަލް މީޑިއާ އިން މުޅި ނިއުޒިލޭންޑް މި ވަގުތު ޓީވީ ކައިރިއަށް ޖަމާވާކަން އެނގޭ،"\nރާއްޖޭގައި ބާއްވާ ޕްރެސްއެކޭ އެއްގޮތަށް ކޮންމެ ދުވަހަކު ޕޮޒިޓިވް، ނެގެޓިވް ސްޓެޓިސްޓިކް، ކޭސަސް ކްލަސްޓާސް މި ޕްރެސްތަކުގައި ނިއުޒިލޭންޑްގައި ވެސް އެ ގައުމުގެ ސަރުކާރުން ރައްޔިތުންނަށް ދިޔައީ ހިއްސާ ކުރަމުންނެވެ.\n"ނިއުޒިލޭންޑްގެ ހާލަތާއި މެދު އެމީހުންގެ ކަންބޮޑުވުން ހިއްސާކުރީ ވަރަށް ބޮޑަށް ދެފުށް ފެންނަ ގޮތަށް. އުޒުރުވެރި ކަމެއް ނެތި ހެޔޮ ނިޔަތުގައި އިހްލާސްތެރި ކަމާއެކު. މިކަމުން އާއްމުންގެ ވަރަށް ބޮޑު ލޯއްބެއް އެ ފަރާތަށް ލިބުނު. ބެހެއްޓެވީ އޯގާތެރިކަން. ރިޕޯޓަރުންނަށް އޯގާތެރިކަމާއެކު ޕްރައިމް މިނިސްޓާ ވާހަކަފުޅު ދައްކަވާއިރު ނަމުން މުހާތަަބު ކުރައްވާނެ. އަދި ބައެއް ފަހަރަށް ނިދުން އަދި މީޑިއާ ވެސް އަރާމު ބޭނުން ވާނެ ކަމަށް ދަންނަވާނެ. ކޮންމެ ދުވަހެއްގެ އެ ގަޑީގައި ޓީވީ ބެލުން ވެގެން ދިޔައީ އުއްމީދާއެކު ބަލަން ބޭނުންވާ ނެޓްފިލްކްސްގެ ޝޯ އެއް ގޮތަށް،"\nލޮކްޑައުންގައި ނޯތްއައިލޭންޑްގެ މަގެއް\nމިހާރު އެ ގައުމު ހުޅުވާލުލަން ކަނޑައަޅާ އެލާޓް ލެވެލް2ދަށްކޮށްފައިވާ އިރު އާއިލާ އާއި އިތުރު މީހުންނާއި ދިމާވުމަށް ފުރުސަތު ވަނީ ހުޅުވާލާފަ އެވެ.\n"އަހަރެންގެ އާއިލާގެ އެެހެން ބައެއް ވެސް އުޅޭ މި ތަނުގައި، އެމީހުންނާއި ދިމާވި. ލެވެލް3ގެ ލުޔާ އެކުވެސް އަދިވެސް ވަރަށް ރައްކާތެރި ކަމަށް ބަލައިގެން މިއުޅެނީ. ރައްޓެހިންނާއި އަދި ދިމަލެއް ނުވޭ. މިހާރު ވިޔަފާރި ކުރުމާއި މީހުން އެއްވާތަން ފެނޭ. އެކަމު ޑޮކްޓަރުން އަދިވެސް މިކަމަށް ވަރަށް ކަންބޮޑުވޭ. އެއީ އެމީހުންގެ އަމާޒަކީ ވައިރަސް މުޅިން މި ގައުމުން ނައްތާލުން ކަމުގައިވާތީ. މީހުން ގައިގޯޅިވެ އުޅުމަކީ ވައިރަސްއަށް ފެތުރުމަށް ދެވޭ ދައުވަތަކަށްވާތީ"\nއިޖްތިމާއި ގައިދުުރު ކުރުމުގައި ނަފްސާނީ ދުޅަހެޔޮކަމަށް މުހިއްމުކަން ދިން\nއެކުވެރިޔާ ބުނި ގޮތުގައި ނިއުޒިލޭންޑްގެ މި ތަޖުރިބާ އިން ވަރަށް ގިނަ ކަން ކަން ދަސްވެއްޖެ އެވެ. އަބަދު ބޭރަށް ދާކަށް ނުޖެހެ އެވެ. އަބަދު ބޭރުން ކާކަށް ނުޖެހެ އެވެ. ހާއްސަކޮށް މިނިމަލްކޮށް އުޅެން ދަސްވެއްޖެ އެވެ.\n"ވީހާވެސް ކުޑަގޮތޮކަށް ފުއްދާލައިގެން އުޅެން ދަސްވެއްޖެ. ބޭކާރު އެއްޗެހި ހޯދުމަށް ދުރުހެލިވެ ތިބެން ދަސްވެއްޖެ. އަހަރެންނަކީ ވެސް ވަޒީފާއެއްގައި އުޅޭ މީހެއް. ވަޒީފާގެ ވަގުތު ހޭދަ ކުރަނީ ގެއިން މަސައްކަތް ކުރަމުން. މަސައްކަތަކަށް އެއްވެސް ބުރުލެއް ނާރާ ކުރިއަށް މި ދަނީ. ލޮކްޑައުންގައި ވަޒީފާ ވަގުތުގެ އިތުރު ވަގުތު ހޭދަކުރީ ބޮޑަށް ޕެއިންޓް ކުރުމާއި ފޮތް ކިއުމާއި ދީނުގެ ކަންކަމުގައި. ދަރިފުޅު ޔުނިވާސިޓީގައި އޮންލައިންކޮށް ކިޔެވުމުގައި،\nއާއިލާއެއްގެ ގޮތުގައި އެކަކު އަނެކަކާއި ވަރަށް ބޮޑަށް ގުޅުން ބަދަހިވި. އަދި ބުނެލަން ވަރަށް ބޭނުންވޭ އަހަރެންގެ ހިތް އޮތީ ދިވެހިރާއްޖެ އަށް. އާއިލާ އާއި ގައުމަށް. އުއްމީދު ކުރަނީ އަދި ދުއާ ކުރަނީ ވެސް ދިވެހިންނަށް މިކަމުން އަވަހަށް އަރައިގަނެވޭނެ ކަމަށް"\nމިއީ ނިއުޒިލެންޑްގައި ހުރި އެކުވެރިއެއްގެ ތަޖުރިބާ އެވެ. އެ މީހުނަށް މި ބަަލިން ސަލާމާތް ވެވުނީ އެ ގައުމުގެ ރައްޔިތުން ސިއްހީ މާހިރުންގެ ލަފާއާއެކު ގޭގައި ތިބެ އަތް ދޮވެ ގައި ދުރުކަން ބާއްވައި ބަސް އެހުމުންނެވެ. ނިއުޒިލޭންްޑް އިން މިސާލު ނަގައިން އަހަރުމެން ވެސް މަސައްކަތް ކުރަންވީ އެއްމެން އެއްކޮށް މި ބަލިމަޑުކަމުން އަރައިގަތުމަށެވެ.\nކޮވިޑް-19 ނިއު ޒިލޭންޑް ކޮވިޑް-19 އިގެ ބަލާއާފާތް + ލޮކްޑައުން ޕްރޮޓޮކޯލް ދިވެހި ރާއްޖެ އަލުން ހުޅުވާލުން


ނޭދެން ވަކިވާކަށް…(04) | Esfiya - Dhivehi Vaahaka Site\nލަސްވި ލަސްވިހެން އަހަރެންގެ ހިތުގެ ތެޅުންދިޔައީ އަވަސް ވެގެންނެވެ. އެހެން ނުވާވަރެއް ހެއްޔެވެ؟ އޭރު އެއޮއްގެން ދިހައެއްޖެހީއެވެ.އަދިވެސް އިޔާންގެ ހަބަރެއް ވީކީއެއްނޫނެވެ.ގުޅާގުޅާ ފޯނުނެގިނަމަވެސް އެއްކަމެކެވެ. އަހަރެންގެ ބައްޕަ ފިޔަވާ ހުރިހާ ފިރިހެނުންވެސް ނުކުތީ އިޔާން ހޯދާށެވެ.ބައްޕަ މަޑުކުރީ އަހަރެމެން ކައިރީގައެވެ.\nފުދޭވަރެއްގެ ނަލަ ހަނދުވަރެއް ދެމުންދިޔައީތީ ޕިކްނިކަށް ގެނައި ލައިޓުތަކުގެ ބޭނުމެއްނުޖެހުނެވެ.އަހަރެންނާއި ކުޑީއާ ތިއްތައްތަ ފިޔަވާ އެންމެންވެސް ޓެންޓުތެރެއަށް ވަދެއްޖެއެވެ.އިޔާންގެ މަންމަ ހަމައަކަށް އަޅުވަން މަސައްކަތް ކުރަމުން އަހަރެންގެ މަންމަވެސްވަނީ ޓެންޓަށެވެ.މަންމަވަންނަމުން އަންނާށޭ ބުނުމުންވެސް އަހަރުމެން އިރުކޮޅަކުން ވަންނާނަމޭ ބުނެހިނގައިގަތީ ގޮނޑުދޮށާދިމާއަށެވެ.\nބަބުޅަމުންދިޔަ ތަރިތަކުން ފުރިފައިވާ އުޑާ ދިމާއަށް ބަލަހައްޓައިގެން އަހަރުމެން ތިންމީހުން އެރީތި ދޮންވެލިގަނޑުމަތީގައި ޖައްސަލައިގެން ތިބިއިރު ހާލުހާލުން ދޫނިގޮވާއަޑު އިވެއެވެ. ނަމަވެސް އެހިތްގައިމު މަންޒަރުބެލުމަށްވުރެ އަހަރެން އެވަގުތު ބޭނުންވީ އިޔާން ދެކެލާށެވެ.\n“ޒީ. ރޮނީތަ… ޒީ.. ޒީޝަން…” އަހަރެންގެ ކޯތާފަތްތެންމަމުން ދިޔަ ކަރުނަތަކުގެ އިހްސާސް އަހަރެންނަށް ކުރެވުނީ އަހަރެންގެ ކާރިއިން ކުޑީ އަހަންނަށް ގޮވަންފެށީމައެވެ. އަހަރެންނަށް އިހްތިޔާރަކާނުލައި ކުޑީގެގައިގަ ބައްދާލެވުނެވެ.ކުޑީ ހައިރާންކަމާއެކު އަހަރެންގެ ބުރަކަށީގައި ފިރުމަމުންދިޔައިރު ތިއްތައްތަ ކިހިނެތްވީތޯ ސުވާލުކުރަމުން ގެންދިޔައެވެ.އަހަރެން ދުލުން ބަހެއްނުބުނެވެނީސް ތިއްތައްތަ ފޯން ރިންގުވާންފެށިއެވެ.ތިއްތައްތަބެގެ ކޯލެއްކަމުން ތިއްތައްތަ ފޯނުނަގަމުން އަހަރެންމެން ތިބިތަނުން ކުޑަކޮށް ދުރަށް ޖެހިލިއެވެ.\nފުރުސަތުގެ ބޭނުންހިފަމުން އަހަރެން ދެލޯފޮހެލާ ހަމަޖެހިލީމެވެ.ކުޑަކޮށްބޮލުގައި ރިއްސަނީކަމަށް ބުނެ އަހަރެން ގަސްތުގައި ދޮގެއް ހަދާލީމެވެ.ކުޑީ އަހަރެންގާތު ނިދަންދާންވީ ދޯއޭ ބުނެލިތަނާ ތިއްތައްތަ އަތުވެއްޖެއެވެ. ފާހާނާކުރަންދާން ޖެހިގެންނެވެ. އަހަރެން މަޑުކުރާނީއޭ ބުނުމުން ކުޑީއާ ތިއްތައްތަ ހިނގައްޖެއެވެ.އަހަރެން އެކަނި ބޭރުގައި ނީންނަންވެގެން ތެދުވެގެން ޓެންޓުތަކާ ދިމާއަށްދާން ހިނގައިގަތީމެވެ.\nއަހަރެން އެންމެ ފުރަތަމަ ނެގި ފިޔަވަޅާއެކު ހުއްޓުންއެރީ ފަހަތުން ދަންނަ އަޑެއް އިވުނީތިއެވެ.އުފަލުންގޮސް އަހަރެން ފެންކަޅިވިއެވެ.އެއިވުނީ އިޔާންގެ އަޑާމެދު އަހަންނަކަށް ކުޑަވެސް ޝައްކެއް ނެތެވެ.އަހަރެން ވަގުތުން ފަހަތަށް އެނބުރުނީމެވެ. އޭރު ހައެއްކަފޫޓު ދުރުގައި އިޔާންހުއްޓެވެ.މޫނުސާފުނުވިއެއްކަމަކު ދެމުންދިޔަ ހަނދުވަރުގެ ސަބަބުން އިޔާން ލައިގެން ހުރި ފެހިކުލައިގެ އަތްދިގު ޓީޝާޓާއި ޒަމާނީ ފެޝަނާއި އެއްގޮތަށް ކަކުލާ ހަމައިން ވީދާފައިހުރި ޑެނިމް ޖިންސް އަހަންނަށް ފާހަގަކުރަން އެނގުނެވެ. އަހަރެން ފައިވާނަކާ ފައިވާނެއްކިޔާ އެދިމާއަަށް ދުއްވައިގަތީމެވެ.\nއަހަރެން އިޔާންއާ އަރާ ހަމަވިއިރު އުފަލުންގޮސް ރޮވިއްޖެއެވެ. އެންމެ ފުރަތަމަ ވެސް ގޮސް އަހަރެން އިޔާން ގައިގަ ބައްދާލީމެވެ. ނަމަވެސް ކުއްލިއަކަށް އިޔާން ދޫކޮށްލުމާއެކު އަހަރެން އިޔާންގެ ކޯތަާފަތް މައްޗަަށް ހޫނުއެތިފަހަރެއް ދިނީމެވެ. އެއްގޮތަކަށްވެސް އިޔާން ދެރަކޮށްލާކަށެއްނޫނެވެ. އަހަރެން ދެރަވެފައި ހުރިލެއް ބޮޑުކަމުންނެވެ.\nއަހަރެން ހީކުރިގޮތާ ހިލާފަށް އިޔާންގެ މޫނުމަތިން ފެންނަމުން ދިޔައީ ލާނެއް ހިނިތުންވުމެކެވެ.ކޯތާފަތް މަތީ އަތްއަޅައިންހުރެ އިޔާން ވާހަކަދެއްކިއެވެ. “ކިހިނެއްވީތަ ހާދަ ރޭސްވެފަ ތިހިރީ.، އާނ އެހެންޏާ މުޅިމީހާތިހިރީ ސަތޭކަ ނުވަދިހައައް އަރާފަ ވިއްޔަ،.. ” އޭނަ ބެލީ އިތުރަށް އަހަރެން ރުޅިއަރުވާލެވޭތޯއެވެ. ” މީހަކު ރުޅިނާންނަ ވަރެއްތަ،.. މިހާރު އެއޮށް އެގާރަ ގަޑިބައިވަނީ.، އިރުއޮސްފުހުން އިރު ގެއްލުނު މީހާއަށް އަދިކިރިޔާ ތި އެނގުނީ އަންނަން… ކީއްކުރަން ގެނގުޅޭ ފޯނެއްތަ.. ގުޅާގުޅާ ފޯނެއް ނަގާކަށް އެނގުނީކީނުން،،. ނޭނގޭތަ އަހަރެން ހާސް..،” އަހަރެން ދުލަށް އައި ހާ އެއްޗެއް އެއްފައްޗަކަށް ކިޔަމުންދިޔައީމެވެ.ނަމަވެސް އަހަރެންގެ ފަހުޖުމްލަ ފުރިހަމަ ނުވަނީސް އިޔާން އަހަރެންގެ އަނގަ މަތީ އަތްއެޅިއެވެ.\n“ޝްޝްޝް… ސޮރީ އަހަރެން ފޯން ހޯދަން މަޑުކުރިތަނަކާ ކަލެމެން ގެއްލިއްޖެ.، ކިހާވަރަކަށް ގޮވިން. މަ ކުރިން އައި ރަށެއް ނޫންވެ މަށަށް މަގުއޮޅުނީ… ދެން ވަލުން ނުކުމެވުނީމަ ހަމަ މިއައްޔޭ… މަވަކި މިސްއެއް ނުވާނެތަ ޒީ މަތިންނެއް.. ސޮރީ ޒީ،.. މަ ނުހިތަން ޒީ ތިހާ ދެރަވާނެކަމެއް…” “ދެރަވާންނުން އައި ލަވް ޔޫ ޑޭމް އިޓް،،،،، ” އަހަރެންނަށް އެއްވެސް އިހުތިޔާރަކާ ނުލާ ބުނެވުނެވެ. އެވަގުތު އަހަރެންނަށް އިޔާންއާ ހަތަރުކަޅި ހަމަކޮށްލެވުނެވެ. ސިހިފައި ހުރި އިޔާން ކަޅިޖަހާނުލާ ސީދާ އަހަރެންގެ ލޮލަށް ބަލަމުންދިޔައެވެ. އަހަރެންގެ މޭގައި އޮތް ހިތް މޭފަޅާލާ ނުކުންނަން މަސައްކަތް ކުރަމުން ދިޔައެވެ.އެހިތަށް އިތުރު ސިހުމެއްލިބުނީ ޓެންޓުތަކާ ދިމާއިން ބައްޕަ އަހަންނަށް ގޮވާއަޑު ކަންފަތުގައި ޖެހުމުންނެވެ.\nއަހަރެން އޯއިއޭ ބުނަމުން އެދިމާއަށް ދުއްވައިގަތީމެވެ.ބައްޕަ ކާރި އިޔާން ފެނިއްޖެ ވާހަކަ ބުނުމުން ޒިމްބެއަށް ގުޅާ އަންނާށޭ ބުނެފައި އިޔާން ކޮނޑަށް އަތް ވައްޓާލައިން ވީ ކީއްތޯ އޮޅުން ފިލުވަމުން ބައްޕަ ދިޔައީ އިޔާން މަންމަ ކާރިއަށެވެ. އިޔާން ފަހަތަށް އެނބުރިލަމުން އަހަންނަށް ލޮލުގެ އިޝާރާތުން އޭނަގެ ކޮނޑުގައި އޮތް ބައްޕަގެ އަތް ދައްކާލިއެވެ.އަދި އަހަންނަށް އެއްލޯ މަރާލިއެވެ. އަހަރެން ލަދުގަތެއް ކަމަކު ހިނިތުންވަމުން އެމީހުން ފަހަތުން ހިނގައިގަތީމެވެ.\nތުއްތޮންބެއާ ޒިމްބެމެން އައުމުން އަހަރެންނާ ކުޑީ އެމީހުންގެ ބޮލަށްއެރިގެން އެރޭ ނުނިދާ ކޮންމެވެސް މަޖާކަމެއް ކުރަން ނިންމީމެވެ. އަހަރމެންގެ ތެރެއިން އެންމެ ބޮޑީ ތިއްތައްތަ ކަމުން ތިއްތައްތަގެ އެދުމުގެ މަތިން އަހަރެމެން ލަވަބަަޒީ ކުޅެން އެއްބަސްވީމެވެ. އިޔާން ގެއްލިގެން އުޅުނީތީވެ އެކަކުވެސް ނުއެއް ކައެވެ. އެހެންކަމުން އެންމެންވެސް އެންމެފުރަތަމަ ކެއީއެވެ.ކާން ހުރީ އެކިވައްތަރުގެ ހެދިކާއާ ބިސްކޯދާއި ކޭކެވެ.\nއަލިފާންގަނޑެއް ރޯކޮއްގެން ވަށައިން އަށް މީހުން އެ ހުދުވެލިގަނގުގައި އިށީނދެލައިގެން ތިބީމެވެ. ގްރޫޕް ބަހަން އެންމެ ފުރަތަަމަވެސް އިސްނެގީ އިޔާންއާ ތިއްތައްތައެވެ. އިޔާން ވިސްނާކަށް ނުހުރެ އެންމެ ފުރަތަމަވެސް ނެގީ އަހަރެންނެވެ. އަހަރެން ލޯބޮޑުކޮއްލަމުން އެފަޅިއަށް ދިޔައީމެވެ.ދެން އަހަރުމެން ގުރޫޕަށް ނެގީ ކުޑީއާ އަމަންއެވެ.އެދެމީހުން ތިބީ އަމިއްލަ ވާހަކައިގައެވެ.އެކަމުގެ ފައިދާނަގަމުން އިޔާން އަހަރެން ކަންފަތްކައިރި ސިއްރުން އައި ލަވް ޔޫ ޓޫ އޭބުނެލިއެވެ. އަހަރެން އުޅަންބޯށިން އޭނަ ކޮއްޕާލީމެވެ.އަދި ނޫންކަމަށް ކުޑީއާ ދިމާކޮށްލީމެވެ.\nމަޖަލާއި ފޯރީގައި ވަގުތުތައް ފާއިތުވެގެން ދިޔަގޮތްވެސް ނޭނގެއެވެ. ގަޑިން ތިނެއްޖެހިއިރުވެސް އަހަރުމެން ޓީމުން އެއްޕޮއިންޓުވެސް ނުކެނޑެއެވެ.އޭރު ތިއްތައްތަމެން ޓީމުން ދެފަހަރަށް ޕޮއިންޓުކެނޑިއްޖެއެވެ.އިޔާން ފަހުންވެސް އަހަރެންކާރި ސޮރީ އޭ ބުންޏެވެ.ނަމަވެސް ފަހުން އަނެއްކަވެސް އަހަރެން ރުޅިއަރުވާލިއެވެ. ” މިހެން ވާނެކަން އެނގުނުނަމަ މިއަށްތުރެ ކުރިން ގެއްލުނީމުހޭ.، އެހެންނަމަ މާކުރިން ލޯބިލޯބި ހަގްއަކާ ތައްޕަޅަކާ ލިބުނިސްވިޔަ… އަދި މާދަން ވެސް ގެއްލެނވީ ދޯ..”\nwow!! when nxt part\nThnx….. Mi weekend ga……\nkobai aneh bai weekend vs dhiya ee ???????????


Choatu ge Hat-trick aai eku Green Streets in Da Grande balikoffi - vNews.mv\nޗޯޓުގެ ހެޓްރިކާއެކު ގްރީން ސްޓްރީޓްސް އިން ދަ ގްރާންޑޭ ބަލިކޮށްފި\nއައްފާން މުހައްމަދު 11 April 2022, 01:27\nއުރީދޫ ދިވެހި ޕްރިމިއަރ ލީގުގައި އާދިއްތަ ދުވަހުގެރޭ ކްލަބް ގްރީން ސްޓްރީޓްސް އިން ދަ ގްރާންޑޭ ސްޕޯޓްސް ކްލަބުގެ މައްޗަށް ފަސޭހަ މޮޅެއް ހޯދިއިރު ހަސަން ނަޒީމް ގާސިމް (ޗޯޓު) ހެޓްރިކް ހަދައިފިއެވެ.\nގަލޮޅު ރަސްމީ ފުޓުބޯޅަ ދަނޑުގައި ކުޅުނު މިމެޗުން ގްރީން ސްޓްރީޓްސް މޮޅުވީ 0-4 ގެ ނަތީޖާއަކުންނެވެ.\nމިމެޗުން ގްރީން ސްޓްރީޓްސް މޮޅުވިއިރު މިއީ މި ސީޒަނުގެ ލީގުގައި އެޓީމުން ހޯދި ދެވަނަ މޮޅެވެ. ހަތް މެޗު ކުޅުނު ދިވެހި ލީގުގެ މި ސީޒަނުގެ ފުރަތަމަ ބުރު ގްރީން އިން ނިންމާލީ އެންމެ މެޗަކުން މޮޅުވެގެންނެވެ. އެއީ ވަރުގަދަ ކްލަބް ވެލެންސިއާ އަތުން ހޯދި މޮޅެވެ. ފުރަތަމަ ބުރުގައި ދެން ގްރީން އަށް ލިބިފައިވާ ޕޮއިންޓަކީ ދަ ގްރާންޑޭ އާއި އެއްވަރުވެގެން ހޯދި ޕޮއިންޓެވެ.\nޖުމްލަ ހަތަރު ޕޮއިންޓާއެކު ލީގުގެ ދެވަނަ ބުރުގައި ގްރީން އިން ކުޅުނު ފުރަތަމަ މެޗުގައި އެޓީމުގެ ކުޅުންތެރިން ވަނީ ދަ ގްރާންޑޭ އާއި ދެކޮޅަށް މޮޅު ކުޅުމެއް ދައްކާފައެވެ. އެކަން ހާމަވާ އެއް ކަމަކީ މެޗު ފަށައިގެން9ވަނަ މިނެޓުގައި އެޓީމުން ލަނޑެއް ޖަހާ ލީޑު ނެގުމުންނެވެ. މިއީ ގްރީން ސްޓްރީޓްސްގެ ކޮލަމްބިއާ ފޯވާޑް ހޯސޭ އަވީލާ ކާމިޔާބު ކޮށްދިން ލަނޑެކެވެ.\nމެޗުގައި ގްރީން އިން ދެވަނަ ލަނޑެއް ޖަހާ ލީޑުފުޅާކުރީ ފުރަތަމަ ހާފުގެ 23 ވަނަ މިނެޓުގައެވެ. އަހުމަދު ނާހިލް އިބްރާހިމް ތަނަވަސްކޮށްދިން ފުރުސަތަކުން މިލަނޑު އެޓީމަށް ކާމިޔާބު ކޮށްދިނީ ޗޯޓު އެވެ.\nމިހާފުގައިވެސް އަދި މެޗުގައިވެސް ދަ ގްރާންޑޭގެ ކުޅުންތެރިން ވަނީ ލަނޑުޖަހަން ގިނަ މަސައްކަތްތަކެއް ކޮށް، ރަނގަޅު ހަމަލާތަކެއްވެސް ފޮނުވާލާފައެވެ. އެހެންނަމަވެސް މިފަދަ ހުރިހާ ހަމަލާއެއް ގޯލަށް ވަނުމަށް ހުރަހަކަށްވީ ގްރީން ސްޓްރީޓްސްގެ ޕާކިސްތާނު ކީޕަރު ހަނީފް ސާގިބް އެވެ.\nދެލަނޑުގެ ލީޑެއްގައި އޮވެ ގްރީން ސްޓްރީޓްސް އިން ދެވަނަ ހާފު ފެށިއިރު މިހާފުގެ ފުރަތަމަ 35 މިނެޓުގައި ލަނޑެއް ފެނިގެން ގޮސްފައެއް ނުވެއެވެ. ގްރީން ސްޓްރީޓްސް އަށް މިހާފުގައި ޖެހި ފުރަތަމަ ލަނޑު އަދި މެޗުގައި އެޓީމުން ޖެހި ތިންވަނަ ލަނޑު ކާމިޔާބު ކޮށްދިނީވެސް ޗޯޓުއެވެ. އަދި މެޗުގައި ތިންވަނަ ލަނޑެއް ޖަހާ ޗޯޓު ހެޓްރިކް ފުރިހަމަކުރީ މެޗުގެ ފުރިހަމަވަގުތުގެ އެންމެ ފަހު މިނެޓުގައެވެ.\nމިމެޗުން ގްރީން ސްޓްރީޓްސް މޮޅުވިއިރު، އެޓީމަށް ހަތް ޕޮއިންޓް ލިބިފައިވާއިރު ލީގު ތާވަލުގައި ލިބެނީ ހަތްވަނައެވެ. މެޗުން ބަލިވި ދަ ގްރާންޑޭ އަށް މި ސީޒަނުގެ ލީގުގައި އަދި މޮޅެއް ހޯދިފައި ނުވާއިރު އެއް ޕޮއިންޓާއެކު އެޓީމު އޮތީ ތާވަލުގެ ފުލުގައެވެ.\nމިމެޗާއެކު ދިވެހި ލީގުގައި ފުރަތަމަ ބުރުގައި ކުޅުނު7މެޗުގެ އިތުރުން ދެވަނަ ބުރުގެ ފުރަތަމަ ހަފްތާގެ ކުޅުން ނިމުނުއިރު، ހުރިހާ ޓީމެއްވެސް ވަނީ ޖުމްލަ 8 މެޗު ކުޅެފައެވެ. ލީގު ތާވަލުގެ އެއްވަނައިގައި އޮތް އެންމެފަހުގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނަށް 21 ޕޮއިންޓް ލިބިފައިވެއެވެ. ދެވަނައިގައި އޮތް އީގަލްސް އަށް 19 ޕޮއިންޓު ލިބިފައިވާއިރު ތިންވަނައިގައި އޮތް ވެލެންސިއާ އަށް ލިބެނީ 13 ވަނަ އެވެ.\nހަތަރު ވަނައިގައި އޮތް ޓީސީ ސްޕޯޓްސް ކްލަބަށް 11 ޕޮއިންޓު ލިބިފައިވާއިރު، ފަސް ވަނައިގައި އޮތް ޔުނައިޓެޑް ވިކްޓްރީ އަށް ވަނީ 10 ޕޮއިންޓް ލިބިފައެވެ. ހަ ވަނައިގައި އޮތް ސުޕަ ޔުނައިޓެޑް ސްޕޯޓްސް (ސަސް) އަށް އަށް ޕޮއިންޓު ލިބިފައިވެއެވެ.\nކްލަބު ގްރީން ސްޓްރީޓްސް ދަ ގްރާންޑޭ ސްޕޯޓްސް ކްލަބު ދިވެހި ޕްރިމިއާ ލީގު އެފްއޭއެމް ކުޅިވަރު


Kihaadhoo School ge aharee inaamu dhinumuge jalsaa baavvaifi\nކިހާދޫސްކޫލްގެ އިނާމްދިނުމުގެ ޖަލްސާަގެތެރެއިން\nކިހާދޫ ސުކޫލުގެ އަހަރީ އިނާމްދިނުމުގެ ޖަލްސާ ބާއްވައިފި\nލިޔުނީ: އިބްރާހިމް ވަސީމް | ސެޕްޓެންބަރ 20, 2015 ޚަބަރު\nބ.ކިހާދޫ ސްކޫލްގެ 2015 ވަނަ އަހަރުގެ އަހަރީ އިނާމްދިނުމުގެ ޖަލްސާ ބާއްވައިފިއެވެ. މިޖަލްސާ ޝަރަފްވެރިކޮށް ދެއްވީ މިނިސްޓްރީ އޮފް އެޑިއުކޭޝަންގެ ޕޮލިސީ ޕޮލޭނިން އެންޑް ރިސާރޗް ސެކްޝަން ހިންގެވުމާ ހަވާލުވެ ހުންނެވި އިބާހިމް އާސިފް އެވެ. މިޖަލްސާގައި ކީހާދޫ ސްކޫލުގެ 59 ދައިވަރަކު އިނާމް ހާސިލްކޮށްފައިވެއެވެ.\nވޭތުވެދިޔައަހަރު ކިހާދޫ ސްކޫލުގެ އެންމެ މޮޅުދަރިވަރަކަށް ހޮވިފައިވަނީ މަރިޔާމް ހަމްދާއެވެ. ހަމްދާވަނީ ޖީ.ސީ.އީ އޯލެވެލް އިމްތިހާނުގައި2އޭ ސްޓާ،3އޭ އަދި3ބީ ހޯދާފައެވެ. ހަމްދާވަނީ މިނަތީޖާއާއެކު ނެޝަނަލް ޓޮޕްޓެންގެ6ވަނަވެސް ހޯދާފައެވެ.\nމިޖަލްސާގައިވަނީ ޖީ.ސީ.އީ އޯލެވެލް އިމްތިހާނުގައި ކިހާދޫ ސްކޫލުން އެންމެރަންގަޅު ނަތީޖާ ހޯދާ3ދަރިވަރަކަށް ކިހާދޫ ކައުންސިލުންދޭ ފައިސާގެ އިނާމުވެސް ހަވާލުކޮށްފައެވެ. އެގޮތުން އެއްވަނަލިބިފައިވަނީ މަރިޔަމް ހަމްދާއަށެވެ.2ވަނަ އަދީލާއަށް ލިބުނުއިރު3ވަނަ ލިބިފައިވަނީ ޒީނާއަށެވެ.\nމިޖަލްސާގެ ޝަރަފުވެރި މެހެމާން ދެއްކެވިވާހަކަފުޅުގައި ކުޑަ ސްކޫލަކާ އަޅާބަލާއިރު ކިހާދޫ ސްކޫލް ހޯދާފައިވާ ކުރިއެރުމަށް ތައުރީފު ކޮށްފައިވެއެވެ. އެގޮތުން އާންމުކޮށް ސްކޫލްތަކުގައި އޯލެވެލް ނިންމާ ކުދިންގެ ފާސްވާ އިންސައްތަ އުޅެނީ 50 އިންސައްތައިގައި ކަމަށާއި، ނަމަވެސް ކީހާދޫ ސްކޫލޫގެ އޯލެވެލް ނިންމި ކުދިންގެ ފާސްއިންސައްތައަކީ 71 އިންސައްތަކަން ފާހަގަކޮށް، މިއީ ސެލިއުޓް ނަގަން ޖެހޭވަރުކަމެއްކަމަށް ވިދާޅުވިއެވެ. އަދި ލިބެންހުރި މަދު ވަސީލަތްތަކާއެކުވެސް މިފަދަކާމިޔާބީއެއް ހާސިލްކޮށްފައިވާތީ ބޮޑެތި އެހެންސްކޫލުތަކުން ގިނަވަސީލަތް ތަކާއެކު މިފަދަ ކާމިޔާބީ ނުހޯދެނީ ކީއްވެތޯ ސުވާލު ކުރެއްވި ވެއެވެ. ޝަރަފުވެރި މެހެމާނު ފާހަގަ ކުރެއްވިގޮތުގައި މިކާމިޔާބީއަކީ ރަށުގެދަރިން ރަށުގެ ތައުލީމަށް ކުރަށްވަވާ ބުރަމަސައްކަތުގެ ނަތީޖާއެވެ. ޝަފުވެރި މެހެމާނުގެ ވާހަކަފުޅުން ފާހަގަކުރެވުނު އެންމެމުހިންމު ކަމަކީ އަންނައަހަރު ކިހާދޫސްކޫލުގައި މިކްސްޑް ސްޓްރީމެއް ތައާރަފް ކުރެވޭނެކަމުގެ އުފާވެރި ޚަބަރެވެ.\nކިހާދޫސްކޫލްގެ އިނާމްދިނުމުގެ ޖަލްސާަގައި ޝަރަފްވެރި މެހެމާން ވާހަކަފުޅު ދައްކަވަނީ\nގްރޭޑު 10 އަކާހަމައަށް ކިޔަވަދޭންފެށިފަހުން ކިހާދޫ ސްކޫލް އަންނަނީ ގިނަކާމިޔާބީތަކެއް ހަސިލްކުރަމުންނެވެ. އެގޮތުން ކިހާދޫ ސްކޫލްގައި 2011 ވަނައަހަރުންފެށިގެން އޯލެވެލްއާ ހަމައަށް ކިޔަވަދެމުން އަންނައިރު2އަރަކުވަނީ ނެޝަނަލް ޓޮޕްޓެންގައި ކިހާދޫގެ ދަރިވަރުން ހިމެނިފައެވެ.


Amdhaan ah PDRM in libunu furusathu gellijje\nއަމްދާނަށް ޕީޑީއާރުއެމް އިން ލިބުނު ފުރުސަތު ގެއްލިއްޖެ\nބަނގްލަދޭޝް އަތުން މޮޅުވި މެޗަށް ފަހު އަމްދާން (ކ) އާއި ދަގަނޑޭ (މ) އަދި ޝާފީ ސަޕޯޓަރުންނަށް ޝުކުރު އަދާކުރަނީ: އަމްދާން ހުންނާނީ މާޒިޔާގައި.\nމާޒިޔާ އާއި ގައުމީ ޓީމުގެ އިތުބާރު ޑިފެންޑަރު އަމްދާން އަލީ (އެންޑީ) އަށް މެލޭޝިޔާގެ ޕީޑީއާރުއެމްއިން ލިބުނު ފުރުސަތު ގެއްލިއްޖެ އެވެ.\nރާއްޖޭގެ ގައުމީ ކެޕްޓަން އަލީ އަޝްފާގް (ދަގަނޑޭ) ކުޅެމުން އަންނަ ޕީޑީއާރުއެމްއިން މިހާރު ވަނީ ކުރިއަށް އޮތް ސީޒަނަށް އެ ޓީމަށް ކުޅޭނެ ބިދޭސީ ހަތަރު ކުޅުންތެރިން ފައިނަލް ކޮށްފަ އެވެ. އެއީ ދަގަނޑޭ އާއި ބްރެޒިލްގެ ފޯވަޑް އެންޑަޒީނިއޯ އާއި ސިންގަޕޫރުގެ ޑިފެންޑަރު ސަފްވާން ބަހަރުއްދީނާ އާއި މާލީގެ ޑިފެންޑަރު ސުލައިމާން ކޮނާޓޭ އެވެ.\nމަޒިޔާގެ ސީއީއޯ ހުސައިން ޝާފިއު (ކޮކީ) މިއަދު ބުނީ އަމްދާނަށް ފުރުސަތު ގެއްލުނު މައިގަނޑު ސަބަބަކީ ޕީޑީއާރުއެމްއިން ފުރުސަތު ލިބުނު ދުވަސްވަރު ގައުމީ ޓީމާއެކު ސާފް ޗެމްޕިއަންޝިޕަށް ދާން ޖެހުން ކަމަށެވެ.\n"ދެން އެމީހުން ގެންދިޔަ މާލީ ޑިފެންޑަރު ރަނގަޅުވީމަ އެމީހުން ނިންމީ (އެޑިފެންޑަރު) ބަހައްޓަން،" ކޮކީ ބުންޏެވެ.\nޕީޑީއާރުއެމްއާ ގުޅެން އަމްދާނަށް ފުރުސަތު ލިބުނީ އެންމެ ފުރަތަމަ އެ ޓީމުގެ ޓްރަޔަލްގައި ބައިވެރިވުމަށެވެ. އޭނާ އަކީ މިހާރު ރާއްޖޭގައި ތިބި ޑިފެންޑަރުންގެ ތެރެއިން ފަހަކަށް އައިސް ގައުމީ ޓީމުގެ ފަހަތުގައި އެންމެ އިތުބާރާއެކު ކުޅެމުން އަންނަ ކުޅުންތެރިޔާ އެވެ.


Rajjeyga mihaaru covid-19 in ragalhu nuve thibee 800 meehun – Iru\nމަސްތުވާތަކެތީގެ މައްސަލަތަކެއްގައި6މީހަކު ހައްޔަރުކޮށްފި\nއެމްއެންޑީއެފް އިން ބޭނުންކުރާ ގޮތަށް ރާއްޖެއަށް އިންޑިއާއިން ޑޯނިއާ އެއަރކްރާފްޓެއް\nރާއްޖޭގައި މިހާރު ކޮވިޑް-19ން ރަނގަޅުނުވެ ތިބީ 800 މީހުން\nނުރައްކާތެރި ކޮވިޑް-19 ގެ ބަލި ކުއިއާ އަޅާބަލާއިރު މިހާރު މިވަނީ ބަލި ފެތުރެމުންދިޔަ މިންވަރާއި، ބަލީގެ ނުރައްކާ ރާއްޖެއަށް ކުޑަވެފައެވެ. މިގޮތުން ކޮންމެ ދުވަހަކު އަލަށް ބައްޔަށް ފައްސިވާ މީހުންގެ އަދަދު މިވަނީ ދަށްވާން ފަށާފައެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ޕޮޒިޓިވް ވި މީހުންގެ ތެރެއިން ރަނގަޅުނުވެ ތިބީ 800 މީހުންނެވެ. މި ބަލީގެ ނުރައްކާ ރާއްޖެއަށް އެންމެ ބޮޑުވެގެން ގޮސްފައި ވަނީ މިދިޔަ މޭއި މަހުގެ ތެރޭގައެވެ.\nމި ބަލި ޖެހުނު މީހުންގެ ތެރެއިން ހޮސްޕިޓަލްތަކުގައި މިހާރު ފަރުވާދެމުން ދަނީ ޖުމްލަ 8 މީހަކަށް ކަމަށް އެޗްޕީއޭގެ ތަފާސްހިސާބުތަކުން ދައްކައެވެ.\nމިހާތަނަށް ރާއްޖެއިން ޖުމްލަ 2003 މީހަކުވަނީ ޕޮޒިޓިވްވެފައިއެވެ. މީގެ ތެރެއިން 1300 އަށްވުރެ ގިނަ މީހުންނަށް މި ބަލި ޖެހިފައި ވަނީ މޭއި މަހުގެ ތެރޭގައެވެ. ރާއްޖެއިން މި ބަލި ޖެހުނު މީހުންގެ ތެރެއިން ރަނގަޅުވީ މީހުންގެ އަދަދު މިހާރު ވަނީ 1193 އަށް އަރާފައެވެ.\nރާއްޖެގައި ޕޮޒިޓިވް ވި މީހުންގެ ތެރެއިން 52.82 އިންސައްތަ އަކީ ބަންގްލަދޭޝް އަށް ނިސްބަތްވާ މީހުންނެވެ. އެޤައުމުގެ 1058 މީހަކަށް ރާއްޖެއިން މި ބަލި ޖެހިފައި ވާއިރު، ބަލިޖެހިފައިވާ ދިވެހިންގެ އަދަދު އުޅެނީ 700 ގައެވެ.\nރާއްޖެއިން ޖުމްލަ 1696 ފިރިހެނަކާއި 307 އަންހެނަކަށް ކޮވިޑް-19 ޖެހިފައި ވެއެވެ. މީގެ ތެރެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nކޮވިޑް-19 އާއި ގުޅިގެން ޤާއިމްކޮށްފައިވާ ކަރަންޓީނު ފެސިލިޓީތަކުގައި މިވަގުތު 346 މީހަކު އެބަތިއްބެވެ. އަދި އައިސޮލޭޝަންގައި 734 މީހަކު ތިބި ކަމަށް އެޗްޕީއޭއިން ވިދާޅުވެއެވެ. ރާއްޖެއިން މި ބަލީގައި މިހާތަނަށް އަށް މީހަކު ނިޔާވެފައި ވެއެވެ.


Presidents Cup: United Victory balikoh final ge furathama jaaga Eagles ah | Mihaaru\nއީގަލްސްގެ ސެޑިކް (ކ) ޔުނައިޓެޑް ވިކްޓަރީގެ ޑޯޑީ ކައިރިން ބޯޅަ ހިފައިގެންދަނީ.-- ފޮޓޯ: ނިޝާން އަލީ/ މިހާރު\nޔުނައިޓެޑް ވިކްޓަރީ ބަލިކޮށް ފައިނަލުގެ ފުރަތަމަ ޖާގަ އީގަލްސް އަށް\n25 ނޮވެމްބަރ 2016 - 00:37 1 comment\nމުސްތަފާ ސެޑިކް މެޗުގެ އިތުރު ވަގުތުގައި ވައްދާލި ލަނޑާ އެކު 3-2 އިން ޔުނައިޓެޑް ވިކްޓަރީ ބަލިކޮށް ޕްރެޒިޑެންޓަސް ކަޕް ފައިނަލުގެ ފުރަތަމަ ޖާގަ ކްލަބް އީގަލްސް މިރޭ ހޯދައިފި އެވެ.\nއީގަލްސް އިން އެންމެ ފަހުން ޕްރެޒިޑެންޓްސް ފައިނަލުގައި ވާދަކުރީ 2014 ވަނަ އަހަރު އެވެ. އެ ފަހަރުގެ ފައިނަލުން އެ ޓީމު ބަލިވީ ނިއު އަތުން 1-0 އިންނެވެ. މިދިޔަ އަހަރު ސެމީ ފައިނަލުން އީގަލްސް ކެޓީ ވެސް ނިއު އަތުން ބަލިވުމުންނެވެ.\nމިރޭގެ މެޗަށް ނުކުތްއިރު މި ސީޒަނުގައި މި ދެ ޓީމު ކުރިން ކުޅުނު ތިން މެޗު ވެސް ނިމުނީ އެއްވަރުވެގެންނެވެ. މި މެޗަށް ޔުނައިޓެޑް ވިކްޓަރީން ނުކުތީ އެންމެ ފަހުން މާޒިޔާއާ ދެކޮޅަށް ކުޅުނު މެޗުގައި އަރާމްކުރަން ފުރުސަތުދިން ބިދޭސީ ތިން ކުޅުންތެރިން ޓީމުގެ ފުރަތަމަ އެގާރައިގައި ހިމަނައިގެންނެވެ.\nއީގަލްސް މި މެޗަށް ނުކުތްއިރު އޮތް އެންމެ ބޮޑު ކަންބޮޑުވުމަކީ އެންމެ ފަހުން ޓީސީއާ ދެކޮޅަށް ކުޅުނު މެޗުގައި ދެއްކި ރަތް ކާޑުގެ ސަބަބުން އިބްރާހިމް މުބީން (މުއްކި) އަށް ސީޒަން ނިމިފައިވުމެވެ. މި ސީޒަނުގައި މޮޅު ކުޅުމެއް ދައްކަމުން އައި މުއްކި ނެތްތަން މިރޭގެ މެޗުގައި އީގަލްސް މެދުތެރެއިން ވަނީ ދައްކައިފަ އެވެ.\nމެޗު ފަށައިގެން ރަނގަޅު ކުޅުމެއް ދެއްކީ ޔުނައިޓެޑް ވިކްޓަރީންނެވެ. ގިނަ ވަގުތު ބޯޅަ ހިފަހައްޓައިގެން އެޓޭކްކުރުމަށް އެ ޓީމުން މަސައްކަތްކުރި އެވެ. މެޗުގެ ފުރަތަމަ ހަމަލާ ވެސް އުފެއްދީ އެ ޓީމުންނެވެ. މެޗުގެ 18 ވަނަ މިނިޓްގައި ޔުނައިޓެޑް ވިކްޓަރީގެ ކެޕްޓަން ހުސެއިން ޝިމާޒް (ކޮކީ) އޭރިއާ ބޭރު ރޮނގުކައިރިން ފޮނުވާލި ބޯޅަ އީގަލްސްގެ ލަންކާ ކީޕަރު ސުޖަން ޕެރޭރާ ވަނީ މަތަކޮށްފަ އެވެ.\nޔުނައިޓެޑް ވިކްޓަރީން ލީޑު ނެގީ އޭގެ އެއް މިނިޓް ފަހުންނެވެ. ނަވާރަ ވަނަ މިނިޓްގައި އެ ޓީމަށް މި ލަނޑު ކާމިޔާބުކޮށްދިނީ އަލީ ހައިޝަމް އެވެ. އޭނާ މި ލަނޑު ޖެހީ ރަފީނިއާ ނަގައިދިން ކޯނަރަކުންނެވެ. އޭރިއާ ތެރެއަށް މަތިން އައި ބޯޅަ އޭނާ ވަނީ ގޯލުގެ ކަނަށް އަމާޒުކޮށްލައިފަ އެވެ.\nލީޑުފުޅާކުރަން މެޗުގެ 24 ވަނަ މިނިޓްގައި ޔުނައިޓެޑް ވިކްޓަރީގެ ރަފީނިއާ އަށް ލިބުނު ބޯޅަ އޭނާ އަށް ބޭނުމެއް ނުކުރެވުނެވެ.\nޕްރެޒިޑެންޓްސް ކަޕްގެ ސެމީ ފައިނަލުގައި އީގަލްސް އާއި ޔުނައިޓެޑް ވިކްޓަރީ ކުޅުނު މެޗުގެ ތެރެއިން.-- ފޮޓޯ: ނިޝާން އަލީ/ މިހާރު\nއީގަލްސް އިން އެއްވަރުކުރީ މެޗުގެ 26 ވަނަ މިނިޓްގައި މެސެޑޯނިއާގެ ފޯވާޑް ރިސްޓޭ ނައުމޯވް ޖެހި ލަނޑުންނެވެ. އަރިމަތިން އީގަލްސްގެ މުޖުތާޒް މުހައްމަދު (މުޖޭ) ނަގައިދިން ބޯޅަ ޔުނައިޓެޑް ވިކްޓަރީގެ ކީޕަރު މަހުމޫދު އަލް ޔޫސުފް ހިފަން އުޅުމުގެ ތެރޭ އޭނާ އަތުން ދޫވެގެން ލިބުނީ ރިސްޓޭ އަށެވެ. ރިސްޓޭ ވަނީ ފަސޭހަކަމާ އެކު އެ ބޯޅަ ގޯލުގެ ތިރީ ކަނަށް އަމާޒުކޮށްލައިފަ އެވެ.\nފުރަތަމަ ހާފް ނިމުމުގެ ކުރިން ލީޑުނަގަން އީގަލްސްގެ އަހުމަދު ނައުފަލް (ނާއްޕެ) އަށް ހުސް ފުރުސަތެއް ލިބުނެވެ. މެޗުގެ 34 ވަނަ މިނިޓްގައި އޭރިއާ ތެރެއިން އީގަލްސްގެ އަހުމަދު ރިޒުވާން (ރިޒޭ) ފޮނުވާލި ބޯޅަ ކީޕަރު މަހްމޫދު އަތުގައި ޖެހިފައި ލިބުނީ ނާއްޕެ އަށެވެ. ނާއްޕެ ފޮނުވާލި ބޯޅަ ޔުނައިޓެޑް ވިކްޓަރީގެ ޑިފެންޑަރުން ވަނީ ގޯލު ރޮނގުމަތިން ބޭރުކޮށްލައިފަ އެވެ.\nދެ ވަނަ ހާފްގައި އީގަލްސް އިން ކުޅުން ރަނގަޅުކުރި އެވެ. ދެ ވަނަ ހާފް ފެށިގެން 40 ސިކުންތު ތެރޭގައި އީގަލްސް އިން ވަނީ ނުރައްކާތެރި ހަމަލާއެއް ފޮނުވާލައިފަ އެވެ. ރިޒޭ ނަގައިދިން ހުރަހަކުން ރިސްޓޭ ބޮލުން ފޮނުވާލި ބޯޅަ ކީޕަރު މަހުމޫދު ވަނީ މަތަކޮށްފަ އެވެ.\nއީގަލްސް އިން ލީޑުނެގީ މެޗުގެ 51 ވަނަ މިނިޓްގައި ސެޑިކް ޖެހި ލަނޑުންނެވެ. ރިސްޓޭ ދިން ބޯޅައެއް އޭރިއާ ތެރެއިން ހޯދުމަށް ފަހު ސެޑިކް ވަނީ އެ ބޯޅަ ގޯލުގެ ތިރީ ކަނަށް އަމާޒުކޮށްލައިފަ އެވެ.\nއީގަލްސް އަށް ލީޑު ހިފަހައްޓާލެވުނީ ހަ މިނިޓް ވަންދެނެވެ. މެޗުގެ 57 ވަނަ މިނިޓްގައި ކޮކީ ވަނީ ޔުނައިޓެޑް ވިކްޓަރީ އަށް އެއްވަރުކޮށްދީފަ އެވެ. އޭރިއާ ތެރެއިން އީގަލްސް ކުޅުންތެރިޔަކު ކައިރިން ނައްޓާލުމަށް ފަހު ކޮކީ ފޮނުވާލި ބޯޅަ އަމާޒުވީ ގޯލުގެ ތިރީ ކަނަށެވެ.\nމި ލަނޑާ އެކު ޔުނައިޓެޑް ވިކްޓަރީން ކުޅުން ރަނގަޅުކުރި އެވެ. މެޗުގެ 61 ވަނަ މިނިޓްގައި ޔުނައިޓެޑް ވިކްޓަރީގެ ސީރިއާ ފޯވާޑް ކެރިކް އަންދްރޭ ވަނީ ނުރައްކާތެރި ބޯޅައެއް ފޮނުވާލައިފަ އެވެ. އޭރިއާ ތެރެއިން އަންދްރޭ ފޮނުވާލި ބޯޅަ އަމާޒުވީ ދަނޑިއަށެވެ.\nއޭގެ ހަ މިނިޓް ފަހުން އޭރިއާ ތެރެއިން ސެޑިކް އަށް ލިބުުނު ފުރުސަތުން އޭނާ ވަނީ ރަނގަޅު ހަމަލާއެއް ފޮނުވާލައިފަ އެވެ. އެހެން ނަމަވެސް އެ ބޯޅަ ގޯލާ ސީދާވާގޮތެއްނުވި އެވެ.\nމެޗުގެ ފަހު 15 މިނިޓަށް އީގަލްސް އިން ވަނީ ނާއްޕެގެ ބަދަލުގައި ހަސަން ރާއިފް (ހަންނަ) ކުޅެން އަރުވައިފަ އެވެ. އެއާ އެކު އީގަލްސްގެ ކުޅުން ރަނގަޅުވި އެވެ.\nއީގަލްސް މޮޅުކޮށްދިން ލަނޑު އިތުރު ވަގުތު ސެޑިކް ކާމިޔާބުކުރީ ހަންނަ ދިން ބޯޅަ އަކުންނެވެ. އޭރިއާ ތެރެއިން ސެޑިކް ފޮނުވާލި ބޯޅަ ކީޕަރު އަތްމަތިން ގޯސް އަމާޒުވީ މަތީ ކަނަށެވެ.\nޔުނައިޓެޑް ވިކްޓަރީން މެޗު ނިންމާލީ ނުވަ ކުޅުންތެރިންނާ އެކު އެވެ. އެއީ އިތުރު ވަގުތުގެ ފަހު މިނިޓްގައި އެ ޓީމުގެ ބިދޭސީ ކުޅުންތެރިޔާ އަންދްރޭ އާއި އިބްރާހިމް ޝަފްރާޒް (ޝަފްލޭ) އަށް ރަތް ކާޑު ދެއްކުމުންނެވެ. އަންދްރޭ އަށް ރަތް ކާޑު ދެއްކީ ރެފްރީ އަށް ދިމާ އަށް އެއްޗެއް ބުނުމުންނެވެ. އަދި ޝަފްލޭ އަށް ރަތް ކާޑު ދެއްކީ ބޯޅަ ނެތިސް އީގަލްސްގެ ހަންނަ އަށް ހަމަލާ ދިނުމުންނެވެ.\nފައިނަލުގައި އަންނަ އަންގާރަ ދުވަހުގެރޭ އީގަލްސް ބައްދަލުކުރާނީ މާދަމާރޭ ކުޅޭ ދެ ވަނަ ސެމީން ޓީސީ އާއި މާޒިޔާ ބައްދަލުކޮށް މޮޅުވާ ޓީމަކާ ދެކޮޅަށެވެ.\nއިތުރު ލިޔުންތައް ކްލަބް އީގަލްސް ޔުނައިޓެޑް ވިކްޓަރީ ޕްރެޒިޑެންޓްސް ކަޕް\nތިން އެއްވަރު، މިފަަހަރު ނަތީޖާ ނެރެން ޖެހޭ މެޗަކަށް!


Amin in kodhipparu falhutherey ithuru resorteh\nއަމީން އާއި ސިންގަޕޫރު ކުންފުންޏަކުން ކޮއްދިއްޕަރު ފަޅުތެރޭ އިތުރު ރިސޯޓެއް ހަދަނީ\nމިހާރު ހުޅުވާފައިވާ ކޮއްދިއްޕަރު: މިރަށުގެ ފަޅުން ބައެއް ހިއްކައިގެން އިތުރު ރިސޯޓެއް ތަރައްގީ ކުރަން ވަނީ ފަށާފައި -- ފޮޓޯ: މޯލްޑިވްސް ސާވިސް ޗާޖު\nރާއްޖޭގެ އަމީން ކޮންސްޓްރަކްޝަން އާއި ކޮއްދިއްޕަރު ގަތް، ސިންގަޕޫރު ކުންފުނިން ކޮއްދިއްޕަރު ފަޅުތެރޭގައި އިތުރު ރިސޯޓެއް ތަރައްގީ ކުރަން ތައްޔާރުވެއްޖެ އެވެ.\nއަމީން ކޮންސްޓްރަކްޝަން އިން ބުނެފައިވާ ގޮތުގައި ނޯތް މާލެ އެޓޯލްގައި، އެ ކުންފުންޏާއި ޗިޕް އެންގް ސެންގް ގުޅިގެން އިތުރު ރިސޯޓެއް ތަރައްގީ ކުރަން ވަނީ ނިންމާފަ އެވެ. އަދި މި ރިސޯޓަކީ މަތީ ފަންތީގެ ރިސޯޓެވެ. ނަމަވެސް މި މަޝްރޫއާ ބެހޭ ގޮތުން އިތުރު ތަފުސީލެއް އެ ކުންފުނިން ނުދެ އެވެ.\nއެނގިފައިވާ ގޮތުގައި އަމީން އިން މި ރިސޯޓު ތަރައްގީ ކުރަނީ ކޮއްދިއްޕަރު ފަޅުތެރޭގަ އެވެ. ރިސޯޓު ހަދަން ރަށް ވެސް ވަނީ ހިއްކާފަ އެވެ. ނަމަވެސް މި މަޝްރޫއާ ބެހޭ ގޮތުން އެ ކުންފުނީގެ ފަރާތުން އިތުރު މައުލޫމާތެއް ލިބޭ ގޮތް ވަނީ ނުވެފަ އެވެ.\nކުރިން ދަތުރުދާ ރަށެއްގެ ގޮތުގައި ބޭނުންކުރި ކޮއްދިއްޕަރު ފަޅުން ބައެއް ވެސް ހިއްކައިގެން ރިސޯޓެއް ތަރައްގީ ކުރީ އަމީން ކޮންސްޓަކްޝަން އާއި ސިންގަޕޫރުގެ ޕާކް ހޮޓެލް ގްރޫޕުން ގުޅިގެންނެވެ. ނަމަވެސް 2016 ވަނަ އަހަރު ރަށް ތަރައްގީ ކުރުމުގައި ހަރަކާތްތެރިވި ޕާކް ހޮޓެލް އިން ވަނީ 65 މިލިއަން ޑޮލަރަށް މި ރިސޯޓު ޗިޕް އެންގް ސެންގް ކުންފުންޏަށް ވިއްކާލާފަ އެވެ.\nކޮއްދިއްޕަރު ގަތް، ޗިޕް އެންގް ސެންގް ކުންފުނިން ވަނީ ބީޗް އަދި މޫދު ވިލާ ހިމެނޭ ގޮތަށް 120 ވިލާއާއެކު ހިތްގައިމު ރިސޯޓެއް ތަރައްގީކޮށް ހުޅުވާފަ އެވެ. ވެލާނާ އިންޓަނޭޝަނަލް އެއާޕޯޓް (ވީއައިއޭ) އިން ފުރައިގެން 15 މިނެޓުން ލޯންޗުގައި ދެވޭ ރާސްތާގައި ތަރައްގީކޮށްފައިވާ މި ރިސޯޓު ދަނީ ގްރޭންޑް ޕާކް ހޮޓެލް ކޮއްދިއްޕަރުގެ ނަމުގައި ހިންގަމުންނެވެ.


SunOnline: Ooredoo ge AGM gai baiveri vumah form hushahelhumuge mudhathu ithuru koffi\nއުރީދޫ އޭޖީއެމްގައި ބައިވެރިވާން ފޯމު ހުށަހެޅުމުގެ މުއްދަތު އިތުރުކޮށްފި\nއައިޝަތު ފަރީޙާ 26 Feb 2020, 17:03\nދަރުބާރުގޭގައި މީގެ ކުރިން ބޭއްވުނު އުރީދޫގެ ފުރަތަމަ އަހަރީ އާންމު ޖަލްސާގެ ތެރެއިން -- ސަން ފޮޓޯ/ ފަޔާޒު މޫސާ\nއަންނަ މަހުގެ ދެވަނަ ދުވަހުގެރޭ ކުރުނބާ މޯލްޑިވްސްގައި ބާއްވަން ނިންމާފައިވާ އުރީދޫ މޯލްޑިވްސްގެ އަހަރީ އާންމު ޖަލްސާގައި ބައިވެރިވުމަށް އެދޭ ހިއްސާދާރުން ފޯމު ހުށަހެޅުމުގެ މުއްދަތު އިތުރުކޮށްފި އެވެ.\nއުރީދޫ އިން ބުނީ އަހަރީ އާންމު ޖަލްސާގައި ބައިވެރިވުމަށް ފޯމު ހުށަހެޅުމުގެ މުއްދަތު މިމަހުގެ 29 ވަނަ ދުވަހުގެރޭގެ 8:30 ގެ ނިޔަލަށް އިތުރު ކޮށްފައިވާ ކަމަށެވެ.\nއަހަރީ އާންމު ޖަލްސާގައި ބައިވެރިވުމަށް ޝަރުތު ހަމަވާ ހިއްސާދާރުން ޖަލްސާގައި ބައިވެރިވުމަށް ރެޖިސްޓްރޭޝަން ފޯމު އަދި ޕްރޮކްސީއެއް އައްޔަން ކުރައްވާނަމަ ޕްރޮކްސީ ފޯމު ފުރުއްވުމަށްފަހު މި މުއްދަތުގެ ކުރިން ހުށަހެޅުމަށް އުރީދޫ އިން އެދެއެވެ.\nއަދި، ހުށަހަޅާފައިވާ ޕްރޮކްސީ ކެންސަލް ކުރައްވަން ބޭނުންނަމަ "ޕްރޮކްސީ ރީވޮކޭޝަން ފޯމު" ފުރުއްވުމަށްފަހު ހުށަހެޅުމަށްވެސް އުރީދޫ އިން އެދެއެވެ.\nއަހަރީ އާންމު ޖަލްސާގައި ބައިވެރި ވެވޭނީ އުރީދޫ މޯލްޑިވްސްގެ ހިއްސާދާރެއްގެ ގޮތުގައި 11 ފެބްރުއަރީ 2020 ވާ އަންގާރަ ދުވަހުގެ ރޭގަނޑު 20:00 ގެ ކުރިން ރަޖިސްޓަރީވެފައިވާ ފަރާތްތަކަށް ކަމަށް އުރީދޫ އިން ބުންޏެވެ.\nއަމިއްލަ އަށް ނުވަތަ ޕްރޮކްސީ މެދުވެރިކޮށް ބައިވެރިވާ ފަރާތްތަކަށް، ކޮންމެ އެޖެންޑާ އައިޓަމަކަށް އެއް ވޯޓު ދެވޭނެއެވެ.\nއަހަރީ އާންމު ޖަލްސާގައި ބައިވެރިވުމަށް ބޭނުންވާ ހިއްސާދާރުމާޗު ދެވަނަ ދުވަހުގެ ރޭގަނޑު 7.30 އާއި 8.30 އާ ދެމެދު ކުރުނބާ މޯލްޑިވްސްގެ ކޮންވެންޝަން ހޯލަށް ގޮސް ރެޖިސްޓްރީ ކުރުމަށް އުރީދޫ އިން އެދެއެވެ.\nއުރީދޫ އިން ވަނީ އެކުންފުންޏަށް މިދިޔައަހަރު ލިބުނު ފައިދާގެ ތެރެއިން ހިއްސާގެ ފައިދާގެ ގޮތުގައި ހިއްސާއަކަށް 3.30 ރުފިޔާ ބެހުމަށް އަހަރީ އާންމު ޖަލްސާ އަށް ހުށަހެޅުމަށް ނިންމައިފައެވެ.\nއުރީދޫގެ މާލީ ހިސާބުތަކުން ދައްކާ ގޮތުގައި މިދިޔަ އަހަރު އެކުންފުންޏަށް ލިބުނު ޖުމުލަ އާމްދަނީއަކީ އޭގެ ކުރީ އަހަރުގެ އާމްދަނީއާ އަޅާބަލާއިރު 5.4 ޕަސެންޓް އިތުރު އަދަދެކެވެ.\nމިދިޔަ އަހަރު ސާފު ފައިދާގެ ގޮތުގައި 588.6 މިލިއަން ރުފިޔާ އުރީދޫއަށް ލިބުނުއިރު، މިއީ އޭގެ ކުރީ އަހަރު ސާފު ފައިދާގެ ގޮތުގައި ލިބުނު 525.7 މިލިއަން ރުފިޔާއަށްވުރެ 11.9 ޕަސެންޓް އިތުރު އަދަދެކެވެ.\nއަހަރީ އާންމު ޖަލްސާގައި ބައިވެރިވުމަށް ކުރުނބާ އަށް ދާ ފަރާތްތަކަށް އުރީދޫ އިން ދަތުރު ހަމަޖައްސައިދޭނެއެވެ.\nދަތުރުތައް ހަމަޖެހިފައިވާ ގަޑިތަކަކީ މާޗު ދޭތްވާ ހޯމަ ދުވަހުގެ ރޭގަނޑު 7:00، 7:15 އަދި 7:30 ގައެވެ. އުރީދޫ އިން ވަނީ ދަތުރުތައް ހަމަޖެހިފައިވާ ގަޑިއަށް ހިއްސާދާރުން ސަމާލުވުމަށް އެދިފައެވެ.\nވަތަނިއްޔާގެ ނަމުގައި ރާއްޖޭގައި 2005 ވަނަ އަހަރު މޯބައިލް ފޯނުގެ ހިދުމަތް ދޭންފެށި ގަތަރުގެ ކުންފުނިން ރާއްޖޭގައި ހިއްސާ ވިއްކައި ޕަބްލިކް ލިމިޓެޑް ކުންފުންޏަކަށް ބަދަލުކުރީ 2016 ވަނަ އަހަރު އެވެ.\nއެ ކުންފުނީގެ ހިއްސާގެ ތެރެއިން 90.5 ޕަސަންޓު ކޮންޓްރޯލުކުރަނީ ވަތަނިއްޔާ އިންޓަނޭޝަނަލުންނެވެ. އަދި ރާއްޖޭގައި އާންމުންނަށް އޮންނަނީ ކުންފުނީގެ 9.5 ޕަސަންޓު ހިއްސާ އެވެ.


ވެރިންނަށް ސަނާކިޔުމުގައި އިމުން ބޭރުވުން\nދައުލަތުގެ މީޑިޔާއިން ބުނަނީ ރޫހާނީ ބާރު ލިބިފައިވާ ކަމަށް\nމޫސުން ވެސް ތަބާވަނީ ލީޑަރަށް\nކަމެއް ދަސްނުކުރިޔަސް އެންމެ މޮޅަށް އެކަމެއް ކުރަން އެނގޭ\n4 މާރޗް 2021 | ބުރާސްފަތި 13:12\nއުތުރު ކޮރެޔާގެ ލީޑަރު ކިމް ޖޮން އުން: އާދައިގެ އިންސާނުންނަށް ނުކުރެވޭ ކަންކަން ކުރާ ކަމަށް އެގައުމުގެ މީޑިއާއިން ބުނޭ.\nއުތުރު ކޮރެޔާއަކީ ކޮމިއުނިސްޓް ދައުލަތެކެވެ. އެ ދައުލަތުގެ އެންމެ އިސްވެރިންނަކީ ރޫހާނީ ބާރުތަކެއް ލިބިގެންވާ އަދި އިންސާނުންގެ ގިންތިއަށްވުރެ މަތީގައިވާ ޚާއްސަ ބައެއް ކަމަށް އުތުރު ކޮރެޔާގެ ރައްޔިތުން ގަބޫލު ކުރެއެވެ. އެ ގައުމުގެ ރަސްމީ މީޑިއާއިންވެސް ބުނަނީ މިހެންނެވެ.\nކޮރެޔާ ޕެނިންސިއުލާ ދެބައިވެ އުތުރު ކޮރެޔާގެ ނަމުގައި އެންމެ ފުރަތަމަ ދައުލަތެއް އުފެއްދީ ކިމް އިލް ސަންގް އެވެ. އޭނާ ވަނީ 1948 ން 1994 ށް ވެރިކަން ކޮށްފައެވެ. އެއަށްފަހު ވެރިކަމަށް އައި އޭނާގެ ދަރި ކިމް ޖޮން އިލް ވަނީ 1994 ން 2011 ށް ވެރިކަން ކޮށްފައެވެ. ކިމް ޖޮން އިލް މަރުވީމާ ވެރިކަމަށް އައީ އޭނާގެ ދަރި ކިމް ޖޮން އުން އެވެ. މިހާރުވެސް ވެރިކަމުގައި އެހެރީ ކިމް ޖޮން އުން އެވެ.\nއުތުރު ކޮރެޔާގެ ތާރީޚުގައި މިހާތަނަށް މުޅިއެކު ތިން ލީޑަރެއްގެ ވެރިކަން ރައްޔިތުން ތަޖުރިބާކޮށްފިއެވެ. ސަރުކާރުގެ ފަރާތުން ރައްޔިތުންނަށް ކިޔައިދީފައި އޮންނަނީ ކިމްގެ އާއިލާއަކީ ރޫހާނީ ބާރުތަކެއް ލިބިގެންވާ ޚާއްސަ އާއިލާއެއް ކަމުގައެވެ. އިންސާނުން އާދަވެގެން ކުރާ ކަންކަމާއި ކުރެވޭ ކަންކަމަކީ މި އާއިލާގެ މައްޗަށް އޮންނަ ކަމެއް ނޫން ކަމުގައެވެ. ރައްޔިތުން ތިބެނީ މި ވާހަކަތައް ގަބޫލުކޮށްގެންނެވެ.\nފާޚާނާއެއް ބޭނުމެއް ނުވޭ\nއުތުރު ކޮރެޔާގެ ބާނީ ކިމް އިލް ސަންގް ދުވަހަކުވެސް ފާޚާނާއެއް ބޭނުން ނުކުރާ ކަމަށްވެއެވެ. ކުޑަކަމުދިޔުމެއް ބޮޑުކަމުދިޔުމެއް ނޯވެއެވެ. ހަށިގަޑުގެ ތެރޭގައި އެއްވެސް ބާވަތެއްގެ ނަޖިހެއް އުފެދޭވަރަށް ވުރެ އޭނާގެ އިއްޒަތާއި ދަރަޖައިގެ މަތިވެރިކަން ބޮޑީޔޯލައެވެ.\nކިމް އިލް ސަންގް ފަދައިން އޭނާގެ ދަރި ކިމް ޖޮން އިލް އަކީވެސް ފާޚާނާކުރަން ޖެހުނު މީހެއް ނޫންކަމަށް ވެއެވެ. ވެރިކަމުގައި ހުރިއިރު އެކަންޏެއް ނޫނެވެ. އެންމެ ތުއްތު އިރުގައިވެސް ތާހިރުކުރާކަށް އެހެންކަމެއް ކުރާކަށް ބަޔަކަށް ނުޖެހެއެވެ. އޭނާގެ ބަޔޮގްރަފީ ބުނާގޮތުން އެހެން އިންސާނުންނަށް ލާޒިމު ކަންކަމުން ކިމް ޖޮން އިލް ވަނީ އިސްތިސްނާ ވެގެންނެވެ. ފާޚާނާކުރުންވެސް ހިމެނޭ ގޮތުންނެވެ.\nމިހާރު ވެރިކަމުގައި އެހެރަ ކިމް ޖޮން އުން އަކީ ހަށިގަޑުގެ ތެރޭގައި ނަޖިހެއް ނުއުފެދޭ ޒާތުގެ ބަރަކާތްތެރި ވެރިޔެކޭ އުތުރު ކޮރެޔާގެ ރަސްމީ މީޑިއާއިން އިއުލާން ނުކުރިއަސް ކާފަޔާއި ބައްޕަ ފަދައިން މިއީވެސް ފާޚާނާގެ ތަކުލީފުން ބަރީއަވެފައިވާ މީހެއް ކަމަށް އުތުރު ކޮރެޔާގެ ރައްޔިތުން ގަބޫލު ކުރެއެވެ. އެކަމަކު ކިމް ދާހާތާކަށް އެއްތަނުން އަނެއްތަނަށް ފަސޭހައިން ގެންދެވޭ ކަހަލަ ފާޚާނާ ތަށްޓެއް ގެންދާ ކަމީ މަދުބަޔަކު ދަންނަ ސިއްރެކެވެ.\nމޫސުން ވެސް ތަބާވަނީ ކިމްއަށް\nކިމް އާއިލާގެ ޚާއްސަ އަނެއް ސިފަޔަކީ އެވެރީންނަށް މޫސުންވެސް ކިޔަމަންތެރިވުމެވެ. ކިމް އިލް ސަންގް ގެ ވެރިކަމުގައި އަދި އޭނާގެ ދަރި ކިމް ޖޮން އިލް ގެ ވެރިކަމާއި ކިމް ޖޮން އުން ގެ ވެރިކަމުގައިވެސް މިއީ ކޮންމެ އަހަރަކު ތަމްސީލުވާ ހަގީގަތެއް ކަމަށް އުތުރު ކޮރެޔާގެ ރަސްމީ މީޑިއާއިން ބުނެއެވެ.\nމިއިން ކިމްއެއްގެ އުފަންދުވަސް އަތުވެއްޖެނަމަ އާއްމުކޮށް ނުފެންނަ މާމެލާމެލި ކުއްލިއަކަށް ގިނަވެ މުޅި ގައުމުގައި މީރުވަސް ފެތުރިގެންދެއެވެ. މިހެންވީމާ އެއީ ވެރިކަމުގައި އޭރު ހުންނަ ކިމްގެ އުފަންދުވަސް އައީކަން އިސާހިތަކު ރައްޔިތުންނަށް މޭރުންވެދެއެވެ. އެވަރަކުން އަދި ނުފުދެއެވެ. އެދުވަހަކު މަސްވެރީންނަށް ވެސް ގިނައިން ހިފޭނީ ނުވަތަ ބޭނޭނީ އާދަވެގެން ނުފެންނަ ޒާތުގެ މަސްމީރު އަގުބޮޑު މަސްމަހާމެއްސެވެ. ވިއްސާރަދުނި ވެސް މިއިން ކިމްއަކު އިޝާރާތެއް ކުރާއިރަށް ފާޅުވެދެއެވެ.\nނިއްކުރީގައި އެއްދަޅު ހުންނަ ޚިޔާލީ އަހެއް ކަމަށްވާ ޔުނިކޯނަކީ އުތުރުކޮރެޔާގެ ރައްޔިތުންނަށް އެއްގޮތަކަށް ވެސް ޚިޔާލީ އެއްޗެއް ނޫނެވެ. ކިމްގެ ތިންބަފައިންކުރެ ބަފައެއްގެ އުފަންދުވަހެއް އަތުވެއްޖެނަމަ އުތުރު ކޮރެޔާގެ އެކި ތަންތަނުން ހުދު ޔުނިކޯން ފެނުންވެސް ވަރަށް ގިނައެވެ. މިކަން އިތުރަށް ފާހަގަ ކުރުމަށްޓަކައި މިހާރު އެހެރަ ކިމް ޖޮން އުން ވަރަށް ގިނައިން ހުދުއަސް ދުއްވައެވެ. އެކަމަކު އަދި ދުވަހަކުވެސް ޔުނިކޯނެއް ދުއްވަނިކޮށް ނެގިފައިވާ ފޮޓޯއެއް ދައުލަތުގެ މީޑިއާއިން އާއްމެއް ނުކުރެއެވެ.\nފަންނުވެރިކަމާއި ހުނަރުވެރިކަމުގައި ވެސް ލާމަސީލު\nކިމް އާއިލާގެ ކޮންމެ މީހަކީވެސް ފަންނުވެރިކަމާއި ހުނަރުވެރިކަމުގައި ލާމަސީލު މީހެކެވެ. މިހާރު ވެރިކަމުގައި އެހެރަ ކިމް ޖޮން އިލް ގެ އުމުރުން އެންމެ ތިން އަހަރުގައި ޔޮޓު ރޭސް ފަށައިފިއެވެ. ކާރު ރޭސް ވެސް ހަޔެއްކަ އަހަރުގައި ފަށައިފިއެވެ. އެ އުމުރުގައި ވެސް ދުނިޔޭގެ ޗެމްޕިއަނުންނަށް ކިމް ފަހަތަށް ޖައްސައިނުލެވޭ ކަމަށްވެއެވެ.\nމިހާރު އެހެރަ ކިމްގެ ބައްޕަޔަކީ ގޮލްފުގައި ދުނިޔޭގެ ރިކޯޑެއް ގާއިމު ކުރި މީހެކެވެ. މިއަދާހަމަޔަށް ދުނިޔޭގެ އެއްވެސް މީހަކަށް އެ ރިކޯޑު މުގުރައެއް ނުލެވެއެވެ. މީން މީހަކަށް މަތިންދާބޯޓު ދުއްވުންފަދަ ކަންކަން ދަސްކުރާކަށްވެސް ނުޖެހެއެވެ. ކޮކްޕިޓަށް ވަނީމާ އޮޓޮމެޓިކުން ޕައިލެޓަކަށް ވެވިދެއެވެ. އާދައިގެ ޕައިލެޓުންނަށް ނުކުރެވޭ ކަންކަންވެސް ކުރެވެއެވެ. ފިލްމު އުފެއްދުމާއި ލިޔުން ތެރިކަމާއި ޅެންވެރިކަމާއި ކެއްކުމާއި ބޭސްވެރިކަމުގައިވެސް އެންމެ މޮޅީ ކިމް އާއިލާގެ މީހުންނެވެ.\nމުޅިދުނިޔޭގައިވެސް މަޝްހޫރު ބާރގަރ އުފެއްދީ ކިމް ޖޮން އިލް ކަމަށް އުތުރު ކޮރެޔާގެ ރަސްމީ މީޑިއާއިން ދައުވާ ކުރެއެވެ. އެބޯލާޔާއި އެއިޑްސް އާއި ކޮވިޑާއި ކެންސަރު ފަދަ ބަލިބައްޔަށް މުޖައްރިބު ބޭސް ހުރީވެސް އުތުރު ކޮރެޔާގައެވެ. އުތުރު ކޮރެޔާގެ ސައިންސްވެރިން އެބޭސް އުފެއްދީ ކޮންމެވެސް ކިމްއަކު ދިން އިރުޝާދުގެ ދަށުންނެވެ. ކިމްގެ ދިރާސާއަކަށް ބަލައިގެންނެވެ.\nއަމިއްލަ ސިއްހަތުގެ މައްޗަށް ބާރެއް ނުފޯރުވޭ\nހުރިހާ ކަމެއްގެ ބޭސް އުފައްދައި ހުރިހާ ހިކުމަތަކާއި ހުރިހާ ހުނަރެއް ލިބިފައިވިޔަސް މި އާއިލާއަށް ނުކުރެވޭ ކަމެއް އޮވެއެވެ. އެކަމަކީ އަމިއްލަ ސިއްހަތުގެ މައްޗަށް ބާރު ފޯރުވުމެވެ. ދުނިޔޭގައި ދެމިހުރުމެވެ. އެކަމަށް ބާރުފޯރުވަން ނޫޅެނީއެއް ނޫނެވެ. ކިތަންމެވަރަކަށްވެސް އުޅެއެވެ. ނަތީޖާ ނުފެންނަނީއެވެ.\nކިމް އިލް ސަންގް ގެ ދުވަސްވަރު ޒުވާންކަންމަތީގައި ތާއަބަދު ހުރުމަށް ވަރަށް އާދަޔާ ޚިލާފު ކަންކަން ކުރިއެވެ. އޭގެ ތެރެއިން އެއްކަމަކީ ބިކުރުވެރި އަންހެންކުދީންގެ ކުޑަގިފިލިން ކޮންމެ ދުވަހެއްގެ ހެނދުނު ފެންވެރުމެވެ. އެކަމަކު އަހަރުގެ ގިނަ ދުވަހު ކޮންމެވެސް ގިލަންވެރިކަމަކާހެދި އޮންނަނީ އެނދުމަތި ކުރެވިފައެވެ. އެންމެފަހުން މަރުވެސްވީއެވެ.\nކިމް ޖޮން އިލް ވެސް މިފަދައެވެ. ހިތުގެ ބައްޔާއި ކިޑްނީގެ ބައްޔާއި ހަކުރު ބައްޔާއި ލޭމަތިވުމާއި މިހެންގޮސް ހުރިހާ ބައްޔަކަށް ފަރުވާ ހޯދަން ޖެހުނެވެ. މިކަމުގެ ތެރޭގައި މަރުވެސްވީއެވެ. މިހާރު ވެރިކަމުގައި އެހެރަ ކިމް ވެސް ވަކި ސަހަލުކަމަށް ނުފެނެއެވެ. ނިސްބަތުން ޒުވާނެކެވެ. އެކަމަކު ކަކުލުހުޅުގެ މައްސަލައިގައި ދޭތެރެޔަކުން އެޑްމިޓްކުރެވެއެވެ. ދާދިފަހަކުން ހިތުގެ އޮޕަރޭޝަނެއް ވެސް ވަނީ ކުރެވިފައެވެ. ސިއްހަތަށް ނުރައްކާ މިންވަރަށް ބަރުދަން ވެސް އެހެރީ މަތިވެފައެވެ.\nދޭތެރެޔަކުން އާއްމުންގެ ލޯތަކަށް ގެއްލިދާނެއެވެ. އެހެން ގެއްލިފައި މަސް ދެމަސް ވެސް ފާއިތުވެދާނެއެވެ. ދެން ކުއްލިޔަކަށް ފާޅުވެފައި މޮޅު ވާހަކަތަކެއް ދައްކައިފާނެއެވެ. އެހިސާބުން ދައުލަތުގެ މީޑިއާއިން އިއުލާން ކުރާނެއެވެ. ލީޑަރު މިހުރިހާ ދުވަހު ހުރީ ރައްޔިތުންނަށްޓަކައި އައު އެއްޗެއް އީޖާދު ކުރުމަށް ނުވަތަ އައު ކަމެއް ތައާރަފު ކުރުމަށް ދިރާސާތަކެއް ހެދުމުގެ މަސައްކަތުގައެވެ. އެކަމަކު ބޭރު ދުނިޔޭގެ ގިނަ ބަޔަކު ގަބޫލުކުރަނީ އެއީ ކޮންމެވެސް ބައްޔެއްވެގެން އެޑްމިޓްކުރެވުނީ ކަމަށެވެ.\nއޭޝިއާ ޓައިމްސް ޗެނަލްނިއުސްއޭޝިއާ\n4 މާރޗް 2021 | ބުރާސްފަތި 18:54\nކިމް އާމީން އިލް ސަން\nނޯތު މޯލްޑިވްސް ކޮރިޔާ އަކީވެސް ތިކަހަލަ ބަޔަކު ދިރިއުޭ ތަނެއް\n4 މާރޗް 2021 | ބުރާސްފަތި 14:02


އެމްޑީޕީގެ ސިޔާސަތުތަކާއެކު ބޮޑުތިލަދުންމަތީގެ އާމްދަނީއާއި ތަރައްގީގެ ދުވެލި ދެގުނަވާނެ ކަމުގައި ރައީސް މުހައްމަދު ނަޝީދު ވިދާޅުވެއްޖެ – Maldivian Democratic Party\nއެމްޑީޕީގެ ސިޔާސަތުތަކާއެކު ބޮޑުތިލަދުންމަތީގެ އާމްދަނީއާއި ތަރައްގީގެ ދުވެލި ދެގުނަވާނެ ކަމުގައި ރައީސް މުހައްމަދު ނަޝީދު ވިދާޅުވެއްޖެ\nދިވެހިރައްޔިތުންގެ ޑިމޮކްރަޓިކް ޕާޓީގެ ފަރާތުން ރައްޔިތުންނަށް ހުށައަޅާ ސިޔާސަތުތައް ތަންފީޒުވުމުން ބޮޑުތިލަދުންމަތީގެ އާމްދަނީއައި ތަރައްޤީގެ ދުވެލި ދެގުނަވާނެ ކަމުގައި އެމްޑީޕީގެ ރިޔާސި ކެންޑިޑޭޓް ރައީސް މުހައްމަދު ނަޝީދު ވިދާޅުވެއްޖެއެވެ. ރައީސް ނަޝީދު މިހެން ވިދާޅުވީ ހުކުރުދުވަހުގެރޭ ތިލަދުންމަތީ ދެކުނުބުރީ ކުޅުދުއްފުށީގައި ރޭބޭއްވި “އެއްބުރުން ބޮޑުތިލަދުންމަތި” ޖަލްސާގައި ވާހަކަ ދައްކަވަމުންނެވެ.\nއެމްޑީޕީގެ ފަރާތުން ބޮޑުތިލަދުންމަތީގައި ހިންގުމަށް ހަމަޖެހިފައިވާ ސިޔާސަތުތަކާއި ތަރައްޤީގެ ތަޞަވުރު ހުށައަޅުއްވައިދެއްވަމުން ރައީސް ނަޝީދު ވިދާޅުވީ ބޮޑުތިލަދުންމަތީގައި ގެސްޓުހައުސްގެ ވިޔަފާރި ތަޢާރަފުކުރުމުން އެސަރަޙައްދުގެ ތަރައްޤީއަށް މަގުފަހިވެގެންދާނެ ކަމުގައެވެ. ގެސްޓުހައުސް ހިންގުމަށް 20 ރަށެއް ކަނޑައެޅި އެކަމާ ގުޅިގެން އެއިން ކޮންމެ ރަށެއްގެ ފެނާއި ނަރުދަމާގެނިޒާމު ޤާއިމުކޮށް އެއްރަށުން އަނެއް ރަށަށް ދަތުރުކުރެވޭނެ ފެރީގެ ނިޒާމާއި ފެރީ ޓާރމިނަލް ހަދައިދޭން ޖެހޭނެ ކަމުގައި ރައީސް ނަޝީދު ވިދާޅުވިއެވެ. އަދި މީގެ އިތުރުން ކުނިނައްތާލުމާއި އިތުބާރާއެކު ކަރަންޓު ފޯރުކޮށްދެވޭން ޖެހޭނެ ކަމުގައި ރައީސް ނަޝީދު ވިދާޅުވިއެވެ. އަދި މިކަންކަން ކުރުމަށް3އަހަރު ނަގާނެ ކަމާއި އެކަމަށް ބޭނުންވާނެ މީހުންވެސް ތަމްރީނު ކުރެވޭނެ ކަމުގައި ރައީސް ނަޝީދު ވިދާޅުވިއެވެ. މީގެ އިތުރުން ކުޅުދުއްފުށީގައި ބައިނަލްއަޤުވާމީ ފެރީ ޓަރމިނަލެއް ޤާއިމު ކުރެވި ހަނިމާދޫ އެއަރޕޯޓަކީ ބައިނަލްއަގުވާމީ ވައިގެބަނދަރަކަށް ހައްދަވައިދެއްވާނެ ކަމުގައި ރައީސް ނަޝީދު ވިދާޅުވިއެވެ. މީގެ އިތުރުން މިހާރު ހިއްކިފައިވާ ބިމުން ކުޅުދުއްފުށީގެ ރައްޔިތުންނަށާއި ބޮޑުތިލަދުންމަތީގެ ރައްޔިތުންނަށް ބޯހިޔާވަހިކަމް ފޯރުކޮށްދެވޭނެ ކަމުގައި ރައީސް ނަޝީދު ވިދާޅުވިއެވެ.\nރޭގެ ޖަލްސާގައި ރައީސް ނަޝީދު ވިދާޅުވީ އެމްޑީޕީގެ ސިޔާސަތަކީ “ތިލަދުންމަތީގެ ތަޞައްވުރު. 40 އެތައްރަށެއް ގުޅާލެވި 50،000 އެތައް މީހުންނަކަށް ހުށައަޅާ މުޅިން އެހެން ތަޞައްވުރެއް. ވަޒީފާގެ ފުރުޞަތާއި، އާމްދަނީ އިތުރުވުމާއި، ބޯހިޔާވަހިކަމާއި، ބޭސްފަރުވާއާއި، އުމްރާނީ ތަރައްޤީއާއި، ތަޢުލީމާއި، ކުޑަކުދިންނގެ ޙައްޤުތަކާއި މަސައްކަތްތެރިންގެ ޙައްޤުތައް” އެކުލެވޭ ސިޔާސަތުތަކެއް ކަމުގައެވެ.\nދެކުނު އިންޑިޔާއަކީ މިއަދު އެންމެ ހަލުވިކަމާއެކު ކުރިއަރަމުން އަންނަ އެއްސަރަޙައްދު ކަމުގައި ފާހަގަކުރައްވައި ރައީސް ނަޝީދު ވިދާޅުވީ ދިވެހިންނަށް، ވަކިން ޚާއްޞަކޮށް ބޮޑުތިލަދުންމައްޗަށް، އެތަރައްޤީއާއި ގުޅެވެންއޮވެ، އެތަރައްޤީގައި ދިވެހިންނަށް ބައިވެރި ނުވެވި އެކަމުގެ ފައިދާއިނ ދިވެހިރާއްޖެ މަހުރޫމުކުރުމުން “އަޅުގަނޑުމެންނަކީ ޤައުމިއްޔަތެއް އޮތް ބައެކޭ ނުދެންނެވޭނެ” ކަމުގައެވެ. އިންޑިޔާއަށް ލިބެންމުން އަންނަ ތަރައްޤީގެ ސަބަބުން އިންޑިޔާއިން ފަތުރުވެރިން ދިވެހިރާއްޖެއަށް އަންނާނެ ކަމަށާއި ބޮޑުތިލަދުންމަތީގައި ތަރައްޤީކުރެވޭނެ ގެސްޓުހައުސްއާއި ދަތުރުފަތުރުގެ ނިޒާމުގެ ސަބަނުން އެސަރަހައްދުގެ ރައްޔިތުންނަށް ބޮޑު ތަރައްޤީއެއް ލިބޭނެ ކަމުގައި ރައީސް ނަޝީދު ވިދާޅުވިއެވެ.\nއެމްޑީޕީގެ އަމާޒަކީ ރާއްޖޭގެ ރައްޔިތުންނަށް ތަރައްޤީ ހޯދައިދިނުން ކަމަށާއި ކޮންމެ މީހަކީވެސް ހަސްކަމުން ނެއްޓި އުފާ ފާގަތިކަމުގައި އުޅޭ މީހަކުކަމުގައި ހެދޭތޯ މަސައްކަތް ކުރަމުން ގެންދިއުން ކަމުގައި ރައީސް ނަޝީދު ވިދާޅުވިއެވެ. އަދި “ސިޔާސީ ޕާޓީތަކުގެ ވަޒީފާއަކީ ރައްޔިތުންގެ ތަރައްޤީއަށް ރައްޔިތުންގެ ފައިދާއަށް އެޕާޓީތަކުނގެ ފަރާތުން ކަނޑައަޅާނެ ސިޔާސަތުތައް ރައްޔިތުންނަށް ހުށައެޅުން. ރައްޔިތުން އޭގެ ތެރެއިން ބަލައިގަންނާނެ ސިޔާސަތުތަކަށް ވޯޓު ދެއްވައި ސަރުކާރެއް އުފެއްދުން” ކަމުގައި ރައީސް ނަޝީދު ވިދާޅުވިއެވެ.\nއެމްޑީޕީން ހުށައަޅާ ތަޞައްވުރު ރައްޔިތުން ބަލައިގެންފިކަމަށާއި އެމްޑީޕީއަކީ އެންމެ ބޮޑު ސިޔާސީ ޕާޓީކަމާއި މިބޮޑު ތާޢީދާއެކު ވަރަށް ބޮޑު ޒިންމާއެއް އުފުލަން ޖެހޭ ކަމުގައި ރައީސް ނަޝީދު ވިދާޅުވިއެވެ. ރާއްޖޭގެ އެކި ފިކުރުގެ ހުރިހާ ރައްޔިތުންނަށް އެމްޑީޕީގެ މިސިޔާސަތުގެ ފައިދާ އަދި މަންފާ ހޯދައިދޭންޖެހޭނެ ކަމުގައި ރައީސް ނަޝީދު ވިދާޅުވިއެވެ. އަދި އެމްޑީޕީގެ ސިޔާސަތުތަކުން ބޮޑުތިލަދުންމަތީގައި އުފެދޭނެ 10،000ށް ވުރެ ގިނަ ވަޒީފާގެ ފުރުޞަތުތަކަކީ ޕާޓީގެ މީހުންގެ އެއްޗެއްނޫން ކަމަށާއި އެއީ ރައްޔިތުންގެ އެއްޗެއް ކަމުގައި އެމަނިކުފާނު ވިދާޅުވިއެވެ. “އަޅުގަނޑުމެންގެ ޕާޓީން ވަޒީފާގެ ފުރުޞަތުތައް ހޯދައިދިނުމުގެ ސިޔާސަތުތައް ކަނޑައަޅައި އެސިޔާސަތުތައް ތަންފީޒުކުރަނީ އަޅުގަނޑުމެންގެ ރާއްޖޭގެ ހުރިހާ ރައްޔިތުންނަށް މިފުރުޞަތުތައް ހޯދައިދޭން” ކަމުގައި ރައީސް ނަޝީދު ވިދާޅުވިއެވެ. އަދި އެމްޑީޕީއަކީ ދިވެހިރާއްޖޭގައި އޮތް އެންމެ ބޮޑު ޕާޓީކަމުން އެއީ އެންމެ ބޮޑު ޒިންމާ އުފުލާނެ ޕާޓީކަމުގައިވެސް ރައީސް ނަޝީދު ވިދާޅުވިއެވެ. “ބަޣާވާތަކުން (ވެރިކަން) ބަދަލުކުރިނަމަވެސް އެނބުރި ބަޣާވާތް ނުކުރީ. ވަޞީލަތަތައް ހުރި. ބާރުގެ ބޭނުންކޮށްގެން ވެރިކަން ފުރޮޅަލެވޭނެ. އެއީއެއްނޫން ދިވެހި ރައްޔިތުންގެ އުއްމީދަކީ. ރައްޔިތުންގެ އުއްމީދަކީ ރައްޔިތުންގެ ވެރިކަން މިރާއްޖޭގައި ޤާއިމުވުން” ކަމުގައި ބަޔާންކުރައްވައި ރައީސް ނަޝީދު ވިދާޅުވީ ފުލުހުންނާއި ސިފައިން އުފައްދާ ވެރިކަމެއްގައި ހެދޭނީ ހަމައެކަނި ޕޮލިސް ސްޓޭޝަންތައްކަމާއި އަދި ރައްޔިތުން ބޭނުންވާ ތަރައްޤީގެ މަސައްކަތެއް ނުކުރެވޭނެ ކަމުގައެވެ.


Aailee veri kamah nimumeh naadhey: Ali Hussain\nއާއިލާ ވެރިކަމަށް ނިމުމެއް ނާދޭ: އަލީ ހުސައިން\nކެންދޫ ދާއިރާގެ މެންބަރު އަލީ ހުސައިން -- އަވަސް ފައިލް ފޮޓޯ\nއާއިލީ ވެރިކަމަށް ނިންމުން ނާންނަ ކަމަށް ވިދާޅުވެ ކެންދޫ ދާއިރާގެ ޖުމްހޫރީ ޕާޓީގެ މެންބަރު އަލީ ހުސައިން ފާޑުވިދާޅުވެއްޖެ އެވެ.\n2008 ވަނަ އަހަރު ބޭއްވި ރިޔާސީ އިންތިހާބުގައި ރައީސް މައުމޫންއާ ދެކޮޅަށް އެމްޑީޕީން އެންމެ ބޮޑަށް ދެއްކި އެއް ވާހަކައަކީ އެމަނިކުފާނު ކުރައްވަނީ އާއިލީ ވެރިކަމެއް ކަމަށެވެ. އަދި އެމްޑީޕީން ނިކުމެ އޮތީ އާއިލާ ވެރިކަން ނިމުމަކަށް ގެނައުމަަށް ކަމަަށެވެ.\nއެކަމަށް އިޝާރާތް ކުރައްވާ އަލީ ހުސައިން މިރޭ ކުރެއްވި ޓްވީޓެއްގައި ވިދާޅުވީ ދިވެހިން ހީކޮށްގެން ތިބީ ނޮވެންބަރު 11، 2008 އިން ފެށިގެން ރާއްޖެއިން އާއިލީ ވެރިކަން ނިމުމަކަށް އައީ ކަމަށެވެ. އެއީ ރައީސް މައުމޫންގެ 30 އަހަރުގެ ވެރިކަން ނިމި ރައީސް މުހައްމަދު ނަޝީދުގެ ވެރިކަން ފެށުނު ދުވަހެވެ.\nނަމަވެސް އަލީ ވިދާޅުވި ގޮތުގައި 2021 ވަނަ އަހަރު އައިރުވެސް އެކަން ބަދަލު ނުވެ އެ ގޮތުގައި ދެމި އެބައޮތެވެ. އޭނާ ވިދާޅުވީ އެއް އާއިލާއަކަށް ހުރިހާ ބާރެއް ލިބުމުން އިންސާފު ނުލިބޭ ކަމަށާ އަދި މައްސަލަތަކަށް ހައްލެއް ނާންނަ ކަމަށެވެ.\nއަލީ ހުސައިންގެ މި ޓްވީޓުން ސީދާ އިޝާރާތް ކުރަނީ ކޮން ކަމަކަށް ކަމެއް ވިދާޅުވެފައެއް ނުވެއެވެ.\nދިވެހިން ހީކޮށްގެން ތިބީ ނޮވެންބަރު 11، 2008 އިން ފެށިގެން އާއިލީ ވެރިކަން ރާއްޖޭގައި ނިމުމަކަށް އައީ ކަމަށް. އެހެނަސް 2021 އައިއިރުވެސް އެކަން ބަދަލެއް ނުވޭ. އެއް އާއިލާއަކަށް ހުރިހައި ބާރުތަކެއް ލިބުނީމާވެސް އިންސާފެއް ނުލިބޭ. މައްސަލަތައް ހައްލެއް ނުވޭ\nމި ސަރުކާރުގެ އެކި މަގާމުތަކުގައި ރައީސް ސޯލިހާއި އަނބިކަނބަލުން ފަޒްނާ އަހުމަދުގެ އާއިލީ ބޭފުޅުން އެބަ ތިއްބެވިއެވެ. އެކަމާއި ގުޅިގެން ސަަރުކާރަށް ބޮޑެތި ފާޑުކިޔުންތައްވެސް އަމާޒުވެއެވެ.\nމީގެ އިތުރުން ރައްޔިތުންގެ މަޖިލީހުގެ ރަައީސް މުހައްމަދު ނަޝީދާއި އެ މަޖިލީހުގެ ނާއިބު ރަައީސް އީވާ އަބްދުﷲ އަކީވެސް އާއިލީ ބޭފުޅުންނެވެ. އެ ދެ ބޭފުޅުންނާއި ސަަރުކާރާވެސް ގިނަ ގޮތްގޮތުން ވަނީ ގުޅިފައެވެ. ނަމަވެސް އާއިލީ ވެރިކަމުގެ ވާހަކަ ދެއްކުން އެމްޑީޕީން މިހާރު ވަނީ މުޅީން ހުއްޓާލާފައެވެ.\nރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + އީވާ އަބްދުﷲ އަލީ ހުސައިން


ނޯޓް7ހަވާލުކުރާ ފަރާތްތަކަށް 100 ޑޮލަރު ދިނުމަށް ސެމްސަންގް ކުންފުނިން ނިންމައިފި – Dhuvas Online\nނޯޓް7ހަވާލުކުރާ ފަރާތްތަކަށް 100 ޑޮލަރު ދިނުމަށް ސެމްސަންގް ކުންފުނިން ނިންމައިފި\nސެމްސަންގް ކުންފުނިން އެއްމެ ފަހުން ބާޒާރަށް ނެރުނު ސްމާޓްފޯނު ނޯޓް 7ގެ ބެޓެރީ ގޮވާ މައްސަލައިގާ އެ ބްރޭންޑްގެ ފޯނު އުފެއްދުން ހުއްޓާލައި ވިއްކާފައިވާ ފޯނުތައް އަނބުރާ ހޯދުމުގެ މަސައްކަތް އެ ކުންފުނިން ފަށާފައިވާއިރު ނޯޓް7އަނބުރާ ހަވާލުކުރާ ފަރާތްތަކަށް 100 ޑޮލަރު ދިނުމަށް ސެމްސަންގް ކުންފުނިން ނިންމައިފި އެވެ.\nއެ ކުންފުނިން އިއްޔެ ނެރެފައިވާ އިއުލާނެއްގައި ބުނެފައިވަނީ ނޯޓް7ފޯނު އެ ބްރޭންޑްގެ އެހެން ފޯނަކާ ބަދަލުކުރާނަމަ ފޯނު ބިލުގެ ކްރެޑިޓްގެ ގޮތުގައި އެ ފަރާތަކަށް 100 ޑޮލަރު ލިބިގެން ދާނެ ކަމަށެވެ. އަދި ސެމްސަންގް ނޫން އެހެން ބްރޭންޑެއްގެ ފޯނަކަށް ބަދަލުކުރާނަމަ ފޯނު ބިލުގެ ކްރެޑިޓްގެ ގޮތުގައި 25 ޑޮލަރު ލިބިގެން ދާނެ ކަމަށެވެ. މި އެކްސްޗޭންގް ޕްރޮގްރާމަކީ އެމެރިކާގެ ކަސްޓަމަރުންނަށް ހާއްސަ ޕްރޮގްރާމެކެވެ.\nނޯޓް7އުފެއްދުން ހުއްޓާލާފައިވާކަން ސެމްސަންގް ކުންފުނިން އިއުލާނު ކޮށްފައިވާއިރު މިހާތަނަށް ނޯޓް7ގަނެފައިވާ ފަރާތްތަކުން ފޯނުތައް އަނބުރާ ހަވާލުކުރުމަށް ސެމްސަންގް ކުންފުނިން އިލްތިމާސް ކުރެ އެވެ. އަދި ނޯޓް7އިތުރަށް ނުވިއްކުމަށާއި ނިއްވާލާފައި ބޭއްވުމަށްވެސް އެ ކުންފުނިން އިލްތިމާސް ކުރެ އެވެ.


India - Iran ge gulhumakee iguthisoadhu: Raisi\nއިންޑިއާ-އީރާނުގެ ގުޅުމަކީ އިގުތުސޯދު: ރައީސީ\nއިބްރާހީމް ރައީސީ (ކ) އަދި ޖައިޝަންކަރު: ދެ ގައުމުގެ އޮތީ އިގުތިސޯދީ ގުޅުމެއް\nއިންޑިއާއާ އިރާނާ ދެމެދު އޮތް ގުޅުމުގައި އެންމެ ބޮޑު އިސްކަމެއް އޮތީ އިގުތިސޯދަށް ކަމަށް އީރާނުގެ އިންތިހާބީ ރައީސް، އިބްރާހީމް ރައީސީ ވިދާޅުވެއްޖެ އެވެ. ގައުމީ އަދި ސަރަހައްދީ ރައްކާތެރިކަމަށާއި ސަލާމަތަށް ދެ ގައުމުން ދޭ އަހަންމިޔަތުކަން ވަކި ކުޑަނޫން ކަމަށް ވެސް ރައީސީ ވިދާޅުވި އެވެ.\nއިންޑިއާގެ ފޮރިން މިނިސްޓަރު ސުބްރަމާނިޔަމް ޖައިޝަންކަރާ ތެހެރާންގައި ބައްދަލު ކުރައްވައި ރައީސީ ވިދާޅުވީ އިންޑިއާއަކީ އަބަދުވެސް ވަރަށް ގާތް ގައުމެއް ކަމަށާއި ގުޅުން ދެމެހެއްޓިފައި އޮތް ސަބަބަކީ އިގުތިސޯދީ ގޮތުން އެއްބާރުލުން ކަމަށެވެ.\nރައީސީ ވިދާޅުވީ ފަތުއަޑު ކިޔާފައި ދުނިޔެ ތަރައްތީވަމުންދާ ކަމަށާއި ދޭދޭ ގުޅުން ހިމާޔަތް ކުރުމުގައި ޖާނާއި މުދަލުގެ ރައްކާތެރި ކަމަށް ހޭދަ ކުރަން ޖެހެނީ ތަރައްގީއަށް ހުރަސް އެޅިދާނެތީ ކަމަށެވެ.\nޖައިޝަންކަރު ތެހެރާންގައި މަޑުކުރެއްވީ މޮސްކޯއަށް ވަޑައިގެންނެވި މަގުމަތީގަ އެވެ. ރަޝިއާއަށް ވަޑައިގެން، ރަޝިއާއާ އިންޑިއާ އޮތް ގުޅުމާ ބެހޭ ގޮތުން ޕްރިމަކޯފް އިންސްޓިޓިއުޓްގައި ޖައިޝަންކަރު ވާހަކަ ދައްކަވާނެ އެވެ. އޭނާ މޮސްކޯގައި ދެ ދުވަހު މަޑުކުރައްވާނެ ކަމަށް އިންޑިއާ ނޫސްތަކުން ބުނެ އެވެ.\nއިބްރާހީމް ރައީސީ (ކ) އަދި ޖައިޝަންކަރު(ވ): ގުޅުން ދެމެހެއްޓިފައި އޮތި ކަމޭހިތާތީ\nއިރާންގައި ޖޫން 18 ގައި އޮތް ރިޔާސީ އިންތިހާބުގައި ރައީސީ އަޣުލަބިއްޔަތު ހޯއްދެވި އެވެ. ރަސްމީކޮށް ރައީސްކަމާ ހަވާލުވެ ވަޑައިގެންނެވުމުގެ ކުރިން އިންޑިއާގެ ފޮރިން މިނިސްޓަރާ ބައްދަލު ކުރައްވަން ލިބި ވަޑައިގެންނެވި ފުރުސަތުގައި ވިދާޅުވީ ދެމެހެއްޓެނިވި ގުޅުމެއްގެ އަސާސަކީ ޝައުގުވެރިކަން ކަމަށެވެ. އިތުބާރާއި ކަމޭހިތުން ނެތް ނަމަ ގުޅުމެއް ނޯންނަނެ ކަމަށް ވެސް ޖައިޝަންކަރަށް ދެންނެވި އެވެ.\nއިންޑިއާއާ އިރާނަކީ ޒަމާންވީ ދެ އެކުވެރިންނެވެ. އެހެން ނަމަވެސް ދުނިޔޭގެ އޮއިވަރުގެ ނުފޫޒުގައި ދެ ގައުމުގެ ގުޅުން މަޑުޖެހޭ ފަހަަރު ވެސް އާދެ އެވެ.\nއެމެރިކާގައި ޑޮނަލްޑް ޓްރަމްޕް ވެރިކަން ކުރެއްވިއިރު އިންޑިއާއަށް ވަކިކޮޅެއް އޮތީ ނަގަން ޖެހިފަ އެވެ. އެމެރިކާއަށް އެއްބާރުލުން ދޭން ހަދައިގެން އީރާނާއެކު އޮތް ހުޅުމަށް ފުސް ބުރައިގެން ދިއަ އެވެ. އިންޑިއާއާ އިރާން އެންމެ ފުޅާކޮށް ކުރަނީ ތެލުގެ ވިޔަފާރި އެވެ.\nއިންޑިއާ ރަޝިޔާ އީރާން + މެދު އިރުމަތި


އައްސޭރި ޖަލުގައި ޤިރާއަތު ކޯސް ފަށައިފި\nމޯލްޑިވްސް ކަރެކްޝަނަލް ސަރވިސް (އެމްސީއެސް) ގެ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އާއި އިންސްޓިޓިއުޓް ފޯރ ޤުރްޢާން އެންޑް ސުންނަތް ގުޅިގެން ގައިދީންނަށް ހިންގާ ޤިރާއަތު ކޯހުގެ ލެވަލް އެކެއް އަދި ދޭއްގެ ދެ ބެޗް އައްސޭރި ޖަލުގައި އިއްޔެ ފަށައިފިއެވެ.\nޤިރާއަތު ކޯސް ލެވެލް އެކެއް، 8 ހަފްތާގެ މުއްދަތަށް ކުރިއަށްދާއިރު ޤިރާއަތު ކޯސް ލެވެލް ދޭއް ކުރިއަށްދާނީ ހަތަރު މަސް ދުވަހަށެވެ. ލެވެލް 1 ގެ ބެޗްގައި 23 ގައިދީން ބައިވެރިވެފައިވާއިރު ލެވެލް2ގެ ބެޗްގައި ބައިވެރިވެފައިވަނީ 31 ގައިދީންނެވެ.\nމި ދެ ކޯހަކީ ފަރިތަކަމާއި އެކު ކީރިތި ޤުރުއާން ކިޔަވަން ދަންނަ ޤައިދީންގެ ތެރެއިން ޤިރާއަތުގެ ދާއިރާއިން ކުރިއަށް ދިއުމަށް ބޭނުންވާ ފަރާތްތަކަށް އަމާޒުކޮށްގެން ހިންގާ ކޯހެކެވެ. އަދި މި ކޯހުގައި ކިޔަވައިދެއްވާނީ އިންސްޓިޓިއުޓް ފޯރ ޤުރްޢާން އެންޑް ސުންނަތްގެ އުސްތާޛުންނެވެ.\nމި ކޯހަކީ މޯލްޑިވްސް ކަރެކްޝަނަލް ސަރވިސްއިން ގައިދީން ރިހެބިލިޓޭޓްކޮށް ރަނގަޅު ފަރުދުންގެ ގޮތުގައި މުޖުތަމައުއަށް ނެރުމަށް ކުރަމުންދާ މަސައްކަތުގެ ތެރެއިން ބައެކެވެ. މީގެ އިތުރުން އައިކޯސްޓްއިން ދަނީ ގައިދީންނަށް އަމާޒުކޮށްގެން ތައުލީމީ ގޮތުންނާއި ފަންނީ ގޮތުން ކުރިއަށް ދެވޭނެ ތަފާތު ކޯސްތައް ހިންގަމުންނެވެ.


ދިހަ އަހަރުގެ މެދުކެނޑުމަކަށް ފަހު އިޒުރޭލުގެ ބޮޑު ވަޒީރަކު މިސްރަށް ވަޑައިގެންފި | Sandhaanu\nދިހަ އަހަރުގެ މެދުކެނޑުމަކަށް ފަހު އިޒުރޭލުގެ ބޮޑު ވަޒީރަކު މިސްރަށް ވަޑައިގެންފި\nދިހަ އަހަރަށް ފަހުން ފުރަތަމަ ފަހަރަށް އިޒުރޭލުގެ ބޮޑު ވަޒީރަކު މިސްރަށް ކުރައްވާ ފުރަތަމަ ރަސްމީ ދަތުރުފުޅުގައި އިސްރާއީލްގެ ބޮޑު ވަޒީރު ނަފްތާލީ ބެނެޓް މިސްރަށް ވަޑައިގެންފިއެވެ.\nމިދަތުރު ފުޅުގައި މިސްރުގެ ރައީސް ޢަބްދުލް ފައްތާޙް އަލް ސީސީއާ އެކު ދެއްކެވި ވާހަކަތަކަށް އިޝާރާތްކުރައްވައި ނަފްތާލީ ބެނެޓް ވިދާޅުވީ އެއީ ވަރަށް މުހިންމު އަދި ވަރަށް ކާމިޔާބު ވާހަކަ ތަކެއް ކަމުގައެވެ.\nމިސުރުން ހާމަކުރިގޮތުގައި އެ ބައްދަލުވުމުގައި މަޝްވަރާ ކުރެވުނީ ސަރަހައްދުގައި ކުރިމަތިވާ ތަފާތު ކަންތައްތަކާއި އިސްރާއީލް-ފަލަސްތީން މައްސަލަތަކަށް ހައްލެއް ގެންނާނެ ގޮތްތަކާ ބެހޭ ގޮތުންނެވެ.\nބެނެޓްގެ ދަތުރުފުޅާ ގުޅޭ ގިނަ ވާހަކަތަކެއް ވަނީ ރައްކާތެރިކަމަށްޓަކައި ސިއްރު ކޮށްފައެވެ. އަދި ބެނެޓާއި ސީސީއާ ބައްދަލު ކުރައްވާ ވާހަކަ ހާމަ ކޮށްފައި ވަނީ ބައްދަލުވުން ފެށުމުގެ ކުޑަ ވަގުތު ކޮޅެއް ކުރިންނެވެ. އެ ބައްދަލުވުމުގެ ރަސްމީ ފޮޓޯތަކުން ބެނެޓާއި ސީސީ އާ ދެބޭފުޅުން އެ ދެޤައުމުގެ ގައުމީ ދިދަ ކައިރީގައި ތިބޭތަން ފެނެއެވެ.\nބޮޑުވަޒީރު ބެނެޓްގެ އޮފީހުން ނެރެފައިވާ ސްޓޭޓްމެންޓްއެއްގައި ބެނެޓް ވިދާޅުވެފައި ވަނީ ” ކުރިޔަށް އޮތް ތާނގައި ރަނގަޅު ގުޅުމެއް އުފައްދަން” އެ ބައްދަލުވުމުގައި ވާހަކަ ދެކެވިފައިވާކަމަށެވެ.\nއިޒުރޭލުގެ ބޮޑުވަޒީރުކަން ގިނަ ދުވަސްތަކެއް ވަންދެން ކުރައްވާފައިވާ ބެންޖަމިން ނަތަންޔާހޫއާ ވާދަކޮށް މިހާރުގެ ބޮޑު ވަޒީރު ބެނެޓް ބޮޑުވަޒީރުކަމުގެ މަޤާމާ ހަވާލުވެވަޑައިގަތީ މިދިޔަ ޖޫން މަހުއެވެ. އެންމެ ފަހުން މިސްރަށް ރަސްމީ ދަތުރުފުޅެއް ކުރައްވާފައިވާ އިޒުރޭލުގެ ބޮޑު ވަޒީރަކީ ނަތަންޔާހޫއެވެ. އޭނާ މިސްރަށް ދަތުރުކުރައްވައި އޭރުގެ މިސްރުގެ ރައީސް ޙުސްނީ މުބާރަކާ ބައްދަލުކުރައްވާފައި ވަނީ 2011 ވަނަ އަހަރުއެވެ. ނަތަންޔާހޫ އާއި މުބާރަކް ބައްދަލު ކުރެއްވިތާ މަހެއްހާ ދުވަސް ފަހުން ރައީސް ހުސްނީ މުބާރަކުވަނީ ރައްޔިތުން މުޒާހަރާކޮށް މަގާމުން ވަކިކޮށްފައެވެ.\nބައެއް ރިޕޯރޓްތައް ބުނާ ގޮތުގައި ނަތަންޔާހޫ ވަނީ މުބާރަކަށް ފަހު ރައީސް ކަމަށް ވަޑައިގެންނެވި ސީސީއާއި 2018 ވަނަ އަހަރު ސިއްރުގޮތެއްގައި ބައްދަލު ކުރައްވާފައެވެ. އަދި މީގެ އިތުރުން އ.ދ ގެ ޖެނެރަލް އެސެމްބްލީގައި ވެސް ސީސީ އާއި ނަތަންޔާހޫ ވަނީ ބައްދަލު ކުރައްވާފައެވެ.\nމިސްރަކީ އިޒުރޭލާ ސުލްހައިގެ އެއްބަސް ވުމެއްގައި ސޮއި ކުރި އެންމު ފުރަތަމަ އަރަބި ގައުމެވެ.\nمحمد يوسف ސެޕްޓެމްބަރ 14, 2021 At 10:17 ޕމ\nفلسطين ގެ މަސްއަލައަށް ހައްލު ހޯދޭނެ މިސްރުގެ ބައިވެރިވުން އޮވެގެން


Uhmeedhee zuvaanaa kuhli akah nurahkaatheri bahyeh ge shikaara akah\nއުއްމީދީ ޒުވާނާ ކުއްލިއަކަށް ނުރައްކާތެރި ބައްޔެއްގެ ޝިކާރައަކަށް\nރިއްޓު: އޭނާއަށް ވަނީ ވަރަށް މަދުން ނޫނީ ނުފެންނަ ބައްޔެއް ޖެހިފަ --\nކިޔެވުމާއި ފުޓްބޯޅައަކީ އޭނާގެ ކުޅިވަރެވެ. އަވަށްޓެރި ސްރީލަންކާގައި އޭނާގެ ހުވަފެންތައް ހަގީގަތަކަށް ހެދުމަށް އެކައުންޓިން ކިޔަވަމުންދާއިރު އޭނާގެ ހަޔާތުގެ އެއް ބައި ކަމަށްވާ ފުޓްބޯޅަ ކުޅުމަށް ހާއްސަ ސަމާލު ކަމެއްދެ އެވެ. ކޮންމެ ދުވަހަކުހެން ކުޅެންދެ އެވެ. އުއްމީދީ ކުޅުންތެރިއެކެވެ. އުއްމީދީ ޒުވާނެކެވެ. އެއީ، އުމުރުން 18 އަހަރުގެ އަލީ ރިޝްވާން (ރިއްޓު) އެވެ.\nރަނގަޅު ސިއްހަތެއްގައި ޒުވާން އުމުރަށް އެރި ރިއްޓުގެ ދުނިޔެ ކުރިން ފުޓްބޯޅަ އާއި ކިޔެވުމުގައި އެނބުރު ނަމަވެސް މިހާރު އޭނާގެ މުޅި ހަޔާތް ވަނީ ބަދަލުވެފަ އެވެ. ކުއްލިއަކަށެވެ. ކުރިން އެއްވެސް އިންޒާރެއް ލިބުމަކާ ނެތި އެވެ. ފުޓްބޯޅައިގައި ބާރަށް ޖެހި އެ ދެ ފައިގައި މިހާރު ބޯޅައެއްގަ ޖަހާނެ ވަރެއް ނެތެވެ. ތެދުވެ ދުވެލާނެ ވަރެއް ނެތެވެ. ކުއްލިއަކަށް ބަލި އެނދަށް ވެއްޓުނީ އެވެ.\nލަންކާގައި ތައުލީމް ހާސިލުކުރަމުންދާ، ރިއްޓު އެންމެ ފުރަތަމަ އައީ ހުމެވެ. ވަރުގަދަ ހުމެކެވެ. އެތައް ފަހަރަކު ހޮސްޕިޓަލަށް ވެސް ދެއްކި އެވެ. އެކަމަކު ހުމެއް މައިތިރިއެއް ނުވި އެވެ. ހޮސްޕިޓަލްގެ ޓެސްޓްތަކުން ބޮޑު ކަމެއް ފާހަގައެއް ވެސް ނުވެ އެވެ. ލޭގެ ޓެސްޓްތަކެއް ވެސް ހެދި އެވެ.\nރިއްޓު އޭނާގެ މަގުބޫލް ކުޅުންތެރިއެއް ކަމަށްވާ ދަގަނޑޭއާއެކު: ރިއްޓެއަކީ ފުޓްބޯޅައަށް ލޯބިކުރާ ޒުވާނެއް --\nހުން މައިތިރި ނުވެ އުޅެނިކޮށް މި މަހުގެ 17 ވަނަ ދުވަހު، އޭނާގެ ހުން ކުއްލިއަކަށް މައިތިރިވި އެވެ. އެކަމަކު އިތުރު ގޮތްތަކެއް އޭނާއަށް ވާން ފެށި އެވެ. ރިއްޓުއަށް ވާންނުވާއެއް ނޭނގެ އެވެ.\n"އެ ރޭ ދަންވަރު އަޅުގަނޑަށް އައީ އެކޮޅުން ކޯލެއް، ބުނީ ރިއްޓު ހުއްޓިއްޖެއޭ، އެ ކުއްޖާއަކަށް ނޭނގޭ ވާހަކަ ދައްކާ މީހުން ވެސް، އެއްގޮތަކަށް ވެސް އޭނާއަށް ނޭނގެ ވާއެއް ނުވާއެއް،" މާލޭގައި ހުރި ރިއްޓުގެ ދައްތަ ސުދާ ބުންޏެވެ.\nއެ ރޭ ވަގުރުން ރިއްޓު ކޮލަންބޯގެ ހޮސްޕިޓަލަކަށް ގެންގޮސް ފަރުވާ ދޭން ފެށި އެވެ. ޓެސްޓްތަކެއް ހެދުމަށްފަހު އެންމެ ފުރަތަމަ ވެސް ހޮސްޕިޓަލުން އާއިލާއަށް ދިން ޖަވާބަކީ ރިއްޓުގެ ސިކުނޑީގެ ބޭރު ފަށަލަ ދުޅަވެފައިވާ ކަމެވެ.\nރިއްޓެއަށް ފަރުވާ ދެނީ: އޭނާއަށް ހަރަދު ބޮޑު ފަރުވާއެއް ވަނީ ކުރަން ޖެހިފަ\n"އެ ހިސާބުން ދެން ނޭނގެ އަޅުގަނޑުމެންނަށް ވެސް ވީ ގޮތެއް، ވަރަށް ދެރަވި، ވާހަކައެއް ނުދެއްކޭ ކޮއްކޮއަކަށް، އައިސީޔޫގައި ބާއްވައިގެން ޓްރީޓްމެންޓް ދެވޭނީ، ޑޮކްޓަރު ބުނީ ބައްޔަކީ ބަދައަށާއި ސިކުނޑިއަށް ޖެހޭ ބައްޔެއް ކަމަށް،" ސުދާ ބުންޏެވެ.\nރިއްޓުއަށް ޖެހިފައިވާ ކަމަށް ޑޮކްޓަރުން ބުނާ ބައްޔަކީ ވަރަށް މަދުން ނޫނީ ނުފެންނަ ބައްޔެކެވެ. އެ ބަލީގެ މާބޮޑު މައުލޫމާތެއް އާއިލާއަށް ވެސް ލިބިފައެއް ނެތެވެ. އެނގެނީ އެއީ ވަރަށް ސީރިއަސް، ނުރައްކާތެރި ނާރުގެ ބައްޔެއް ކަމެވެ. ބަލީގެ ނަމަކީ އެކިއުޓް ޑިސްސެމިނޭޓެޑް އެންސެސޮލަމައިޓިސް (އޭޑީއީއެމް) އެވެ.\nބައްޔަށް ވަރަށް ފަހުން ފަރުވާއެއް ހޯދިފައިވާއިރު މިހާރު ރިއްޓުއަށް ދަނީ އެ ފަރުވާދެމުންނެވެ. ނަމަވެސް އެއީ އަގުބޮޑު ފަރުވާއެކެވެ. އެ ފަރުވާއަށް އެކަނި ވެސް 10 ލައްކައަށްވުރެ ގިނަ ރުޕީސް ހަރަދުވާއިރު އައިސީޔޫގައި ފަރުވާދޭން ޖެހޭތީ ބޮޑު އަދަދެއްގެ ފައިސާ ދައްކަން ޖެހެ އެވެ. އަދި އެތައް ޓެސްޓްތަކެއް ހަދަންޖެހިފައިވާތީ އެކަމަށް ވެސް ގިނަ ފަައިސާތަކެއް ހަރަދުވެ އެވެ. ސިކުނޑީގެ ޓެސްޓްތައް ވެސް ހަދަން ޖެހިފައިވާއިރު އެއީ އަގުބޮޑު ޓެސްޓްތަކެކެވެ.\nރިއްޓެ އޭނާގެ ބައެއް އެކުވެރިންނާއެކު --\n"ފަރުވާ ދޭން ފެށި ދުވަހަށްވުރެ އިންޕްރޫވްވެފަ މިހާރު ވަނީ، އެކަމަކު އޭނާއަށް ވާހަކަ ދައްކަން އަދިވެސް ވަރަށް ދަތި، މީހުން ވަކިކުރަން މިހާރު އެނގޭ، އެކަމަކު އިއްޔެ ދެއްކި ވާހަކައެއް މިއަދު ހަނދާނެއް ނުހުރޭ، އޭނާ ބޭނުންވާ ވާހަކައެއް ދައްކަނީ، މީހަކު ދައްކާ ވާހަކައަކަށް ސަމާލު ކަމެއް ނުދޭ، ޑޮކްޓަރުން ވެސް އިރުޝާދު ދީފަ ވަނީ އޭނާ ދައްކާ ވާހަކައަށް އަޅުގަނޑުމެން ވެސް ވާހަކަ ދައްކަން، ސިކުނޑިއަށް އިތުރު ޕްރެޝަރު ނުކުރަން،" ރިއްޓުގެ ދައްތަ ބުންޏެވެ.\nއުއްމީދީ މި ޒުވާނާއަށް އާ ހަޔާތެއް ހޯދައިދިނުމަށް އެ އާއިލާއިން ވަނީ ދީލަތި ފަރާތްތަކުގެ އެހީއަށް ބޭނުންވެފަ އެވެ. ހެޔޮއެދޭ ފަރާތްތަކުން ރިއްޓުއަށް އެހީވެ ދެއްވުމަކީ އެ އާއިލާގެ މިހާރުގެ އެންމެ ބޮޑު އެދުމެވެ.\nއެކައުންޓް ނަންބަރު: 7711430726101\nގުޅޭނެ ފޯނު ނަންބަރު: 7779436 (ސުދާ)\n94750129331 (ނައުޝާ މަޖީދު)\nސިކުންތަކު އެއް ފަހަރު ފިޓްޖެހޭ: ކެތްތެރިކަމުގެ އިންތިހާ!


Fares-Maathodaa Airport Ge Masakkai Baaru Speed Gai Kuriah - Vaguthu\nފަރެސްމާތޮޑާ އެެއާޕޯޓުގެ މަސައްކަތް ބާރުސްޕީޑްގައި ކުރިއަށް\nފަަރެސްމާތޮޑާ އެއާޕޯޓްގެ މަސައްކަތް ކުރިއަށް - ފޮޓޯ:އެމްޓީސީސީ\nގދ. ފަރެސްމާތޮޑާ އެެއާޕޯޓުގެ ރަންވޭގެ މަސައްކަތް ބާރުސްޕީޑްގައި ކުރިއަށްދާކަން އެމްޓީސީސީން ހާމަކޮށްފިއެވ.\nއެމްޓީސީސީން ވިދާޅުވީ، އެއަރޕޯޓް ތަރައްގީ ކުރުމުގެ މަޝްރޫއުގެ ދަށުން، ރަންވޭއާއި ޓާރނިންގ ޕެޑްގެ ސަބްގްރޭޑް މަސައްކަތްތައް މިހާރު ނިމިފައިވާ ކަމަށެެވެ.\nމި މަޝްރޫއުގެ ދަށުން 1200 މީޓަރުގެ ރަންވޭއަކާއި ޓެކްސީވޭއަކާއި އޭޕްރަންއަކާއި ސާވިސް ރޯޑް އިމާރާތް ކުރުން ހިމެނޭ ކަމަށް އެމްޓީސީސީން ވިދާޅުވިއެވެ.\nމިއީ 144.8 މިލިއަން ރުފިޔާގެ މަޝްރޫއެކެވެ.\nފަރެސްމާތޮޑާ އެއާޕޯޓުގެ މަސައްކަތް އެމްޓީސީސީއާ ހަވާލުކޮށް ކޮންޓްރެކްޓުގައި ސޮއިކުރީ މިދިޔަ ނޮވެމްބަރު މަހުގެ 10 ވަނަ ދުވަހުއެވެ.\nފަރެސްމާތޮޑާގައި އެއާޕޯޓެއް އަޅާ އިރު، އެ އަތޮޅު ގދ. ކާޑެއްދޫ އާއި ގއ. ކޫއްޑޫ އަދި މާވާރުލުގައި ވެސް އެއާޕޯޓެއް ހިންގައެވެ.\nފުޅަދޫ ބަނދަރު ތަރައްގީ ކުރުމުގެ %86 މަސައްކަތް ނިމިއްޖެ\nމެޑަވޭލީ ދާއިރާ އާއި ތިނަދޫ ދެ މެންބަރުން\nމެއި 23, 2021 00:52\nކާޑެއްދޫ އިންޓަނޭޝަނަލް ކުރަން ލިބިފަ އިން ބަޖެޓުން ފަރެސް މާތޮޑާ އެއާޕޯޓު ހަދާ ނިންމަނީއެވެ. ގާސިމަށް ކާޑެއްދޫ އެއާޕޯޓު ދިނުމުން ސަރުކާރުން ކާޑެެއްދޫ އިންޓަނޭޝަނަލް ކުރަން ނުޖެހޭނެކމަށް އަސްލަމް އަންގަނީ. އަދި އޭނާ އަންގަނީ ހުވަދު އަތޮޅުގައި އިންޓަނޭޝަނަލަ އެއާޕޯޓު އޮނަނާނީ ފަރެސްނާތޮޑާގަކަމަށް


އިންސާނާގެ ދުނިޔަވީ ކަންތައްތައް ސަލާމަތްކޮށް ރައްކާތެރި ކުރުމަކީ، އުޚުރަވީ ސަލަމާތާއި ރައްކާތެރިކަމުގެ ތެރެއިން ހިމެނިގެންވާ ކަމެއް = ޚުތުބާ – Ilm\nއިންސާނާގެ ދުނިޔަވީ ކަންތައްތައް ސަލާމަތްކޮށް ރައްކާތެރި ކުރުމަކީ، އުޚުރަވީ ސަލަމާތާއި ރައްކާތެރިކަމުގެ ތެރެއިން ހިމެނިގެންވާ ކަމެއް = ޚުތުބާ\nއިންސާނާގެ ދުނިޔަވީ ކަންތައްތައް ސަލާމަތްކޮށް ރައްކާތެރި ކުރުމަކީ، އުޚުރަވީ ސަލަމާތާއި ރައްކާތެރިކަމުގެ ތެރެއިން ހިމެނިގެންވާ ކަމެއްކަމުގައި މިއަދު ހުކުރު ޚުތުބާގައި ގޮވާލައްވާފިއެވެ.\nމިއަދުގެ ހުކުރު ޚުތުބާގައި ގޮވާލައްވާފައިވަނީ ” އިންސާނުންގެ ސަލާމަތާއި ރައްކާތެރިކަމަށްޓަކައި އިސްކަންދޭން ޖެހޭ ކަންތައްތަކަކީ ކޮބައިކަން ބަލައި، ކަމާބެހޭ ފަރާތްތަކުން އެކަންކަމަށް ހަދާފައިވާ އުޞޫލުތަކާ އެއްގޮތަށް ޢަމަލުކުރުމަކީ މުހިންމު ކަމެކެވެ. އިންސާނާގެ ދުނިޔަވީ ކަންތައްތައް ސަލާމަތްކޮށް ރައްކާތެރި ކުރުމަކީ، އުޚުރަވީ ސަލަމާތާއި ރައްކާތެރިކަމުގެ ތެރެއިން ހިމެނިގެންވާ ކަމެކެވެ.”\nއިތުރަށް ޚުތުބާގައި ގޮވާލައިފައިވަނީ ” ކުއްލި ޙާދިޘާތަކާއި މުޞީބާތްތަކުން ސަލާމަތްވާނެ ގޮތާއި ޢަމަލު ކުރާނެ ގޮތްތައް އަޅުގަނޑުމެންގެ ދަރިންނަށް ދަސްކޮށްދީ، އެކުދިންގެ ނަފުސު އެކަންތައްތަކަށް ހާނުވަން ޖެހެއެވެ. ގެއާއި ގެއިން ބޭރުގައި އެފަދަ ކަމެއް ދިމާވެއްޖެނަމަ، ރައްކާތެރިކަމުގެ ފިޔަވަޅު އަޅާނެ ގޮތް އުނގަންނައިދީ، ސްކޫލް މަދަރުސާތަކުގައި މިފަދަ ކަންކަމަށް ތަމްރީނު ޕްރޮގްރާމުތައް ބާއްވަން ޖެހެއެވެ. ގޭގައި ކަރަންޓުގެ ޙާދިޘާއެއް ނުވަތަ އަލިފާނުގެ ޙާދިޘާއެއް ހިނގައިފި ނަމަ، ގޭތެރެއިން ލިބެން ހުރި ވަސީލަތްތަކުގެ ބޭނުން ހިފައިގެން ސަލާމަތް ވާނެ ގޮތް އުނގަންނައިދޭން ޖެހެއެވެ.”\nއިތުރަށް ޚުތުބާގައި ގޮވާލައިފައިވަނީ ” ސަލާމަތުގެ ސަބަބުތަކާ މެދު ވަރަށް ގިނަ ބަޔަކު ވަނީ އިހުމާލު ވެފައެވެ. ފަހަކަށް އައިސް ގޯތި ގެދޮރު ޢިމާރަތް ކުރުމުގައި ވަރަށް ބޮޑަށް ފަރުވާކުޑަކުރާކަން ފާހަގަ ކުރެވެ އެވެ. ޢިމާރަތް ކުރުމުގައި ސަލާމަތީ ގޮތުން އަޅަންޖެހޭ ފިޔަވަޅުތައް ނޭޅުމުގެ ސަބަބުން ވެއްޓޭ ތަކެތިން ޖެހި، މީހުންގެ ފުރާނައަށާއި ތަކެއްޗަށް ގެއްލުން ލިބި، ވަރަށް ހިތާމަވެރި ޙާދިޘާތައް ހިނގައެވެ.”\nއަދިވެސް ޚުތުބާގައި ހަނދާންކޮށްދީ ފައިވެއެވެ. ” އެއްވެސް ޝައްކެއް ނެތް ގޮތުގައި މި ކާއިނާތުގައި ހިނގާ ކޮންމެ ކަމެއް ހިނގަނީ މާތް ﷲ ގެ ކަށަކުޅަދުންވަންތަކަމުންނެވެ. އެކަލާނގެ އިރާދަފުޅާއި މިންވަރުފުޅުންނެވެ. މާތް ﷲ އިރާދަ ކުރައްވާނަމަ އަޅާ ޤަޞްދު ކުރާ ގޮތާ އިދިކޮޅަށް ވެސް ކަންތައް ބަދަލުވެދާނެއެވެ. އެއީ އަޅުތަކުން އެދޭ ގޮތުގެ މައްޗަށް އެކަލާނގެ އިރާދަފުޅު އިސްވެގެންވާތީއެވެ.”


Europe ge molhu kulhuntheriyaage award Van Dijk ah\nލިއޮނަލް މެސީ އާއި ކްރިސްޓިއާނޯ ރޮނާލްޑޯ ފަހަތަށް ޖައްސާލުމަށް ފަހު ޔޫރަޕްގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑް ލިވަޕޫލްގެ ހޮލެނޑްގެ ޑިފެންޑަރު ވާޖިލް ވެންޑައިކް ހޯދައިފި އެވެ.\nއެވޯޑްގައި ދެވަނަ ލިބުނީ މެސީ އަށެވެ. އެންމެ މޮޅު ފޯވަޑަކަށްވެސް ހޮވިފައި ވަނީ އޭނާ އެެވެ. ތިން ވަނަ ލިބުނީ ރޮނާލްޑޯ އަށެވެ. ހަތަރު ވަނަ ހޯދީ އެންމެ މޮޅު ގޯލްކީޕަރުގެ އެވޯޑް ހޯދި ލިވަޕޫލްގެ ބުރެޒިލްގެ ކީޕަރު އަލިސަން ބެކާ އެވެ. ލިވަޕޫލްގެ ސެނެގާލްގެ ފޯވަޑް ސެޑިއޯ މާނޭ އަށް ފަސް ވަނަ އެވެ. ހަމަ އެ ޓީމުގެ މިސްރުގެ ފޯވަޑް މުހައްމަދު ސަލާހަށް ހަ ވަނަ އެވެ.\nޔޫރަޕްގެ މޮޅު ކުޅުންތެރިޔާ ހޮވަނީ ޔޫއެފާ ޗެމްޕިއަންސް ލީގާއި ޔޫރަޕާ ލީގްގައި ވާދަ ކުރި 80 ޓީމުުގެ ކޯޗުންނާއި ޔޫރަޕިއަން ސްޕޯޓްސް މީޑިއާގެ 55 ޖާނަލިސްޓުންގެ ވޯޓުންނެވެ. އެއްވެސް ކޯޗަކަށް އޭނާގެ އަމިއްލަ ޓީމުގެ ކުޅުންތެރިޔަކަށް ވޯޓެއް ނުދެވޭނެ އެވެ.\nއެޑެން ހަޒާޑް، ޑިލިޓް، ފްރޭންކް ޑި ޔޯންގް އަދި ރަހީމް ސްޓާލިން ވަނީ ގަދަ 10 ގައި ހިމެނިފަ އެވެ. ޑި ޔޯންގް ވަނީ އެންމެ މޮޅު މިޑްފީލްޑާގެ އެވޯޑް ހޯދާފަ އެވެ.\nވެންޑައިކް އަކީ، ޔޫއެފާގެ މޮޅު ކުޅުންތެރިޔާގެ އެވޯޑް ހޯދި ފުރަތަމަ ޑިފެންޑަރެވެ. އެންމެ މޮޅު އަންހެން ކުޅުންތެރިޔަކަށް ހޮވިފައި ވަނީ، ފްރާންސްގެ ލިޔޯން އަށް ކުޅެމުން އަންނަ އިންގްލެންޑް ލޫސީ ބްރޯންޒް އެވެ.


"Special Recognition Award"5beyfulhakah\n"ސްޕެޝަލް ރިކޮގްނިޝަން އެވޯޑް" ފަސް ބޭފުޅަކަށް ވަނީ އަރުވާފައި --\n"ސްޕެޝަލް ރިކޮގްނިޝަން އެވޯޑް" ފަސް ބޭފުޅަކަށް އަރުވައިފި އެވެ. ސްޕެޝަލް ރިކޮގްނިޝަން އެވޯޑަކީ ރާއްޖޭގައި ކުޅިވަރު ކުރިއެރުވުމަށް އަދި ކުޅިވަރު މެދުވެރިކޮށް ރާއްޖެއާ އަދި އެނޫންވެސް މުޖުތަމައުތަކަށް ހެޔޮ ބަދަލު ގެނެސްދިނުމަށް މަސައްކަތް ކުރައްވާފައިވާ ފަރާތްތަކަށް ދޭ އެވޯޑެކެވެ.\nމިރޭ އޮތް "މޯލްޑިވްސް ސްޕޯޓްސް އެވޯޑް 2022" ގައި "ސްޕެޝަލް ރިކޮގްނިޝަން އެވޯޑް" އެރުވި ފަސް ބޭފުޅުންނަކީ ބަންގްލަދޭޝްގެ މިނިސްޓަރު އޮފް ޔޫތު އެންޑް ސްޕޯޓްސް ޒާހިދު އަހްސަން ރަސުލް އާއި ސްރީލަންކާގެ މިނިސްޓަރު އޮފް ޔޫތު އެންޑް ސްޕޯޓްސް ނަމާލް ރާޖަޕަކްސަ އާއި ސައުދީ އަރަބިއްޔާގެ ވައިސް މިނިސްޓަރު އޮފް ސްޕޯޓްސް ބަދުރު އަލް ޤާޟީގެ އިތުރުން ރާއްޖެ އިން މަޝްހޫރު ވިޔަފާރިވެރިޔާ ހުސައިން އަފީފް އަދި ރާއްޖޭގެ ޓެނިސް އެސޯސިއޭޝަންގެ އޮނަރަރީ ރައީސް އަހްމަދު ނަޒީރެވެ.\nސްޕެޝަލް ރިކޮގްނިޝަން އެވޯޑަކީ ރާއްޖޭގައި ކުޅިވަރު ކުރިއެރުވުމަށް އަދި ކުޅިވަރު މެދުވެރިކޮށް ރާއްޖެއާ އަދި އެނޫންވެސް މުޖުތަމަޢުތަކަށް ހެޔޮބަދަލުގެނެސްދިނުމަށް މަސައްކަތްކުރައްވާފައިވާ ފަރާތްތަކަށް ދޭ އެވޯޑެކެވެ. ލައިފްޓައިމް އެޗީވްމަންޓް އެވޯޑަކީ ދިގު މުއްދަތެއް ވަންދެން ކުޅިވަރަށް ހިދުމަތްކުރައްވާފައިވާ ފަރާތްތަކަށް ދެވޭ އެވޯޑެކެވެ. ސްޕޯޓްސް އައިކަން އެވޯޑަކީ މި އެވޯޑް ހަފްލާއަށް ވަޑައިގެންނެވި ކުޅިވަރުގެ ދާއިރާއިން ބައިނަލްއަގްވާމީ ފެންވަރުގެ އެތައް ކާމިޔާބީތައް ހޯދައި އެތައް ބައެއްގެ ދިރިއުޅުމަށް ހެޔޮ ބަދަލުތަކެއް ގެނެސްދީފައިވާ ފަރާތްތަކަށް ދިން އެވޯޑެކެވެ.\nއަދި މޯސްޓް ޕްރޮމިސިން އެތުލީޓް އޮފް ދި އިއާ އަންހެން އަދި ފިރިހެން އެތުލީޓްވެސް ވަނީ ހޮވާފައެވެ.\n"މޯލްޑިވްސް ސްޕޯޓްސް އެވޯޑްސް 2022" މިއީ ރާއްޖޭގައި މިހާ ފުޅާ ދާއިރާއެއްގައި ބޭއްވި މިފަދަ ފުރަތަމަ އެވޯޑް ހަފްލާއެވެ. މި ޙަފްލާގައި ޖުމްލަ 18 ކުޅިވަރަކުން 108 އެވޯޑް ދީފައިވެއެވެ.


"Kureege raeesunah dhey inaayathakee qaimu fasaadha kuran dhey echcheh noon" | Fainu Online\nއިބްރާހިމް ފަހީމް 29 އޯގަސްޓު 2020, ހޮނިހިރު, 20:22\nކުރީގެ ރައީސުންނަށް ދޭ އިނާޔަތަކީ ޤައުމު ފަސާދަ ކުރަން ދޭ އެއްޗެއް ނޫންކަމަށް ރައްޔިތުންގެ މަޖިލީހުގެ އުނގޫފާރު ދާއިރާގެ މަޖިލިސް މެންބަރު މުޙައްމަދު ވަހީދު ވިދާޅުވެއްޖެއެވެ.\nމެންބަރު މުޙައްމަދު ވަހީދު މިހެން ވިދާޅުވެފައިވަނީ، އިއްޔެ އިދިކޮޅު ޕީ.ޕީ.އެމް ގެ ފަރާތުން މާލޭގައި ކުރިޔަށްގެންދިޔަ އެއްވުމުގައި ކުރީގެ ރައީސް މުޙައްމަދު ވަހީދު ޙަސަން ބައިވެރިވެ ވާހަކަ ދައްކަވަން ހުންނެވި ފޮޓޯއެއް ހިމެނޭގޮތަށް ކުރެއްވި ޓްވީޓެއްގައެވެ.\nއެމް.ޕީ ކުރެއްވި ޓްވީޓްގައި ވިދާޅުވީ، ބައެއް ގަޑިގަޑީގައި އެކަނި މީހަކު ސައިކަލު ދުއްވުންވެސް މަނާކުރެވިފައިވާ އިރެއްގައި، ވަކިބަޔަކު ނުކުމެ ސިޔާސީ ގައިގޯޅި އެއްވުންތައް ބޭއްވުމަކީ އެޗްޕީއޭގެ އިރުޝާދަށް ބޯލަނބައިގެންއުޅޭ މީހުންނަށް ބޮޑު ބޭއިންސާފެއް ކަމަށެވެ. އަދި ކުރީގެ ރައީސުންގެ އިނާޔަތަކީ ޤައުމު ފަސާދަކުރަން ދެވޭ އެއްޗެއް ނޫން ކަމަށެވެ.\nއިއްޔެ އިދިކޮޅުން ބޭއްވި އެއްވުމުގައި ރައީސް ވަހީދު މާސްކް ނަންގަވައިގެން ހުންނެވުމާއި ގުޅިގެން އެކި ފަރާތްތަކުން އަންނަނީ ފާޑު ކިޔަމުންނެވެ.\nއޮޑިޓެއް ނުކޮށް2ކުންފުންޏެއް އެއްކޮށްލުމަކީ ކަންބޮޑުވާކަމެއް\nސިޔާސަތުގެ ސަބަބުން ސަރަހައްދީ ތަރައްޤީއަށް އިންޤިލާބީ ބަދަލެއް އަންނާނެ\nބޮޑުބެ3weeks ago


އެމް.އެން.ޔޫ.އެސް.ޔޫ ފުޓްސަލް ފިއެސްޓާގައި ބައިވެރިވުމުގެ ފުރުޞަތު ހުޅުވާލައިފި – MNUSU\nއެމް.އެން.ޔޫ.އެސް.ޔޫ ފުޓްސަލް ފިއެސްޓާގައި ބައިވެރިވުމުގެ ފުރުޞަތު ހުޅުވާލައިފި\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ ފަރާތުން އިންތިޒާމުކޮށްގެން ބާއްވާ ފުޓްސަލް މުބާރާތެއްކަމަށްވާ ”އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2018“ ގައި ބައިވެރިވުމުގެ ފުރުޞަތު ހުޅުވާލައިފިއެވެ. މި މުބާރާތް ބާއްވަން ހަމަޖެހިފައިވަނީ 03 އޯގަސްޓު 2018ން ފެށިގެން 18 އޯގަސްޓު 2018 އަށެވެ. މުބާރާތް ހުޅުވާލާފައިވަނީ މާލޭގައި ހިންގަމުންދާ އެމް.އެން.ޔޫ ފެކަލްޓީތަކާއި، ހައި ސްކޫލްތަކާއި، ކޮލެޖުތަކުގެ އިތުރުން ޔުނިވަރސިޓީތަކަށެވެ.\nމިމުބާރާތަކީ ރާއްޖޭގައި މަތީ ތަޢުލީމު ޙާޞިލުކުރަމުންދާ ދަރިވަރުންގެ މެދުގައި އެކުވެރިކަން ބަދަހިކުރުމަށާއި، ހުނަރުވެރި ފުޓްސަލް ކުޅުންތެރިންތަކެއް އުފެއްދުމަށާއި، ޞިއްޙީގޮތުން ދުޅަހެޔޮބަޔަކަށް ހެދުމުގެ މަޤުޞަދުގައި އެމް.އެން.ޔޫ.އެސް.ޔޫއިން އިންތިޒާމްކޮށްގެން ބޭއްވުމަށް ހަމަޖެހިފައިވާ މުބާރާތެކެވެ.\nމި މުބާރާތުގައި މިއަހަރު މުޅީން އަލަށް ފިރިހެން އަދި އަންހެން ޑިވިޜަން ބޭއްވުމަށްވަނީ ހަމަޖެހިފައެވެ. މުބާރާތުގައި ބައިވެރިވާ ޓީމުތައް ރެޖިސްޓަރ ކުރުމުގެ ސުންގަޑިއަކީ 23 ޖުލައި 2018 އެވެ. އަދި ޓީމު ލިސްޓުތައް ހުށަހެޅުމުގެ ސުންގަޑިއަކީ 31 ޖުލައި 2018 އެވެ. ފޯމުތައް ހުށަހަޅަންޖެހޭނީ އެމް.އެން.ޔޫ.އެސް.ޔޫ އޮފީހަށެވެ. މުބާރާތުގެ ޤަވާއިދާއި، ރެޖިސްޓްރޭޝަން ފޯމު އަދި ޓީމު ލިސްޓުގެ ފޯމު، އެމް.އެން.ޔޫ.އެސް.ޔޫގެ ވެބްސައިޓުގެ ޑައުންލޯޑްސް ޕޭޖުން ލިބެން ހުންނާނެއެވެ.\nމިއީ މި މުބާރާތް ބާއްވާ6ވަނަ ފަހަރުކަން ފާހަގަކޮށްލެވެއެވެ. މި މުބާރާތަކީ ދިވެހިރާއްޖޭގެ މަތީ ތަޢުލީމު އުނގަންނައިދޭ މުއައްސަސާތަކުގެ މެދުގައި ބޭއްވޭ އެންމެ ބޮޑު ފުޓްސަލް މުބާރާތެވެ. އެމް.އެން.ޔޫ.އެސް.ޔޫ އުފެދުނީއްސުރެ ކޮންމެ އަހަރަކުވެސް މި މުބާރާތް ބާއްވަމުން އަންނައިރު، މިދިޔަ އަހަރު މި މުބާރާތުގެ ޓައިޓަލް ސްޕޮންސަރަކީ އެމް.ޕީ.އެލް އެވެ. މިދިޔަ އަހަރުގެ ޗެމްޕިއަން ޓީމަކީ މައި ކޮލެޖެވެ.


Hulhumale In Goathi Dhookurun Huttuvvaifi - Vaguthu\nހުޅުމާލެ އިން ގޯތި ދޫކުރުން ހުއްޓުވައިފި\nހުޅުމާލޭގެ ދެވަނަ ފިޔަވަހިން 1،000 އަކަފޫޓުގެ 400 ގޯތި ވިއްކުން އެންޓި ކޮރަޕްޝަން ކޮމިޝަން (އޭސީސީ) އިން ހުއްޓުވައިިފިއެވެ.\nއޭސީސީން އިން ވަނީ، އެކަން ހުއްޓުވަން ހައުސިން މިނިސްޓްރީއަށް މިއަދު ސިޓީއަކުން އަންގާފައެވެ.\nއެ ސިޓީގައި ވިދާޅުވެފައި ވަނީ، އެކަން ހުއްޓުވުން ނިންމެވީ އެ ކޮމިޝަނަށް ލިބިފައިވާ ޝަކުވާތައް ބެލުމަށްފަހު، ގާނޫނީ ގޮތުން ސުވާލު އުފެދޭ ކަންތައްތައް ހުރުމާއި، ކޮރަޕްޝަނަށް މަގުފަހި ކުރެވޭ ކަންތައްތަކެއް ހުރިކަމަށް ދެކޭތީ ކަމަށެވެ.\n"މި މައްސަލަ ކޮމިޝަނުން ބެލުމަށްފަހު ވަކި އެއްޗެއް އަންގަންދެން، ހުޅުމާލޭގެ2ވަނަ ފިޔަވަހިން 400 ގޯތި ދޫކުރެއްވުމަށް ތިޔަ މިނިސްޓްރީން ނިންމަވާފައިވާ ނިންމެވުން، ވަގުތީ ގޮތުން މެދުކަނޑާލުމަށް ދެންނެވީމެވެ" އޭސީސީގެ ނައިބް ރައީސް ސޮއިކުރައްވާ ހައުސިންގ މިނިސްޓްރީއަށް ފޮނުވި ސިޓީގައި ވެއެވެ.\nއޭސީސީގެ ރައީސް ހަސަން ލުތުފީ ވިދާޅުވީ، ގޯތި ވިއްކުމަށް ހުށަހަޅާފައިވާ އަގަކީ މާ ކުޑަ އަގެއް ކަމަށެވެ. އެ އަގުގައި އެތަން ހިއްކައިގެން ހިނގި ހަރަދުވެސް ނުލިބޭނެކަމަށް ލުތުފީ ވިދާޅުވިއެވެ.\n"އަޅުގަނޑުމެން ގަބޫލު ކުރަނީ ވިއްކަން ހުށަހަޅާފައިވާ އަގާއި އެހެން އެއްޗިއްސަށް ބަލާއިރުގައި، ވިއްކަން ހުށަހަޅާފައިވާ އަގަކީ އެތަން ހިއްކަން ހިނގި ހަރަދުވެސް ނުލިބޭ، ނުއަގެއްގައި، އެގޮތަށް އެކަން ކުރާތީ ހުއްޓާލަން އަންގަނީ،" ލުތުފީ ވިދާޅުވިއެވެ.\nއޭސީސީން މިގޮތަށް ނިންމެވިއިރު، ގިނަ ބަޔަކު މިހާރުވެސް ވަނީ އެ ގޯތި ގަތުމަށް އެދި ފޯމް ނެގުމަށް ހައުސިންގ މިނިސްޓްރީ ދޮށަށް އެއްވެފައެވެ.\nރައްޔިތުން ނައް އަގުހެޔޮކޮއް ބޯހިޔާ ވަހިކަމެއް ލިބޭތީ އިންތިހާބީ ސަރުކާރައްގެ ބޭފުޅުންގެ ލަގޮޑިއައް ކެއްނުވެގެން އޭސީސީ އައް މައްސަލަ ހުށައަޅައިގެން ހުއްޓުވީ. އެތައްހިއްކި އަގު 400ގޯތިން ހޯދަން ޖެހޭނެކަމައް އޭސީސީ އަށާ އިންތިހާބީ ސަރުކާރައް ހީވާނަމަ ރައްޔިތު މީހާ މީގެން ގޯއްޗަކައް ކިހާވަރެއް ދައްކަންޖެހޭނެބާ. މޮޅު ވާހަކަ ރައްޔިތުން ކައިރި ދައްކާފަ ވެރިކަން ލިބުނީމަ ތިކުރަނީ އަނިޔާ. ހެއްވާކަމަކީ ފޯމްނަގަން ކިއުގަ ގިނައިތިބީ ހުސް އމޕ މީހުން. ދެންމޮޅު އަނގައެއްތަޅާ.\nއޮކްޓޯބަރ 7, 2018 16:57\nލުތުފީގަބޫލުކުރަންތޯ ތިންހަތަރުބުރިޔަށް ހަދައިފައިހުންނަޢިމާރާތެއްގަހުރި ހަސަތޭކައަކަފޫޓުގެ ފުލެޓެއް ދެމިލިއަން ނުވަތަ ތިންމިލިއަން ރުފިޔާޔަށް ރައްޔިތުންނަށް ވިއްކުންއެއީ ހަމަރަނގަޅއަގެއްކަމަށް ނިކަމެތިންއަތްފޯރާއަގެއްގަ ބިންކޮޅެއްވިއްކަން އުޅޭތީއެކަމަށްތިޔަހުރަސްއެޅީ އަމިއްލައެދުމުގެބޮޑުކަމުންނޫންބާ\nވިއްކާ އަގު ރަނގަޅެވެ. ޖީބައް އެއްޗެއް ނުލެވިދާނެތީ ކަން ބޮޑުވަނީއެވެ. ޗައިނާ އިން ހިލޭ ހަދާދިން ފްލެޓް ތަކުން ވެސް ކުލި ނަގަނީއެވެ.\nއޮކްޓޯބަރ 7, 2018 17:27\nލުތުފީ މިހާރުން މިހާރަށް އިސްތިއުފާދިނުމަށް\nގޮވާލަން ރައްޔިތުން ހައްގަށް ހުރަސްނޭޅުމަށް\nއޮކްޓޯބަރ 7, 2018 17:32\nއޭސީސީ އައް އިގޭނެތާ ވިއްކާނެ އަގެއްވެސް\nއޮކްޓޯބަރ 7, 2018 17:34\nނުހުއްޓުވޭނެ، އޭގަ އަދި ކޮރަޕްޝަނެއްނެތް. އަކަފޫޓަކަށް 400.00 ނުޖެހޭ ކުރިންވެސް 375.00 އަށް މައމޫނު ވިއްކި. ހުއްޓުވުން ތީ ކޮރަޕްޝަން. ވަކިބަޔަކަށް ނުލިބިދާނެތީ ތި ހުއްޓުވީ.\nއޮކްޓޯބަރ 7, 2018 17:41\nސާބަހޭ ލުތުފީ. ރައްޔިތުންނަށް ފައިދާވާ ކަމެއް ވިއްޔާ ހުއްޓުވާތި! ލުތުފީއަށް އަގުހެޔޮކޮށް ފްލެޓް ލިބުނީ ކީއްވެ؟\nވަރަށް ސަޅި. ނަޝީދު ބުނި ހިއްކަން އަކަފޫތަކަށް 19 ރުފިޔާއޭ ދަނީ. ދެން ކިހާވަރެއް ރަނގަޅު އަގަކީ.\nއޮކްޓޯބަރ 7, 2018 18:46\nސަރުކާރުން ވިއްކާ އަގަކާ ލުތުފީއަކަށް ނުކުޅެވޭނެ. ރައްޔިތުންނަށް ދޭ ޚިދްމަތަކީ ބިޒއނަސް އެއްނަމަ އިކޮނޮމިކް ބްރޭކް އީވަންއާ ޕްރޮފިޓް ބަލަންޖެހޭނީ.\nއޮކްޓޯބަރ 7, 2018 20:12\nއައްސަލާމް އަލައިކުމް ބޮނޑިބަތް ކަރާ ބުރުމާ ރީނދޫ އެންޑް ތުނބުޅި ކޯޅޭޝަން!! ހުރިހާ ކުދިންނަށް ދަނޑުއޮތީ ސޭލް އަޅުވާފަ!! އެންމެން ކޯޅެން ތައްޔާރުވޭ!! މިހާރު ވޯމްއަޕްކުރަން ފަށައިފި!! އަހަރެމެން މިތިބީ ކުޅިބަލަން!!\nކަލޯ! ދެނަހުރިންތަ ރައްޔިތުންނަށް ވަގުތީ އުފަލެއްދިނުމަށް އެމްޑީޕީން 40 ރުފިޔާއަށް މަސްކިލޯއެއްގަނެގެން ، މިފްކޯ ދެކޮޅުނުޖެހިގެން ކުންފުނި ބަނގުރޫޓްވީކަން؟ އޭރު ކަލޭމެން ތިބިންތަ؟ މިއަދު ރައްޔިތުންނަށް ލުޔެއްދިނީމާ ހިރުވާގަނެގެން އުޅޭތީ ޙައިރާންވެއްޖެ!\nއޮކްޓޯބަރ 7, 2018 21:01\nދިވެހި ދަޢުލަތުގެ ފައިސާއަކީ ދިވެހި ރައްޔިތުންގެ ފައިސާ ކަމާއި ލޯނެއް ނަގަންޖެހުނަސް އެލޯނުގެ ޛިއްމާ އުފުލަންޖެހޭނީ އެންމެހާ ރައްޔިތުން ކަމަށް ބުނާތީ އަޑުއަހަމެވެ. އަދި ޤާނޫނު އަސާސީ ބުނާގޮތުން ދިވެހި ރައްޔިތުންނަކީ ދިވެހިރާއްޖޭގެ އެންމެހާ ރައްޔިތުންނެވެ. މާލޭ ބޭފުޅުން ވިދާޅުވާ ގޮތުންންނަމަ، ރާއްޖެތެރެ މީހާ ހިމެނެއެވެ. ކަން މިހެން އޮތް އިރު، ރައްޔިތުންގެ ފައިސާ ޚަރަދުކޮށްގެން ހުޅުމާލެ ފޭސްް2ހިއްކާފަ ގޯތި ދޭންޖެހެނީ މާލޭ އަދި ދަފްތަރު ބޭފުޅުންނަށް. ކޮންފަދަ އިންސާފެއްތޯ؟ އަޅުގަނޑު އުންމީދު ކުރަނީ ރާއްޖެތޭގެ ރައްޔިތުންނަށް ވެސް ފުރުޞަތު ދޭންޖެހޭނެ ކަމަށް.\nއޮކްޓޯބަރ 7, 2018 21:32\nއޭސިސޭ ހާދަ އެކްޓިވްއޭ. މިދިޔަ ހުރިހައި ދުވަހު ނިދާފަ. އެއްވެސް ކަމެއް ރައްޔިތުން ފައިދާއަށް ކުރާ ތަނެއް ނުފެނޭ. އުވާލާފަ ގެޔަށް ފޮނުވާލަންވި ބައެއް. މިލިޔަނުން ފައިދާ ވާގޮތަށް ނުވިއްކޭތީވޭ، ތިމާމެން ކޮށްދިން ކަން ރައްޔިތުންނަށް ނުދެއްކިދާނެތީވެ، ބަޔަކު ގުބޯ ނުހެއްދިދާނެ ތީވެ. އެމްޑީޕީ ބޭނުން ނުވާނެ ދިވެހިންނަށް ހެވެއް ފަސޭހައެއް މަންފާއެއް ވާކަށް، އެމީހުންގެ ޖީބައްލާ ކަޓު ބޭނުން ވާނީ އެ ވަރިހަމަ އިންޑިއާއަށް މިގައުމު ވިއްކާގެން ވިޔަސް.\nއޮކްޓޯބަރ 7, 2018 22:15\nޢެއްމެންގެވެސް ޝަކުވާއަކީ ގޯތިގެދޮރު އަގު އިންތިހާއަށް ބޮޑުވެ ނިކަމެތި ރައްޔިތުމީހާގެ އަތްނުފޯރާ ވާހަކައެވެ. ޢެހެން ވާންޖެހެނީ އެއީ އޭގާ ކަރަޕްޝަން އެކުލޭތީ ކަމުގައެވެ.\nމިފަހަރު އަގުހެޔޮވެ ނިކަމެތި ރައްޔިތުމީހާގެވެސް އަތްފޯރާފަށައް އަގު ތިރިވެ ލުއިފަސޭހަ ކޮއްދިނީމާ ބުނަނީ ނުއަގު ގަޔޯ! ގެއްލުންވާނެޔޯ! ދެކޮޅު ނުޖެހެޔަޯ!؟\nފުރަސާރަ ކުރަން ކުރާ ކަމެކޯ!\nދެން މިކަމުގައި ހެޔޮ ގޮތެއް އެބަ އޮތްތޯ؟؟؟\nދެން ކޮބާތޯ އެބުނާ “ނާޒާހަތްތެރިކަމަކީ”؟؟؟؟\nހެޔޮ ވެރިކަމެއް ފަށަން އުޅޭކަމުގެ އަލާމަތެއްތޯމީ؟؟؟؟\nއޮކްޓޯބަރ 7, 2018 22:59\nހުރިހާ ކުދިންވެސް އިބޫގެ ސަރުކާރު އަންނަން\nއޮކްޓޯބަރ 8, 2018 00:16\nކަލެއަކަށް ކޮންކަމެއް ކިހާދެރަވެއްޖެކަމެއް ގައުމުގައިހިގާފަ ހުރި ކޮރަޕްޝަން ކަލޭ ބަލާބަލަ ބީތާ ނިކަމެތިރއްޔިތުންނަށް ފުލެޓްލިބޭތީ ކަލޭ ކަިްއްވެ މޭކަރަނީ އަޖާބެއް\nއޮކްޓޯބަރ 8, 2018 10:08\nޙަސަން ލަޠީފް ރެހެންދި ފްލެޓުން އުޞޫލުން ބޭރުން ފްލެޓް ލިބުނީމާ ތިމާއަށް ލިބުނު އެއްޗެއްވީމާ ނިންމީ ދައުލަތުގެ އިސްމަޤާމުތަކުގައި ތިބޭ މީހުންނަށް ފްލެޓް ދިނުމަކީ މަޤާމަށް ނުފޫޒު ފޯރުވުން ނޫންކަމަށް. ބޯހިޔާވަހިކަމަކީ އަސާސީ ޙައްޤެއްކަމަށްވާއިރު ނުޖެހޭ މުޅި ހުޅުމާލެ ބިން ހިއްކަން ދިޔަ އަގު އެ 400 ގޯތިން ހޯދާކަށް ތިމާއަށް އެއަށް ކުރިމަތި ނުލެވޭތީ އެ ގޯސް. މިއަދު ރައްޔިތުންނަށް މާ ރަގަޅު މުއައްސަސާއެއްކަމަށް ރައްޔިތުންނަށް ދައްކަން އުޅޭނެކަމެއް ނެތް.


Bodu Discount Akaa Eku STO Warehouse Sale Fashaifi – adduLIVE\nބޮޑު ޑިސްކައުންޓަކާއެކު އެސްޓީއޯ ވެއަރ ހައުސް ސޭލް ފަށައިފި\nJul 03, 2019, 20:52 ހަސަން ރަޝީދު\nބޮޑު ޑިސްކައުންޓަކާ އެކު އެސްޓީއޯ އިން "ވެއަރ ހައުސް ސޭލް" ފަށައިފިއެވެ.\nމި މަހުގެ ހަވަނަ ދުވަހުގެ ނިޔަލަށް އެސްޓީއޯ7ނަންބަރު ކޮށީގައި (އަމީނީމަގު/ އެސްޓީއޯ ސުޕަރމާރޓް ގުދަން) ރޭގަނޑު 20:00 އިން 23:00 ކުރިއަށްދާ މި ސޭލްގައި އިލެކްޓުރޯނިކް އައިޓަމްތައް ވަރަށް ހެޔޮއަގުގައި ލިބެން ހުންނާނެކަމަށް އެސްޓީއޯއިން މަޢުލޫމާތު ދެއެވެ.\nމި ސޭލްގައި ހުރިހާ އެއްޗެއްވެސް ވަރަށް އަގުހެޔޮކޮށް ލިބެން ހުންނާނެ ކަމަށާއި އެގޮތުން ފިލިޕްސް، ހިޓާޗީ، ނިޕޯން، މަކިޓާ އަދި ސުޕަރމާޓުން ވިއްކާ ގޭތެރޭގެ ސާމާނުތައްވެސް ލިބެން ހުންނާނެ ކަމަށް އެސްޓީއޯ އިން ހާމަކުރެއެވެ.\nއެސްޓީއޯ އިން ބުނީ މި ސޭލްގެ ފަހު ދެ ދުވަހު (ހުކުރު ،ހޮނިހިރި) ގައި ހަވީރު 16:00 އިން ރޭގަނޑު 23:00 އަށް ކުރިއަށްދާނެއެވެ.\nވެއެއަރހައުސް ސޭލް ކުރިއަށްދާއިރު މިސޭލަށް ޒިޔާރަތް ކުރައްވާ ކޮންމެ ކަސްޓަމަރަކަށްވެސް ކޫޕަނެއް ލިބޭނެ ކަމަށާއި އަދި ކޮންމެ ރެއަކު ގުރުއަތުން ނަސީބުވެރި ފަރާތެއް ހޮވިގެންދާނެ ކަމަށްވެސް އެސްޓީއޯ އިން ބުނެއެވެ.\nއެސްޓީއޯއިން ކޮންމެ އަހަރަކުވެސް ބާވަމުން އަންނަ ވެއަރހައުސް ސޭލްއަށް ވަރަށް ބޮޑު ތަރުހީބެއް އަބަދުވެސް ލިބެއެވެ.


SunOnline: Cathay Pacific ah 2.8 billion USD ge gellumeh\nކެތޭ ޕެސިފިކް އަށް 2.8 ބިލިއަން ޑޮލަރުގެ ގެއްލުމެއް\nއައިޝަތު ފަރީޙާ 12 Mar 2021, 14:20\nމިދިޔަ 2020 ވަނަ އަހަރު ކެތޭ ޕެސިފިކް އަށް 2.8 ބިލިއަން ޑޮލަރުގެ ގެއްލުމެއް ލިބިއްޖެއެެ.\nކެތޭ ޕެސިފިކްގެ 2020 ވަނަ އަހަރުގެ މާލީ ހިސާބުތައް އާންމުކޮށް އެ އެއާލައިނުން ބުނީ މިދިޔަ އަހަރު ލިބުނު އާމްދަނީ، އޭގެ ކުރީ އަހަރާ އަޅާ ބަލާއިރު 50 ޕަސެންޓު ދަށްވި ކަމަށެވެ. މިދިޔަ 2020 ވަނަ އަހަރު ކެތޭ ޕެސިފިކް އަށް އާމްދަނީ އަށް ލިބުނީ ހަ ބިލިއަން ޑޮލަރެވެ.\nމިދިޔަ 2020 ވަނަ އަހަރު އެ އެއާލައިނުން 4.6 މިލިއަން ފަސިންޖަރުން އުފުލިއިރު މިއީ އޭގެ ކުރީ އަހަރާ އަޅާ ބަލާއިރު 86.9 ޕަސެންޓު ދަށް އަދަދެއް ކަމަށްވެސް ކެތޭ ޕެސިފިކްް އިން ބުންޏެވެ.\nހޮންގްކޮންގް ގެ ފްލެގް ކެރިއާ، ކެތޭ ޕެސިފިކް އިން ބުނީ ކޮވިޑް19ގެ ބަލިމަޑުކަމަށްފަހު، އަލުން މަދުމަޑުން ދަތުުރުތައް ފެށިނަމަވެސް، އެ އެއާލައިނުގެ ކޮންމެ ފަސް ސީޓަކުން ހަތަރު ސީޓު އެވްރެޖުކޮށް ހުހަށް އޮންނަ ކަމަށެވެ.\nކެތޭ ޕެސިފިކްގެ ޕަސިންޖަރުންގެ އަަދަދު ބޮޑުތަނުން ދަށަށްް ގޮސްފައިވާއިރު އެ އެއާލައިނުގެ ދަށުން ހިންގި ކެތޭ ޑްރެގަން ހުއްޓާލާ، ކެތޭ ޕެސިފިކްގެ ދަތުރުތައްވެސް ވަނީ ބޮޑު ތަނުން މަދުކޮށްފައެވެ.\nކެތޭ ޕެސިފިކް އިން ބުނީ ކުރު މުސްތަގުބަލަށް ބަލާއިރު، ކަންތައް ރަނގަޅުވަން ގިނަ ދުވަސްތަކެއް ނަގާނެ ކަމަށެވެ. ނަމަވެސް ދުރު މުސްތަގުބަލު ފެންނަނީ އުޖާލާކޮށް ކަމަށައި އުއްމީދު އެބައޮތް ކަމަށް އެ އެއާލައިނުން ބުނެފައި ވެއެވެ.\nކެތޭ ޕެސިފިކްގެ ޗެއާމަން ޕެޓްރިކް ހޭލީ ވިދާޅުވީ އެ އެއާލައިނުގެ ތާރީހުގައި، 2020 ވަނަ އަހަަރަކީ އެންމެ ގޮންޖެހުން ބޮޑު އަހަރު ކަމަށެވެ.


މަސްނަގާ ބޯޓަކާއި އެބޯޓްގައިވާ އެންމެހާ ތަކެތި ސިޓީލާ ނީލަމުގައި ވިއްކާލުން\nމިއިދާރާގެ ބެލުމުގެ ދަށުގައިވާ މަސްނަގާ ބޯޓެއް ކަމަށްވާ “kavindi Mirussa’’ ބޯޓާއި އެބޯޓުގައިވާ އެއްމެހާ ތަކެތި ސިޓީލާ ނީލަމުގައި ވިއްކާލުމަށް ފުރުޞަތު ހުޅުވާލީމެވެ.\nނީލަމާބެހޭ އިތުރު މައުލޫމާތު\nބޯޓުގެ ބޮޑުމިން: (ދިގު 40 ފޫޓް ، ފުޅާ 11 ފޫޓް)\nބޯޓުގެ ނީލަން ފެށޭއަގު: 10000.00ރފ ( ދިހަ ހާސް ރުފިޔާ )\nނީލަން އަގު މަތި ކުރެވޭނެ އެންމެ ކުޑަ އަގު: 2000.00ރފ ( ދެހާސް ރުފިޔާ )\nނީލަމުގައިވާ އަގު ބަދަލުކުރެވޭނީ ކޮންމެ ދުވަހަކުވެސް 12:00 ގައެވެ. މިގޮތުން އެދުވަހެއްގައި ބޯޑަށް އަރުވާ ފޮށިހުޅުވާނީ ނުވަތަ ސިޓީތައް ބަލައި ގަނެވޭނީ އެދުވަހުގެ 11:45ގެ ކުރިން ގެންނަ ސިޓީ ތަކެވެ. އޭގެ ފަހުން ފޮއްޓަށްލާ ސިޓީތަކުގެ އަގު ބޯޑަށް އެރުވޭނީ ޖެހިގެން އަންނަ ދުވަހުގެ 12:00 ގައެވެ.\nނީލަމުގައިވާ އަގު ޖެހިޖެހިގެން ދެދުވަހު އެއްއަގެއްގައި އޮވެއްޖެނަމަ އެއަގު ހުށަހެޅި ފަރާތަކަށް ނީލަން ނިންމާލެވޭނެއެވެ. (ދެދުވަސް ގޮތުގައި ބެލެވޭނީ ނޯޓިސްބޯޑަށް އަގުއަރުވާ ގަޑިން ފެށިގެން 48 ގަޑިއިރު ވުމުންނެވެ.)\nސިޓީލާ ނީލަމުގައިވާ އެއްޗެއްގެ ނީލަން ނިމިއްޖެނަމަ، އެކަން އެ ނީލަން ކާމިޔާބުކުރި ފަރާތަށް 24 ގަޑިއިރުތެރޭގައި ތިޔަ އިދާރާއިން އަންގަންވާނެއެވެ.\nއެއްފަރާތަށްވުރެ ގިނަ ފަރާތުން އެއްއަގެއް އެންމެމަތީ އަގެއް ގޮތުގައި ހުށަހަޅާފައިވާނަމަ އެދުވަހުގެ 12:00ގެ ކުރިން ފޯނުން އެފަރާތަކަށް އެންގޭނެއެވެ.\nނީލަމުން ބޯޓު ނަގާ ފަރާތުން ނީލަން ނިމޭތާ 24 ގަޑިއިރު ތެރޭގައި މިއިދާރާއަށް ފައިސާ ދައްކަންވާނެއެވެ. މިގޮތަށް ފައިސާ ދައްކާފައި ނުވާނަމަ އިންޒާރު ސިޓީއާއެކު އިތުރު3ދުވަހުގެ މުއްދަތެއް ފައިސާ ދެއްކުމަށް ނީލަން ކާމިޔާބު ކުރިފަރާތަކަށް ދެވޭނެއެވެ.\nވީމާ، މިކަމަށް ކުރިމަތިލައްވާ ފަރާތްތަކުން މިއިދާރާއަށް ސިޓީ ހުހެޅުއްވުމަށް ދަންނަވަމެވެ. ފެކްސް އަދި އީމެއިލްގެ ޒަރީޢާއިންވެސް އަގު ހުށަހެޅިދާނެއެވެ. ފެކްސް ނަންބަރަކީ 6820020 އަދި އީމެއިލް އެޑްރެހަކީ [email protected] އެވެ. އިތުރު މަޢުލޫމާތު ހޯއްދެވުމަށާއި އަދި އުޅަނދު ބެއްލެވުމަށް ގުޅުއްވާނީ ރަސްމީގަޑީގައި މިއިދާރާގެ، 6820020 ނުވަތަ 9992073 ނަންބަރު ފޯނަށެވެ.\n16 މުޙައްރަމް 1437


ހަނދާން ނެތީ ޓެކްސީގައި ބޭއްވުނު ފޯނު ވެރިފަރާތައް ރައްދުކޮށްދިން ޓެކްސީ ޑްރައިވަރަށް ތައުރީފް އޮހެނީ | Jazeera\tހަނދާން ނެތީ ޓެކްސީގައި ބޭއްވުނު ފޯނު ވެރިފަރާތައް ރައްދުކޮށްދިން ޓެކްސީ ޑްރައިވަރަށް ތައުރީފް އޮހެނީ - Jazeera\nހަނދާން ނެތީ ޓެކްސީގައި ބޭއްވުނު ފޯނު ވެރިފަރާތައް ރައްދުކޮށްދިން ޓެކްސީ ޑްރައިވަރަށް ތައުރީފް އޮހެނީ\nޢަލީ ޔާމީން September 24, 2019 31 views0\nމުސްލިމުންގެ އެންމެ މަތިވެރި އެއް ސިފައަކީ އަމާނާތްތެރިކަމެކެވެ. އަދި އިހްސާންތެެެރި ކަމެކެވެ. ދިވެހިންގެ ތެރެއިންވެސް މި ސިފަ ފެންނަ މީހުން ނިސްބަތުން ގިނައެވެ. އޭގެ ތެރެއިންވެސް އެބައެއްގެ އަމާނާތްތެރިކަމާއި، އިހްސާންތެރިކަން އެންމެ ބޮޑަށް ފެނިގެންދަނީ ޓެކްސީ ޑްރައިވަރުންގެ ކިބައިންނެވެ. އެމީހުންގެ ހިތްހެޔޮ ހިދުމަތުން އެތައް ބަަޔަކަށް ފަސޭހަކޮށްދީފައިވާއިރު، އަނެއްކާވެސް މިވަނީ ޓެކްސީ ޑްރައިވަރެއްގެ އަމާނަތްތެރިކަން ހާމަވެފައެވެ.\nމި ފަހަރު ދައްކަން މިއުޅެނީ ޓެކްސީ ޑްރައިވަރެއް ކަމަށްވާ، މުހައްމަދު ޖަމީލްގެ ވާހަކެވެ. ފޭސްބުކްގައި ޒުވާން ދިވެހި އަންހެން ކުއްޖަކު ކޮށްފައިވާ ޕޯސްޓަކަށް ބަލައިލާނަމެވެ. އެ ފޯސްޓްގައިވާ ގޮތުން އޭނާ އާއި އޭނާ ރަށްޓެހިވެގެން އުޅޭ ކުއްޖާ ޓެކްސީއެއް ނެގީ ބޮޑުތަކުރުފާނު މަގުގައި ހުންނަ ބޭންކް އޮފް މޯލްޑިވްސްގެ މެއިން ބްރާންޗް ކައިރިންނެވެ. އަދި ޓެކްސީއަށް އެރުމަށް ފަހު އެމީހުން އެދުނީ އިސްލާމިކް ބޭންކް ކައިރިއަށް ގެންގޮސްދިނުމަށެވެ. ދަތުރުގެ މަންޒިލަށް ވާސިލް ވެވުމުން ޓެކްސީއަށް ފައިސާ ދެއްކުމަށް ފަހު ޓެކްސީއިން ފޭބުނީ މޯބައިލް ފޯނު ޓެކްސީގެ ސީޓު މަތީގައި ބޭއްވުމަށް ފަހުއެވެ. އެކަން އެމީހުންނަށް ރޭކާލީ ޓެކްސީ ދިޔަތާ އެތައް އިރެއް ފަހުންނެވެ. މަގުމަތިން ނެގި ޓެކްސީއެއް ކަމުން، ޓެކްސީގެ ނަންބަރެއްވެސް އަދި އެއީ ކޮން ސެންޓަރެއްގެ ޓެކްސީއެއްކަމެއްވެސް އޭނާއަކަށް ނޭނގުނެވެ.\nއެ އަންހެން ކުއްޖާ ބުނެފައިވާ ގޮތުން ފޯނު ހޯދުމަށްޓަކައި ފުލުހުންނަށްވެސް ރިޕޯޓް ކުރިއެވެ. ނަމަވެސް އެކަމުން އަލިމަގެއް ނުފެނުމުން ޓެކްސީ ސެންޓަރެއްގެ ކައިރިއަށް ގޮސް އެ ސެންޓަރުގެ އެހީގައި ހުރިހާ ޓެކްސީ ސެންޓަރުތަކަށް ގެއްލުނު ފޯނުގެ ވާހަކަ އެންގިއެވެ. އޭގެ އިރުކޮޅެއް ފަހުން އެމީހުން ދަތުރު ކުރި ޓެކްސީ ޑްރައިވަރު އެމީހުންނަށް ގުޅި ކަމަށާއި އަދި ފޯނު އެބައޮތް ކަމަށް ބުންޏެވެ. އެއިރު ޓެކްސީ ޑްރައިވަރު ހުރީ ހުޅުމާލޭގައި ކަމުން މާލެ އައުމަށް އިރުކޮޅެއް ނަގާނެ ކަމަށް ބުނެފައިވާ ކަމަށް އެ އަންހެން ކުއްޖާގެ ޕޯސްޓުގައި ބުނެފައިވެއެވެ.\nއަދި ރޭ 9:45 ހާއިރު އެމީހުން އޭޑީކޭ ހޮސްޕިޓަލް ކައިރީގައި ހުއްޓާ ޓެކްސީ ޑްރައިވަރު އައިސް ފޯނު ރައްދުންކޮށްދިން ކަމަށް އަންހެން ކުއްޖާ ބުނެފައިވެއެވެ. ޑްރައިވަރު ފޯނު ރައްދުކޮށްދިނުމުން ކިހާ ވަރެއްތޯ ދޭންވީ އެހުމުން ހިނިތުންވުމާއި އެކު ފެންނަ އެއްޗެއް ދިނުމުން އެންމެ ރަނގަޅު ކަމަށް ޑްރައިވަރު ބުނި ކަމަށް އަންހެން ކުއްޖާ ބުންޏެވެ. އަންހެން ކުއްޖާގެ ޕޯސްޓް ނިންމާލަމުން ވަނީ ފޯނު ރައްދުކޮށްދިން ޓެކްސީ ޑްރައިވަރަށް ހިތުގެ އެންމެ ފުންމިނުން ޝުކުރު އަދާކޮށްފައެވެ.


މި އިޢުލާންވަނީ 13 އޮގަސްޓް 2017 2207 ގައި ބާތިލް ކުރެވިފައެވެ.\nމަޤާމުގެ މައިގަނޑު މަސްއޫލިއްޔަތު: ޕްރޮސިކިއުޝަން ސަޕޯޓް ސަރވިސްގެ އަތޮޅުތަކާބެހޭބައިގެ އެންމެހައި ކަންކަން ހިންގައި ބަލަހައްޓައި އަތޮޅުތަކާބެހޭބައިގެ މުވައްޒަފުންގެ މަސައްކަތްތައް ވިލަރެސްކުރުން.\nމަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ޙާޞިލްކޮށްފައިވުން؛ ނުވަތަ\nމަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 8 ގެ ސަނަދެއް ޙާޞިލްކޮށްފައިވުމާއެކު، ހިންގުމުގެ ދާއިރާގެ އިސްމަޤާމެއްގައި މަދުވެގެން 1 އަހަރު ދުވަހުގެ މަސައްކަތު ތަޖުރިބާ ލިބިފައިވުން؛ ނުވަތަ\nމަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ޙާޞިލްކޮށްފައިވުމާއެކު ހިންގުމުގެ ދާއިރާގެ މަޤާމެއްގައި މަދުވެގެން2އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nއިތުރު އެލަވަންސް: މި މަޤާމަށް ލީގަލް ސަޕޯޓް އެލަވަންސްގެ ގޮތުގައި އަސާސީ މުސާރައިގެ 35 އިންސައްތަ އާއި، ޙާޟިރީ އެލަވަންސްގެ ގޮތުގައި އޮފީހަށް ޙާޟިރުވާ ކޮންމެ ދުވަހަކަށް -/120 ރުފިޔާގެ ރޭޓުން އެލަވަންސް ލިބޭނެއެވެ. އަދި އިތުރުގަޑީގައި މަސައްކަތްކުރައްވާނަމަ ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބޭނެއެވެ.\nވީމާ، މި މަޤާމަށް އެދިވަޑައިގަންނަވާ ފަރާތްތަކުން 17 އޮގަސްޓު 2017 ވަނަ ދުވަހުގެ 14:00 ގެ ކުރިން ވަޒީފާއަށްއެދޭ ފޯމް ފުރިހަމަކުރެއްވުމަށްފަހު، މި އޮފީހަށް ހުށަހެޅުއްވުން އެދެމެވެ. އިތުރު މަޢުލޫމާތު ސާފުކުރެއްވުމަށް މިއޮފީހުގެ ނަންބަރު: 3003289 ފޯނާ ގުޅުއްވުން އެދެމެވެ.\nނޯޓް: މަޢުލޫމާތު ފުރިހަމަނުވާ ފޯމްތަކާއި މަޤާމުގެ ޝަރުޠު ފުރިހަމަނުވާ ފޯމްތައް ބަލައިނުގަނެވޭނެ ވާހަކަ ދެންނެވީމެވެ. ފޯމް ބަލައިގަންނާނީ ރަސްމީ ބަންދުނޫން ކޮންމެ ދުވަހަކު 12:00 އިން 14:00 އަށެވެ.\n21 ޛުލްޤަޢިދާ 1438\nސުންގަޑި: 17 އޮގަސްޓް 2017 1400\n- Iulaan 49 A. Director


SunOnline: Ace Hardware in online koh ves baazaaru kolleveyne!\nއޭސް ހާޑްވެއާއިން އޮންލައިންކޮށް ވެސް ބާޒާރުކޮށްލެވޭނެ!\nއަހުމަދު މިޒްޔާލް 18 Jun 2020, 23:33\nކޮވިޑް19އާ ގުޅިގެން ކުރި ލޮކްޑައުންގައި އެންމެ ބޮޑަށް ބަދަލުވެގެންދިޔަ އެއް ކަމަކީ ވިޔަފާރި ކުރުމުގެ ސަގާފަތެވެ. އޮންލައިންކޮށް މުދަލަށް އޯޑަރު ދިނުމުން ގެއާ ހަމައަށް ޑެލިވަރީ ކޮށްދޭ ނިޒާމަކަށް ވިޔަފާރިކުރުން ވަނީ ބަދަލުވެފަ އެވެ.\nމިގޮތުން އޭސް ހާޑްވެއާގެ ކަސްޓަމަރުންނަށް ވެސް ލުއިފަސޭހަ ގޮތްތަކެއް ފަހިކޮށްދިނުމަށް ޓަކައި އެތަނުގެ އޮންލައިން ވެބްސައިޓަށް ވެސް ލޮކްޑައުންގެ ތެރޭގައި އިތުރު ފުރިހަމަ ކަމެއް ވަނީ ގެނެސްފަ އެވެ.\nމީގެ ކުރިން ހަމައެކަނި އޭސްއިން ވިއްކާ މުދާ ދައްކާލަން ވެބްސައިޓު ބޭނުންކުރި ނަމަވެސް، މިހާރު ފިހާރައަށް ނުގޮސް، ގޭގައި ތިބެ ސީދާ ވެބްސައިޓުން މުދާ ގަތުމުގެ ފުރުސަތު ވަނީ ހުޅުވާލާފަ އެވެ.\nގަންނަން ބޭނުންވާ މުދާ ފަސޭހައިން ހޯދާލެވޭ ގޮތަށް ފަރުމާކޮށްފައިވާ އޭސް ހާޑްވެއާގެ ވެބްސައިޓު ބަހާލާފައިވަނީ އެކި ކެޓަގަރީތަކަށެވެ. އެތަނުން ގިނަ އަދަދެއްގެ ބްރޭންޑްތަކުގެ މުދާ ވިއްކާއިރު، ގަންނަން ބޭނުންވާ ބްރޭންޑު ވަކިން ހިޔާރުކޮށްގެން ވެސް މުދާ ބަލައިލެވޭނެ އެވެ.\nއޭސް ހާޑްވެއާއާއި ވެބްސައިޓުން ގަންނަން ލިބޭ މުދަލުގެ ބައެއް ބާވަތްތަކުގެ ތެރޭގައި ބަދިގެ ސާމާނު، ގޭތެރެ ސާފުކުރަން ބޭނުންކުރާ ތަކެތި، އިންސެކްޓިސައިޑްސް، އެޑިއުކޭޝަނަލް ޓޯއީޒް، ސްޓޭޝަނަރީޒް، ހޯމް އެޕްލަޔަންސް އަދި ޕަވާ ޓޫލްސް ހިމެނެ އެވެ.\nއޭސް ހާޑްވެއާގެ ވެބްސައިޓުން ގަންނަ މުދާ ދެ ދުވަސް ނުވަތަ ތިން ދުވަހުގެ ތެރޭގައި ގެއަށް ޑެލިވަރީ ކޮށްދޭނެ އެވެ. އޭސް ހާޑްވެއާގެ ވެބްސައިޓުން ބާޒާރުކުރެވޭނީ ވެބްސައިޓުގައި ރަޖިސްޓްރީވެގެންނެވެ.\nވެބްސައިޓުން ގަންނަ މުދަލަށް ފައިސާ ދެއްކޭނީ މޯލްޑިވްސް ޕޭމަންޓް ގޭޓްވޭ މެދުވެރިކޮށް، ބޭންކް އެކައުންޓް ބޭނުންކޮށްގެންނެވެ.\nއޭސް ހާޑްވެއާގެ ފިހާރައެއް ރާއްޖޭގައި ފުރަތަމަ ހުޅުވި 2011 ވަނަ އަހަރު އެވެ. މިއީ އެމެރިކާގެ ޗިކާގޯގެ އޭސް އިންޓަރނޭޝަނަލްއާއި ދިވެހިރާއްޖޭގެ އަމިއްލަ ކުންފުންޏެއް ކަމަށްވާ ކޯ-ލޯޑް މޯލްޑިވްސް ޕްރައިވެޓް ލިމިޓެޑާ ދެމެދު ވެވުނު އެއްބަސްވުމެއްގެ ދަށުން ފެށި ވިޔަފާރިއެކެވެ. އޭސް ހާޑްވެއާގެ އިތުރުން ކަލަ ބޭންކަކީ ވެސް ކޯ-ލޯޑް މޯލްޑިވްސްއިން ހިންގާ ވިޔަފާރިއެކެވެ.


SunOnline: Aa covid variant aa dhekolhah vaccine thah masakkai kurey: India\nއާ ކޮވިޑް ވޭރިއެންޓާ ދެކޮޅަށް ވެކްސިންތައް މަސައްކަތް ކުރޭ: އިންޑިއާ\nރުގިއްޔާ މުހައްމަދު މޫސާ 06 May 2021, 14:19\nއިންޑިއާއިން ވަނީ އެގައުމުން ފެނުނު ވޭރިއެންޓާ ދެކޮޅަށް ކޮވިޑް ވެކްސިންތައް މަސައްކަތް ކުރާ ކަމަށް ބުނެފަ -- ފޮޓޯ: ރޮއިޓާސް\nދިއްލީ (މެއި 6): އިންޑިއާއިން ފެނުނު އާ ކޮވިޑް-19 ވޭރިއެންޓާ ދެކޮޅަށް ވެކްސިންތައް މަސައްކަތް ކުރާ ކަމަށް އެގައުމުގައި ކޮރޯނާވައިރަސް ސާމްޕަލްތައް އެނެލައިޒް ކުރާ ސެންޓާ ފޯ ސެލިއުލާ އެންޑް މޮލެކިއުލާ ބަޔޮލޮޖީ (ސީސީއެމްބީ)ގެ ޑިރެކްޓަރު ރާކޭޝް މިޝްރާ ވިދާޅުވެއްޖެ އެވެ.\nމިޝްރާ ވިދާޅުވި ގޮތުގައި ހައިދަރުއާބާދުގައި ހުންނަ ސީސީއެމްބީގެ ޓެސްޓުތަކުން ދެއްކި ގޮތުގައި ބީ.716.1ގެ ނަން ދީފައިވާ ވޭރިއެންޓާ ދެކޮޅަށް ކޮވިޝީލްޑާއި ބާރަތު ބަޔޯޓެކްގެ ކޮވެކްސިންވެސް މަސައްކަތް ކުރެ އެވެ. އަދި އެގައުމުގައި ބޭނުން ކުރަން މިހާރު ހުއްދަ ދީފައިވާ ރަޝިއާގެ ސްޕަޓްނިކް ފަހެއް ވެކްސިން އެ ވޭރިއެންޓާ ދެކޮޅަށް މަސައްކަތް ކުރޭތޯ މިހާރު ބަލަމުންދާ ކަމަށްވެސް އޭނާ ވިދާޅުވި އެވެ.\nކޮވިޝީލްޑާއި ކޮވެކްސިންގެ އިތުރުން ފައިޒާ އާއި ބަޔޯއެންޓެކްއިން އުފައްދާ ވެކްސިންވެސް އިންޑިއާއިން ފެނުނު ވޭރިއެންޓާ ދެކޮޅަށް ޓެސްޓު ކުރަމުންދާ ކަމަށާއި ނަތީޖާ ރަނގަޅު ވާނެ ކަމުގެ ޔަގީންކަން އޮތް ކަމަށް ބަޔޯއެންޓެކްގެ ސީއީއޯ އުގާ ޝާހިން ވިދާޅުވި އެވެ.\n"އިންޑިއާގެ ވޭރިއެންޓުގައި ހުރީ އަޅުގަނޑުމެން ކުރިން ތަހުގީގުކޮށްފައިވާ އަދި އަޅުގަނޑުމެންގެ ވެކްސިން އެއާ ދެކޮޅަށް މަސައްކަތް ކުރާ މިއުޓޭޝަނާ އެއްވައްތަރުގެ މިއުޓޭޝަނެއް،" ޝާހިން ވިދާޅުވި އެވެ.\nއިންޑިއާއިން ފުރަތަމަ ފާހަގަ ކުރެވުނު ވޭރިއެންޓު މިހާރު ވަނީ ބޭރު ގައުމުތަކުންވެސް ފެނިފަ އެވެ. އޭގެ ތެރޭގައި ސިންގަޕޫރުވެސް ހިމެނެ އެވެ. އަދި އެގައުމުގެ ހެލްތު މިނިސްޓްރީގެ ޑިރެކްޓާ އޮފް މެޑިކަލް ސާވިސެސް ކެނެތު މަކް ވިދާޅުވި ގޮތުގައި ވެކްސިން ޖެހުމުން މީހާއަށް ކޮވިޑް ނުޖެހޭނެކަން 100 ޕަސެންޓު ޔަގީން ނުވި ނަމަވެސް ބަލީގައި ހާލު ސީރިއަސްވުމުން ރައްކާތެރިކޮށްދޭނެ އެވެ. އަދި އިންޑިއާ ވޭރިއެންޓަށް ހުށަހެޅުމުންވެސް ވެކްސިން ޖަހާފައިވާ ނަމަ ހާލު ސީރިއަސްވުމުން ދުރުކޮށްދޭކަން ފާހަގަ ކުރެވިފައިވާ ކަމަށް މަކް ވިދާޅުވި އެވެ.\nއިންޑިއާގައި ފާއިތުވި ދެ މަސް ތެރޭ ކޮވިޑްގެ ކޭސްތައް ރެކޯޑު އަދަދުތަކަށް އަރާ، އެގައުމުގެ ހޮސްޕިޓަލްތައް ވަނީ ފުރިފަ އެވެ. އަދި މެޑިކަލް އޮކްސިޖެން އާއި ބޭސް ލިބުން ދަތިވެ، މަރުވާ މީހުންގެ ހަށިތައް އަންދާ ކްރެމަޓޯރިއަމްތަކުގައި ވަނީ ކިޔޫ ޖެހިފަ އެވެ.\nއިންޑިއާގައި ކޭސްތައް އިތުރުވާން ފެށުމުން އެގައުމުން ވީހާވެސް އަވަހަަކަށް ގިނަ މީހުންނަށް ވެކްސިން ޖެހުމަށްޓަކައި ކޮވިޝީލްޑްގެ ބޮޑެތި އެކްސްޕޯޓުތައް މިދިޔަ މާޗް މަހު ހުއްޓުވި އެވެ. ނަމަވެސް އެގައުމުން މިހާތަނަށް ވެކްސިން ދީފައި ވަނީ އާބާދީގެ 11 ޕަސެންޓަށެވެ. އޭގެ ތެރެއިން ދެ ޑޯޒް ފުރިހަމަކޮށްފައި ވަނީ ދެ ޕަސެންޓު މީހުންނެވެ. އަދި 18 އަހަރުން މަތީގެ އެންމެންނަށް ވެކްސިން ޖަހަން ހޮނިހިރު ދުވަހު ހުޅުވާލި ނަމަވެސް ގިނަ ސްޓޭޓުތަކުން ވަނީ ވެކްސިން ނުލިބޭ ކަމަށް ބުނެފަ އެވެ.